
UZ ОУО IZDANJE 


Mada je trinaesto stoljeće u književnostima islamskih naroda 
dominantno obilježeno tesavvufom (a ovaj pogled na svijet niti počinje 
niti se završava u tom vremenu), u Perziji se javlja jedan pisac bliži 
životu i njegovim vrijednostima. To je književnik i na Istoku i na 
Zapadu poznat kao Šejh Sadi, a puno ime mu je Abu Abdullah 
Mušrifuddin ibn Muslih aš-Širazi. Naravno, bilo bi pogrešno odricati 
Šejhu Sadiju pripadnost tesavvufu, jer je tesavvuf duboko ukorijenjen i 
u tradiciju i u zbilju toga vremena. Ali, Šejh Sadijevo tesavvufsko 
poimanje svijeta razlikuje ga od većine savremenih stvaralaca po tome 
što mu se on slijepo ne predaje, jer uz ideje o vječnom, nudi i svoje 
sada. 

Za svoga dugog zivota Šejh Sadi je ostavio impozantno djelo, 
koje je, nakon njegove smrti, sabrano u dvadeset i tri knjige proze i 
poezije. 1 Među njima se evo vijekovima, kao najpotpunija i najvrednija, 
ističu Bustan i Gulistan 2 , koja je napisao u najzrelijim godinama života. 

Šejh Sadi je rođen u Širazu 1213. godine, a umro je također u 
rodnom gradu 1292. godine. Nakon završenog osnovnog obrazovanja, 
kao tipični istočnjak, životnu i stvaralačku zrelost stiče na putovanjima 
po širokim prostranstvima islamskog svijeta u druženju sa učenim i 
uglednim kao i običnim ljudima, što je bio običaj mnogih učenjaka 
islamskog Istoka. Obilazi tako, zaustavljajući se kraće ili duže, Irak, 
Siriju, Egipat, Anadoliju, Horasan, Indiju, Mavaraunnehor (do Kašgara 
u istočnom Turkestanu), a dosta dugo boravio je i u Indiji. Zadržavanje 
kod poznatih savremenih indijskih mislilaca bilo mu je od velikog 


1 Seyyit Kemal Karaalioglu, Ansiklopedik Edebiyat Sozliigii, Istanbul, 1978, str. 620. 

2 U daljem tekstu Đulistan, uobičajeni naziv za to djelo kod nas. 

značaja, a poseban uticaj na njega je izvršio glasoviti pjesnik toga 
vremena Emir Husrev Dihlevi. ' 

Na ovim, skoro tri decenije dugim putovanjima, imao je i teških 
i neobičnih situacija, a svakako je najozbiljniji udarac doživio kada je u 
Jerusalimu pao u ropstvo krstaša. Sticajem sretnih okolnosti uspio je da 
se izbavi iz te nevolje i da nastavi svoja putovanja. 

Sredinom vijeka (13. v.) Šejh Sadi je ponovo u rodnom Širazu, a 
tada perzijskom pokrajinom Fars vlada sultan iz dinastije Selgurijan - 
Ebu Bekr ibn Sa’d ibn Zengi (vladao 1231-1260), poznati mecena 
pjesnika i naučnika. Za njegove vladavine Šejh Sadi ima relativno 
miran i lagodan zivot. U znak zahvalnosti za zaštitu Šejh Sadi je 1257. 
godine ispjevao svoje poznato djelo Bustan i posvetio ga tome vladaru. 
Godinu kasnije nastaje njegovo najčuvenije, rekli bismo, životno djelo, 
Đulistan, napisano također u spomen tog vladara. Nakon što je dinastija 
Selgurijan izgubila moć i Perzija 1264. godine potpala pod vlast 
Mongola, Šejh Sadi ponovo kreće na put. Jedna od stanica mu je i 
Mekka gdje je obavio hadž (hodočašće, koje je u životu izvršio 
četmaest puta), zatim putuje po okolnim zemljama, da bi se, nakon 
nekoliko godina, zauvijek vratio u rodni Širaz. 

Mada je Šejh Sadi sa svojim književnim djelima postao 
relativno rano poznat i izvan svoje zemlje, iako su mu se stihovi 
pronosili po svijetu, piscu su svjetski glas i nezaborav pribavila dva već 
spomenuta djela: Bustan i Đulistan. 

Đulistan, u doslovnom značenju - mžićnjak (gul - mža, stan - 
sufiks za označavanje mjesta gdje se nešto događa ili gdje se nešto 
nalazi), prozno je djelo protkano stihovima; to je zbornik kratkih priča 
(hikaja) i pjesničkih aforizama u kojima se rimovana proza prepliće sa 
stihovima; po karaktem tih aforizama i sadržini priča, Đulistan spada u 


3 Emir Husrev Dihlevi - Emir Husrev ibn Emir Seyfuddin Mahmud Šemsi (1253?- 
1325), poznati i vrlo plodni pjesnik i prozaist turskog porijekla, koji je svoja djela 
stvarao na perzijskom jeziku. Otac mu se doselio izokoline Belha u Indiju, gdje se 
pjesnik u blizini Delhija i rodio. Već kao djecak pokazivao je sklonost prema umnom 
radu i izuzetan talenat. Ostavio je četrnaest pjesničkih djela (Islam Ansiklopedisi, V, 
Istanbul, 1950, str. 601). 

poučna, didaktička djela. Osnovni cilj Šejha Sadija je dati savjet 
moralne ili čisto praktične naravi u formi ovih privlačnih priča, 
zanimljivih slika ili izreka prožetih dubokim humanizmom u kojima se 
nudi mnoštvo asocijacija o ljubavi, ljepoti, pjesmi, radosti... U 
Đulistanu zaista ima svega toga, a ipak najviše mudrosti, one iskonske, 
narodne, nataložene u ljudskom rodu valjda otkada on postoji. I zato nas 
Đulistan i danas, nakon punih sedam stoljeća, poučava, razveseljava i 
zanosi, čini nas boljim, plemenitijim, mudrijim, i kao uhvaćeni u 
zamku, a da nismo svjesni toga, počinjemo i sami razmišljati o onim 
primamim pitanjima: dolasku na svijet, smislu življenja i besmislu - a 
Šejh Sadi vjemje u smisao, u ono dobro u čovjeku. 

Po svom dubokom misaonom sadržaju, zanimljivim motivima, 
slojevitosti, iscizeliranom stilu i nedostiznoj ljepoti u jednostavnosti 
stila (sehli mumteni'), Šejh Sadijev Đulistan je nadživio vijekove i 
zadivio civilizirani svijet. U svakoj misli, svakom stihu, ogleda se 
autorovo životno iskustvo i mudrost. Za njega su moralne vrijednosti 
dmštva i čovjeka kao jedinke na prvom mjestu. Komponenta koja 
dominira ovim djelom je duhovna snaga, što pisac uvijek i na svakom 
mjestu naglašava. Odnos siromaštvo - bogatstvo, poštenje - nepoštenje, 
bogobojaznost - razvrat, darežljivost - škrtost, pravda - nepravda i slične 
kategorije, jasni su simboli Đulistana. 

Đulistan se sastoji od Uvoda ( Mukaddima ), osam poglavlja 
(bab), i kratkog završnog teksta (Hatima). 

Poglavlja sadrže priče ( hikaje ), pisane u prozi protkanoj 
stihovima. Znatan dio priča zapravo su plod autorovog životnog 
iskustva, a dio njih ima podlogu u onome što je on slušao ili čitao. 
Kazivanja vlastitog doživljavanja prepoznaju se po tome što je tu 
pripovjedač, Šejh Sadi, u prvom licu. Stihovi nisu samo formalan ukras 
ovih priča, oni su organski vezani i za sadržaj i za ideju, oni su na neki 
način poenta, autorova pomka, pa bila ona savjet, satirična žaoka ili 
ironija. 

U idejnom pogledu Šejh Sadi nije predan samo mističkom 
razmišljanju, on se više okrenuo svakodnevnom životu, moralu i pouci. 
U Đulistanu se ovaj pjesnik pokazuje kao istinski majstor naracije i 

suptilnih opservacija o životu i ljudima sve sa željom da ljude pouči, 
razveseli, život osmisli i olakša. 4 

Đulistan je, po svom duhu, pun života i ideja kako ga iskoristiti 
najbolje a biti i ostati ljudski čestit. Vjerovatno tim humanističkim 
osobinama i filozofski intoniranim porukama uspio je da se probije 
izvan mjesta nastanka, na Istoku i na Zapadu. Citalac će sam najbolje 
osjetiti vrijednost i snagu misli Šejha Sadija. Što se nas tiče, trudili smo 
se da pokažemo kako je jezik kojim je Đulistan pisan uistinu 
savršenstvo lijepe riječi, koje su mnogi veliki pisci poslije njega 
pokušavali da dosegnu. Trudili smo se da tu nedostižnu stilsku ljepotu 
{sehl mumteni') približimo čitaocu, iako smo svjesni da nije objektivno 
moguće u prevodu izraziti snagu originala. 

Popularnost Đulistana vidljiva je i po tome što danas gotovo 
nema velike biblioteke u svijetu koja ne posjeduje ovo djelo, bilo 
rukopisno, bilo štampano. 

Sa Osmanlijama, od kraja XV stoljeća pa nadalje, i u naše 
krajeve stižu djela perzijskih klasika, među njima i Šejh Sadijeva. I 
Đulistan vremenom postaje obavezna lektira u mnogim medresama 
širom Bosne i Hercegovine i drugih naših krajeva. Iako je perzijski 
jezik, na kojem je Đulistan napisan, bio prepreka da ovo djelo dopre 
izravno do naroda, njega čitaju i izučavaju znalci orijentalnih jezika, 
raspravljaju i prepričavaju hikaje, citiraju stihove u raznim zgodama, 
sve u cilju da poduče. Populamosti Đulistana možda su najviše 
doprinijeli kružoci po tekijama. To je sve uticalo da su se izreke ili 
stihovi iz Đulistana često prenosili od usta do usta i sve više poprimali 
obilježje poslovica i mudrih narodnih izreka. 

Đulistan je komentarisan i prevođen na svim stranama 
islamskog svijeta, a i danas se prevodi i na Istoku i na Zapadu. Iz 
mkopisnih primjeraka Đulistana sačuvanih kod nas saznajemo da su ga 
prevodili i komentirali poznati osmanski učenjaci: Jakub ibn Seyyid Ali 
(umro 1524), Mahmud Lami’i (umro 1531), Muslihuddin Mustafa 


4 Džemal Ćehajić, Fevzi Mostarac, život i djelo ( Bulbulistan ), Sarajevo, 1973, str. 17- 
18. 

Sururi (umro 1561), a od komentatora našeg porijekla istaknuto mjesto 
zauzimaju Ahmed Sudi Bosnevi, rodom iz sela Sudića kod Čajniča 
(umro 1598) i Mustafa Sem’i iz Prizrena (umro poslije 1600). 

Ahmed Sudi je najpoznatiji komentator ne samo Šejh Sadijevih 
djela Bustana i Đulistana, nego i drugih poznatih perzijskih klasičnih 
djela - Mesnevije Dželaluddina Rumija (1207-1273) i Divana Hafiza 
Širazija (1320-1389). Ahmed Sudi je umro u Istanbulu 1598. g. i 
pokopan na Aksaraju, u groblju pokraj Jusuf-pašine džamije. 

Posebno treba podvući da je Šejh Fevzija Mostarac, iz XVIII 
stoljeća, napisao (1739) na perzijskom jeziku svoj Bulbulistan (Perivoj 
slavuja, koji je kod nas izdat u prevodu sa komentarima Džemala 
Čehajića), ugledajući se na Đulistan Šejha Sadija, koji i po fonni 
(pjesnička proza protkana stihovima) i po mističko-didaktičkoj sadržini 
asocira na svoj uzor. 

Još jednu činjenicu treba ovdje iznijeti: Đulistan je po načinu 
izlaganja, lijepom jeziku i sadržaju postao veoma popularan, prepisivan 
i čitan te i do danas sačuvan u velikom broju primjeraka. Mnogi od tih 
primjeraka prepisani su sa velikom ljubavlju i pijetetom prema autoru i 
djelu, što se vidi i iz prekrasnog pisma kao i iz cjelokupne umjetnički 
rađene opreme tih primjeraka Đulistana. 

Ovaj kratki tekst zaključujemo konstatacijom da je Šejh Sadi, uz 
Dželaluddina Rumija, Hafiza Širazija, Abdurrahmana Džamija i druge 
perzijske klasične pjesnike, a i pjesnike kasnijih vremena, ostavio vidan 
uticaj na književno stvaralaštvo bosanskohercegovačkih Muslimana na 
orijentalnim jezicima. Ali, to je druga tema, a mi ovdje čitaocu 
predajemo, prvi put u integralnom prevodu, Đulistan - da sam procijeni 
zbog čega ovo djelo toliko dugo privlači pažnju. 


Prevodilac 

UVOD 


U IME ALLAHA, MILOSTIVOG, SAMILOSNOG 


Hvala Allahu, Uzvišenom i Velikom. Pokomost Njemu je put da 
Mu se približi, a zahvalnost Njemu uvećava Njegove blagodati. Svaki 
put kad se udahne produžuje se život, a kad se izdahne dolazi olakšanje. 
Dakle, u svakom disaju su dvije blagodati, a za svaku blagodat dužnost 
je iskazati zahvalnost. 

Čije su ruke i jezik u mogućnosti 

Da Njemu iskažu odgovarajuću zahvalnost?! 

„О, porodico Davudova, iskaži zahvalnost! O, kako je malo 
zahvalnih među robovima mojim!“ 5 

Dobarje onaj rob koji za svoje grijehe 

Oprosta traži od АПа/га Uzvišenoga. 

Inače, što je dostojno Allaha 

Niko ne može u potpunosti da izvršava. 

Kiša Njegovih bezbrojnih milosti pada na sve; stolnjak Njegovih 
bezgraničnih blagodati razastrt je posvud. On ne skida zavjesu čestitosti 
sa svojih robova zbog njihovih teških grijeha, ne uskraćuje im nasušni 
hljeb zbog njihovih nedostojnih postupaka. 

O, Plemeniti, iz svoje nevidljive riznice 

Ti hraniš i vatropoklonika i kršćanina. 

Zar možeš uskratiti svoju darežljivost prijateljima 

Ti, koji i neprijatelju ukazuješ milost?! 

On je naredio ferrašu, istočnom povjetarcu, da razastre 
smaragdni ćilim; dadilji, proljetnom oblaku, naložio je da hrani i poji 


5 Kur'an sura Sebe, ajet 13. 

nejake kćeri biljaka u kolijevcizemlji; drveće je zaodjenuo u proljetnu 
odjeću - ogrtač od zelenih listova; na glavu njihove djece, grančica, 
dolaskom proljeća, navukao je kapice cvjetova; sok trske Njegovom 
moći i odredbom pretvara se u prekrasni med; palmina sjemenka 
Njegovom dobrotom izrasta u veliku palmu. 

I oblak, i vjetar, i Mjesec, i Sunce, i nebo staraju se 

Da ti dobiješ nasušni hljeb i da ga ne jedeš u nemaru. 

Sve ti je pokorno i spremno da ti služi! 

Zar bi bilo pravedno da ne budeš pokoran volji Njegovoj? 

Predanje koje dolazi od krune svega postojećeg, Ponosa 
stvorenja, onoga koji je Božja milost čovječanstvu, najboljeg među 
ljudima, završetka svih vremena, Muhammeda Odabranika - neka ga 
Allah pomiluje i neka ga spasi! 

Onje naš zagovornik, vjerovjesnik, velikodušni, 

Onje onaj koji dijeli dobro, muhurom obilježeni. 

Što da bude zabrinut narod koji ima zaštitnika kao Ti?l 

Zar ima straha od morskih valova onaj kome je 

lađar sam Nuh?I 

Onje dostigao ugled svojim savršenstvom, 

Rastjerao je tminu svojom Ijepotom. 

Sva Njegova svojstva su prelijepa. 

Neka je Božja milost Njemu i Njegovoj porodici! 

Kad neko od griješnih robova, pritješnjen nevoljom, u pokajanju 
podigne ruke u nadi da će mu Allah - Veliki i Uzvišeni - udovoljiti 
molbi, a Uzvišeni Gospodar ne pogleda na njega, pa se rob ponovo 
molbom obrati, a on mu opet ne udovolji, a rob i po treći puta ponizno i 
kroz plač zamoli, Allah Uzvišeni naredi: ’O meleki Moji, Ja sam se 
postidio svoga roba, jer on nema drugog gospodara osim Mene. Ja sam 
mu oprostio grijehe, udovoljio sam njegovoj molbi, otklonio sam 
njegovu nevolju, jer me stid mnogih dova i gorkog plača Moga roba. 

Pogledaj plemenitosti i milosti Allahove: 

Grijehe počinio rob, a stidi se On! 

Pobožni služitelji hrama Njegove veličine priznaju nedostatke 
svog služenja Njemu: 

,,Mi Te ne obožavamo onako kako bismo Te morali obožavati,” 
a oni koji su pokušali opisati Njegovu ljepotu ostali su zapanjeni: 
„Nismo Te spoznali kako bismo Te morali spoznati.” 

Ako bi me neko upitao kako Njega opisati, 

Šta može da kaže zaljubljenik o Onome koji nema 
obilježja?! 

Zaljubljenici su žrtve onoga koga vole, 

A od mrtvih žrtava ne dolazi glas. 

Neki pobožni mudrac pognuo glavu i zamislio se nad morem 
neotkrivenih tajni. Kad je izišao iz tog stanja, upita ga jedan prijatelj u 
šali: „Kakav si nam čarobni dar donio iz bašče u kojoj si bio?” „Mislio 
sam”, odgovori on, ,,kad se primaknem ružinom grmu, da za dar 
prijateljima napunim skut ružama. Ali, kad sam nekako dospio tamo, 
miris ruže me tako opio da mi je skut ispao iz ruku.” 

O ptico ranopjevico, od ieptirice nauči šta je ijubav! 

Ona, sažežena, dušu ispusti, a giasa ne izusti. 

Oni koji pričaju o ijubavi ne znaju šta je to, 

A Onaj ko je spoznao ijubav - od njega nema giasa. 

O Ti koji si van mašte, poređenja, predstave i poimanja, 

Iznad svega što su пат govoriii, što smo siušaii i čitaii, 

Naš sastanak se završio, život došao kraju, 

A mi, kao i prije, ostaii na početku Tvoga opisa. 

Lijep spomen o Sadiju, koji kola od usta do usta, dobar glas o 
njegovom djelu, koji se raširio po zemlji, slatka datula njegovog 
kazivanja, koju kao šećer žvaću, dijelovi njegovih napisanih tekstova, 
koji se kao zlatni listovi svijetom raznose - sve se to ne može pripisati 
samo savršenstvu njegove učenosti i rječitosti. Naprotiv, Gospodar 
svijeta, stožer kruženja vremena, nasljednik Sulejmana 6 , zaštitnik 


6 Sulejman (Solomon Mudri) - vjerovjesnik i vladar Izraeličana, treći po redu 
izraelićanski vladar. Naslijedio je svoga oca Davuda 1001. g. p.n.e. Poznat je po 


17 


vjemika, veliki car careva, najveći atabeg, selgurovički sultan 
Muzaffemddin Ebu Bekr ibn Sa’d ibn Zengi 7 , sjena Božja na zemlji - 
Bože, budi njime zadovoljan i učini ga zadovoljnim - pogledao je 
svojim pokroviteljskim pogledom, izrazio potpuno odobravanje, izrekao 
iskrenu naklonost, zbog čega su svi ljudi, odlični i obični, zdušno 
zavoljeli Sadija, jer „ljudi slijede vjem svojih vladara.” 

Otkad ti blagonaklono gledaš na mene siromaha, 

Moja su djela postala glasovitija od sunca. 

Iako su prvi ovom robu mnoge mane, 

Svaka mana koju sultan prihvata je vrlina. 

Mirisava ruža u hamamu jednog dana 
Dospje u moje ruke iz ruku jednog sluge. 

Ja je upitah: ,,Jesi li ti mošus ili ambra 
Pa se opih tvojim zanosnim mirisom? ” 

Ona odgovori: ,,Ne,ja sam bila obična ilovača, 

Ali sam neko vrijeme proboravila s ružom. 

Savršenstvo susjeda djelovalo je na mene, 

Da toga nije bilo, ostala bih ilovača, ono što sam i bila. ” 

Allahu, usreći muslimane njegovim (atabegovim) dugim 
životom, umnoži nagradu za njegova dobra djela, uzvisi njegove 
prijatelje i namjesnike, uništi njegove neprijatelje i zlobnike, kako je o 
tome rečeno i u kur'anskim ajetima. Allahu, zaštiti njegovu zemlju, 
sačuvaj njegova nasljednika! 

Svijet je usrećen njime, neka je trajno sretan, 

Neka mu Allah pomogne znamenjem pobjede. 

Neka raste mlado drvce, čiji je korijen on, 


svojoj moći i pravednosti, bogatstvu, znanju i mudrosti. Umro je 962. ili 976. g. p.n.e. 
(Islam Ansiklopedisi, XI, lstanbul, 1970, str. 172-174). 

7 Ebu Bekr ibn Sa'd ibn Zengi - šesti vladar iz dinastije Selgurijan, koji su kao atabezi 
(namjesnici sultana) vladali oko 120 godina u pokrajini Fars u Perziji. Na vlast je 
došao 1231. g. i nakon vladavine od oko trideset godina umro je 1260. Bio je 
praveden vladar, prijatelj nauke i učenjaka. Njemu je Šejh Sadi posvetio svoj Gulistan 
i tako sačuvao spomen na njega i dinastiju Selgurijan. (Šemsuddin Sami: Kamus I, 
Istanbul 1888 str. 690). 

Neka cvjeta rastinje od darežljivosti njegova potomstva. 

Neka Uzvišeni Allah čuva u punoj sigumosti čistu zemlju 
Siraza, ugledom i dostojanstvom pravednih vladara i zalaganjem pravih 
učenjaka do Dana proživljenja. 

Pokrajini Fars nema tuge od nedaća vremena 
Dok njome upravija Božja sjena kao što si ti. 

Niko danas na zemlji ne može pokazati 
Blagoslovljeno utočište kao što je prag tvojih vrata. 

Na tebe pada dužnost da čuvaš srca bijednika; 

Na nas pada zahvalnost tebi, a na Allahu je da nagradi. 

Allahu, čuvajpokrajinu Fars od vjetra smutnje 
Sve dokzemlja i vjetar postoje. 

POVOD ZA PISANJE DJELA 


Jedne noći razmišljao sam o minulim danima i žalio za uludo 
provedenim životom; zidove kućice srca bušio sam dijamantom suza i 
govorio ove stihove, koji su bili slika moga stanja: 

Svakog trena život odmiče za po jedan disaj, 

I kad pogledaš: malo ostalo. 

O ti, kome je minuio pedeset, još spavaš; 

Možda ćeš shvatiti vrijednost ostalih pet dana! 

Neka se stidi onaj ko je otišao a posao nije uradio; 

Zabubnjali odlazak, a on nije prtljag natovario. 

Slatki san u jutro polaska na put 
Spriječi, zadrži pješaka od putovanja. 

Ko god je došao i sagradio novu kuću 
Otišao je a kuću drugom ostavio. 

Onaj drugi gajio je istu želju, maštao, 

Ali niko nije dugo ostao u domu tom. 

Ne zaljubljuj se u nestalna prijatelja, 

Taj izdajnik nije dostojan Ijubavi. 

Ako već mora umrijeti i dobri i nevaljali, 

Srećanje onaj koji se odlikovao vrlinama. 

Životne potrepštinepošalji u svoj grob; 

Niko ih neće donijeti za tobom ako sam ne pošalješ. 

Život je kao snijeg podjulskim suncem; 

Sasvim malo ostalo a čovjek se još u nemaru zavarava. 

O ti, što ode na pazar praznih ruku, 

Bojim se da ćeš donijetiprazan rubac. 

Ko god svoj usjev pojede u klasu, 

Kad žetva dođe, podbiraće klasje. 

Nakon što sam razmišljao o ovome, zaključio sam da je najbolje 
da se povučem u mir i osamu, da napustim prijatelje, da prečistim 
knjigu od praznih riječi te da od sada ne govorim uprazno. 


20 



Čovjek odrezanog jezika, koji sjedi u uglu gluh i nijem, 

Bolji je od onoga koji ne može da vlada svojim jezikom. 

Jedan od mojih prijatelja, koji mi je bivao saputnik u palankinu i 
školski drug, dođe mi, po starom običaju, u posjetu. Iako se silno trudio 
da me razonodi i razveseli, nisam odgovarao ni dizao glavu s koljena 
pobožnosti. Uvrijeđen, pogleda me i reče: 

Sada, kad imas mogućnosti da govoriš, 

Govori, brate, milo i vese/o. 

A sutra, kad stigne vjesnik smrti, 

Hoćeš-nećeš, uvući ćeš jezik, ušutjećeš. 

Neki od mojih bliskih drugova razjasni suštinu ovoga događaja: 
„Оп je čvrsto odlučio da ostatak života provede u pobožnosti i šutnji. I 
ti, ako možeš, budi pametan i kreni putem uzdržljivosti i umjerenosti!“ 

On prozbori: „Kunem se veličinom Svevišnjega i našim 
prijateljstvom, neću ni daha dahnuti, ni koraka kročiti, dok ne krene 
razgovor po ustaljenom redu i od davnina zavedenom običaju. Jer, 
vrijeđati prijatelje je neukost i neučtivost; nije teško prekršiti zakletvu, 
ali se to protivi razboru i ispravnom rezonovanju; ne slaže se sa 
rasuđivanjem pametnih ljudi da Alijin mač stoji u koricama i Sadijev 
jezik za zubima.” 

O mudri, šta je to jezik u ustima? 

To je ključ vrata riznice mudraca. 

Kad su vrata zaključana, kako iko može znati 
Je li iza njih draguljar ili staretinar? I 
Iako šutnja, po sudu mudraca, znači uljudnost, 

Kad je potrebno, potrudi se da govoriš. 

Dvije stvari su nerazumne: šutjeti 

Kada treba govoriti, govoriti kada treba šutjeti. 

Ukratko, nisam imao snage da se uzdržim od razgovora, niti sam 
smatrao da je ljudski prekinuti razgovor s njim, jer bio je dobar drug i 
iskren prijatelj. 

Ako si vojnik, vodi borbu s onim 

Koga možeš pobijediti ili od njega pobjeći. 

Ipak smo počeli razgovor i pošli u šetnju izvan grada. Bješe 
proljeće, hladnoća popustila i nastupili dani carstva cvijeća. 

Košulje od listova na drveću - 
Poput bajramske odjeće sretnika. 

Početak mjeseca urdibihišta po dželalijskom kalendaru, 

Slavuji pjevaju na minberima grana. 

Na rumenim ružama pao biser rose 
Poput kapijica znoja na licu srdite Ijepotice. 

Dogodilo se da smo prenoćili u vrtu jednoga prijatelja. Bješe to 
lijepo mjesto, puno cvijeća. Drveće u zagrljaju, zemlja kao prekrivena 
sitnim mozaikom, a grozdovi vinograda vise poput zviježda Plejada. 

Zeleni proplanak sa slatkovodnim potocima, 

Na granama ptice milozvučno cvrkuću. 

Proplanak pun raznobojnih tulipana, 

A grane iskićene raznovrsnim plodovima. 

Vjetrić u sjenama drveća Razastro ćilim šareni. 

Ujutro, kada je želja za povratkom domu navladala uživanje i 
radost, vidio sam kako se moj prijatelj spremio za povratak i nabrao pun 
skut ruža, bosiljka i zumbula. Rekoh mu: „Као što znaš, cvijeće iz vrta 
nije dugovječno, vrijeme ružičnjaka je varljivo i mudraci vele: „Što god 
nije trajno, ne zaslužuje da se voli i da se čovjek za to srcem veže.” „А 
gdje je izlaz?”, upita on. 

Odgovorih: ,,Da bih razonodio gledaoce i obradovao prisutne, 
mogu napisati Gulistan, čijim listovima ne može naškoditi okrutna ruka 
jesenjeg vjetra, a tok vremena ne može njegovo radosno proljeće 
preobratiti u sjetnu jesen. 

A što će ti poslužavnik s ružama, 

Odaberi jedan list iz moga Gulistana. 

Ruža živi pet-šest dana, 

A ovaj Gulistan biće vječno svjež. ” 


22 



Kad sam izrekao ove riječi, on istrese cvjetove iz krila, objesi mi 
se o skut i uzviknu: „Plemeniti, kad si obećao ispuni obećanje!” 

Tog istog dana bila je napisana jedna glava: „О pravilima 
ponašanja i vođenju razgovora”, i to u takvom obliku da je mogla dobro 
doći govomicima, a i spisateljima - da ih nauči ljepoti stila. Kratko 
rečeno, ružama iz vrta još nije bilo prošlo vrijeme cvjetanja, a Gulistan 
je bio završen. A ipak, biće završen tek onda kad bude s odobravanjem 
primljen na dvoru cara zaštitnika svijeta, sjene i odbljeska božanske 
milosti, bogatstva vremena, oslonca mira i sigurnosti, ljubimca neba, 
pobjednika nad neprijateljima, desnice pobjedonosnog carstva, 
svjetionika prečiste vjere, ljepote čovječanstva, ponosa islama, Sa'da 
sina atabega velikoga, moćnoga cara careva, vladara naroda, 
pokrovitelja arapskih i nearapskih vladara, sultana na kopnu i moru, 
nasljednika Sulejmanova carstva, Muzafferuddina Ebu Bekra ibn Sa’da 
ibn Zengija - neka im Allah učini sreću dugotrajnom, neka im 
udvostruči ugled, neka učini da im kraj bude srećan i kada ga on pročita 
pogledom carske milosti. 

Ako ga njegova carska blagonaklonost ukrasi, 

Postaće kineska galerija slika i Eržengovo umijeće. 

Nadati se da se neće namrstiti od negodovanja, 

Jer, Gulistan nije mjesto čame i dosade. 

Posebno zato što je u njegovom carskom predgovoru 

Srećno ime Sa'da ibn Ebu Bekra ibn Sa'da ibn Zengija. 

Međutim, mlada nevjesta moje misli nema ljepote i stoga ne 
podiže glavu niti odvaja pogled od nogu zbog zbunjenosti i stida, i neće 
zablistati u društvu ljudi čistoga srca sve dok ne bude ukrašena nakitom 
blagonaklonosti i lijepog prijema velikog emira, učenoga, pravednoga, 
pobjedonosnoga, oslonca carskog prijestolja, savjetnika u poslovima 
države, utočišta siromaha, pribježišta putnika-namjemika, učitelja 
učenih, prijatelja pobožnih, ponosa naroda Farsa, desnice carstva, 
gospodara odabranih, carskog dvorjanina, ponosa države i vjere, 
oslonca islama i muslimana, stuba vladara i sultana - Ebu Bekra ibn Ebu 
Nasra - da mu Allah produži život, da mu ugled podigne, da mu nagrade 

umnoži - koga hvale veliki ljudi, na sve strane, kod koga su se sabrala 
sva plemenita svojstva. 

Svako ko se nalazi pod njegovom zaštitom 

Grijeh mu postaje pokornost, dušmanin - prijateij. 

Svakom od ostalih robova i povjerljivih osoba data je određena 
dužnost. Ako bilo ko od njih bude nemaran i lijen u ispunjavanju 
dužnosti, dolazi na odgovomost i biva kažnjen. 

Međutim, derviška je dužnost da zahvaljuju velikim ljudima na 
njihovim dobročinstvima, da ih lijepim spominju i blagoslove, a bolje je 
da se taj dug ispunjava u njihovoj odsutnosti nego kad su prisutni jer 
ono prvo je daleko od licemjerja i biće brže uslišano, a ovo dmgo je 
ulagivanje i dodvoravanje. 

Povijena ieđa vasione ispraviia su se od radosti 

Kada je majka u našem vremenu rodila takvog sina. 

Čista mudrost je kada miiost Tvorca svijeta 

Predodredi svoga roba za pomoć Ijudima. 

Vječno je sretan onaj ko je proživio dobrim giasom 

Jer i posiije njega lijep spomen i ime mu žive. 

Hvaiiii te iii ne hvaliii učeni (isto je); 

Lice Ijepotice ne treba ukrašavati frizer ni kozmetičar. 

Moji propusti i odstupanja u služenju na carskom dvom 
objašnjavaju se na slijedeći način. Jedna gmpa indijskih mudraca 
raspravljala je jednom o vrlinama Buzurdžimihra. 8 Na koncu su mu kao 
jedinu manu našli to što je spor u govom, to jest, mnogo oteže i slušalac 
mora dugo da čeka dok on nešto kaže. Cuo to Buzurdžimihr pa reče: 
„Bolje je razmišljati šta da kažem nego se kajati za ono što sam rekao.” 

Iskusni starac koji zna cijenu riječi 

Razmisli pa onda nešto kaže. 

Ne počinji razgovor bez razmišljanja, 


s Buzurdžimihr - vezir vladara Nuširvana Pravednoga iz dinastije Sasanijan. Postao je 
poznat po bistrini i mudrosti i ušao u legende. Dobavljao je mnoge knjige iz tndije i 
dao ih prevoditi na pehlevijski (predislamski srednjeperzijski književni jezik). Dugo je 
živio i umro 580, a po nekima 590. (S. Sami: Kamus al-alam, II, 1889, str. 1307). 

Govori pametno, nije strasno ako sporo govoriš. 

Razmisli, pa onda govori, 

Završi govor prije nego kažu: Dosta! 

Darom govora čovjek se razlikuje od životinja, 

A životinja je bolja od tebe ako ne govoriš istinu. 

Posebno, ako bih se odvažio nizati riječi pred uglednicima 
njegova carskog veličanstva - neka su proslavljene njegove pobjede čiji 
je dvor stjecište učenjaka i centar visokoobrazovanih, napravio bih 
veliku drskost, nedostojno bih se ponio prema njegovom veličanstvu; 
jer kremen na bazaru dragulja ne vrijedi ni koliko zmo ječma; svjetlo 
lampe na suncu se ne primjećuje; visoka munara u podnožju planine 
Elvend izgleda veoma niska. 

Ko god glavu digne i prkosi 

Sa svih strana na njega navaie neprijateiji. 

Sa'di u miru i slobodno ieži; 

Niko ne napada onog ko je miran. 

Prvo misao, zatim riječ; 

Najprije temeij, potom zid. 

Ja umijem praviti umjetne cvjetove, ali ne u mžičnjaku; 
prodajem ljepotu, ali ne u Ken’anu. 

Pitali Lukmana: ,,Od koga si se naučio mudrosti?” On odgovori: 
,,Od slijepih, koji, dok ne opipaju tle, ne stavljaju na njega nogu.” 
„Razmisli najprije kako ćeš izaći, pa onda uđi!” „Ispitaj najprije 
muškost, pa onda se ženi!” 

Iako je pijetao iskusan i vičan boju, 

Zar se može boriti sa sokoiom snažnih i oštrih kandži? 

Mačka je iav u iovu na miševe, 

Aii je miš u sukobu s tigrom. 

Ipak, uzdajući se u blagorodna svojstva velikih ljudi, koji 
zatvaraju oči od mana i nedostataka potčinjenih i ne razotkrivaju greške 
običnih ljudi, sakupili smo u ovoj knjizi nekoliko kraćih kazivanja o 
neobičnim događajima, zatim poslovice i stihove, predanja i životopise 


25 



bivših careva, uloživši u to jedan dio svog života. Eto, to je povod 
pisanju Đulistana - a pomoć je od Allaha! 

Ovi stihovi i kazivanja godinama ostaju, 

A prah nasih tijela posvuda razasut. 

Namjera je da od nas ostane neki trag 
Jer znam da život nema trajanja. 

Možda će nekad nekiprosvijetljeni pobožnjak 
Uputiti dovu za djela derviša. 

Kad se pažljivo pogleda raspored ove knjige i njenih poglavlja, 
mislimo da je korisno da u ovom raskošnom vrtu bude osam „vrata” 
kao u raju . 9 Tako je ukratko izloženo, da ne bi bilo dosade: 

Poglavlje prvo - O životu careva 

Poglavlje drugo - O naravi derviša 

Poglavlje treće - O vrijednosti zadovoljstva onim što se ima 

Poglavlje četvrto - O koristima šutnje 

Poglavlje peto - O ljubavi i mladosti 

Poglavlje šdsto - O nemoći i starosti 

Poglavlje sedmo - O uticaju odgoja 

Poglavlje osmo - O pravilima druženja. 


U ono vrijeme kada je bilo najljepše doba 
Bijaše 656. godina po Hidžri. 10 
Cilj su nam bili savjeti, pa smo ih izrekli, 
Preporučismo ih Allahu i otputovasmo. 


9 U istočnjačkim knjigama podjela knjige na „glave” najčešćese označava arapskom 
riječju ,,bab” - vrata. Pošto „gulistan” - ružičnjak može da asocira na rajsku bašču, 
onda treba da i ovaj „ružičnjak” ima osam „vrata” (kao u raju, kako se to u islamskoj 
eshatologiji opisuje). 

10 Godina 656. po Hidžri = 1258. godina naše ere. 

POGLAVLJE PRVO - O ŽIVOTU CAREVA 


Hikaja (1) 

Cuo sam da je neki car naredio da se jedan zarobljenik pogubi. 
Bijedni zarobljenik, u očaju i beznadu, poče na svom jeziku grditi cara i 
nepristojne riječi mu upućivati. Jer, kažu, ko se sa smrću pomiri, govori 
sve što mu je u srcu. 

U nevolji kad izlaza nema 

Ruka hvata za vrh oštra mača. 

Kad čovjek padne u očaj, pruži jezik 

Kao što mačka svladana od psa na njega nasrne. 

Car upita: „Sta kaže?” Nato će jedan dobronamjerni vezir: 
„Gospodaru, zarobljenik spominje kur'anski ajet: ,,...i oni koji se u 
srdžbi svladavaju i opraštaju ljudima...” 11 

Car se na njega smilova i odusta od izvršenja smrtne kazne. 
Drugi vezir, koji je bio protivnik prvom, dostojanstveno izjavi: 
„Ljudima našeg položaja ne priliči da u carevoj prisutnosti govore išta 
drugo nego istinu. Ovaj zarobljenik je cara grdio i nepristojne riječi 
govorio.” Na ovo se car namršti i dodade: „Meni se njegova laž više 
sviđa nego istina koju si ti kazao. Njegova laž je izrečena s namjerom 
da popravi stanje, a tvoja je istina zasnovana na rđavoj namjeri. Mudri 
su kazali: „Laž, izrečena u dobroj namjeri, bolja je od istine koja sije 
smutnju.” 

Svaki čovjek po čijim riječima i car postupa 

Veliku štetu čini ako govori išta osim dobro. 

Na Feridunovom 12 dvorcu bijaše napisano: 


11 Kur'an, sura Alu Imran, ajet 134. 

„ Ovaj svijet, brate, ne ostaje nikomel 

Svoje srce veži za Stvoritelja svijeta i to ti je dosta. 

Nepouzdavaj se u moć ovoga svijeta i ne oslanjaj se na njega, 
Jer mnogo je takvih kao što si ti uzgojio pa ih usmrtio. 

Pošto čista duša ima namjeru da odseli, 

Isto je da Н će umrijeti na carskom prijestolju ili na 
goloj zemlji. ” 


Hikaja (2) 

Jedan od careva Horosana 13 usnio je sultana Mahmuda 
Sebuktegina 14 , sto godina poslije njegove smrti ovako: cijelo tijelo mu 
se raspalo i pretvorilo u zemlju, osim očiju, koje su se pokretale u 
očnim dupljama i gledale kao da je živ. Nijedan tumač snova nije znao 
značenje tog sna, osim jednog derviša koji ga ovako objasni: „Još mu 
oči gledaju kako je njegovo carstvo u rukama drugih.” 

Mnogo je znamenitih Ijudi pokopano 

I od njih ne osta nikakva traga na zemlji. 

Onaj stari leš, koji su zakopali pod zemlju, 

Zemlja je tako izjela da od njega ni kosti ne osta. 

AIi,još živi blagoslovljeno ipo dobru poznato ime Noširevana 15 

Premda je proteklo mnogo vremena kako je nestao. 

Čovječe, dobro čini, i ovaj život smatraj pravom prilikom za to! 

Iskoristi ga prije nego što dođe poziv da se „putuje ”. 


12 Feridun - po legendi ličnost iz predislamske iranske istorije; unuk Džemšida i peti 
vladar iz dinastije Pišdadijan, koji je osim trana vladao i dijelovima arapskih i turskih 
zemalja (S. Sami: Kamus II, str. 3405). 

13 Horasan - prostrana pokrajina u istočnom dijelu Irana. 

14 Mahmud Sebuktegin - poznatiji pod imenom Mahmud Gaznevi (970-1030), turski 
sultan iz dinastije Gaznevijan, koja je vladala današnjom Perzijom, Maveraunnehrom, 
Taberistanom i Afganistanom (Enzyklopaedie des Islam, sv. II Leipzig, 1927, str. 163- 
167). 

15 Noširevan - dvadeseti vladar iz dinastije Sasanijan. Naslijedio je oca Kubada 531. g. 
Bio je poznat po pravednosti i državničkoj sposobnosti pa je prozvan „Veliki”. U 
jednom boju pobijedio je poznatog bizantijskog cara Justinijana, koji mu je pedeset 
godina plaćao danak. Umro je 579. g. (Š. Sami: Kamus VI, 1898, str. 4621). 

Hikaja (3) 

Čuo sam kako je neki carević bio niskog rasta i neugledan, a 
braća mu bila visoka i naočita. Jednom ga otac pogleda s prezirom i 
omalovažavanjem. Mladić bistrim umom to shvati i reče: ,,0če, nizak a 
pametan bolji je od visokog glupana. Nije sve što je po rastu više i po 
vrijednosti bolje. Ovca je čista, a slon je kao lešina. 

Najmanje brdo na zemlji je Tur, 

Ali je ono kod Boga najveće po vrijednosti. 

Zar nisi čuo kako je mrsavi a učeni 
Rekao jednog dana glupom debeljku: 

„Копј arapske rase, makar bio slab i mrsav, 

I takav, bolji je od čitave staje magaraca. ” 

Otac se nasmija, prisutnim dvorjanicima se to dopade, a braća se 
do srca uvrijediše. 

Dok čovjek nesto ne kaže, 

Njegove mane i vrline ostaju prikrivene. 

Ne misli da je svaki grm prazan, 

Možda se u njemu tigar sakrio. 

Čuo sam da je protiv tog cara pošao jedan snažan neprijatelj. 
Kad su se vojske suočile, prvi koji je svog konja na mejdan istjerao bio 
je onaj neugledni mladić koji je vikao: 

Nisam onaj čija ćeš leđa na dan mejdana vidjeti, 

Nego onaj koga ćeš vidjeti ogrezla u krvi i bojnoj prašini. 

Jer onaj ko boj bije; životom se igra, 

A onaj ko bježi, igra se životom cijele vojske. 

To izusti pa navali na neprijateljsku vojsku i poobara nekoliko 
iskusnih boraca. Kad dođe pred oca, poljubi zemlju pred njim i reče: 

Ej ti, koji si me nipodaštavao, 

Ne smatraj debljinu nekom vrlinom! 

Vitki konj je za mejdan, 

A ne debeli bik. 

Pričaju da je neprijateljske vojske bilo mnogo, a ove malo. Jedna 
grupa je imala namjeru da uzmakne, a ovaj mladić iz sveg glasa povika: 
„Еј, junaci, pazite da žensku odjeću ne obučete!” Od tih riječi 
konjanicima dođe odvažnost, zajednički navališe na neprijatelja i 
pobijediše. Car ga zagrli i u oči poljubi. Svaki dan mu je postajao draži 
pa ga učini prijestolonasljednikom. Međutim, njegova braća postaše 
zavidni i staviše mu otrov u hranu. Njegova sestra to primijeti i zakuca 
mu na prozor. Mladić shvati, povuče ruku od jela i reče: „Nije red da 
pametni umiru a glupani njihova mjesta zauzimaju.” 

Niko ne bi došao pod sjenu sove 

Ako bi Huma 16 sa svijeta nestala. 

O ovom slučaju obavijestiše oca, a on pozva njegovu braću i 
primjemo ih kazni. Nakon toga, svima dade po jednu pokrajinu svoga 
carstva, da bi nestalo smutnje i svađe između njih. Jer, vele: „Deset 
derviša spavaju na jednom ćilimku, a dva cara ne mogu u jednoj zemlji 
da opstanu.“ 

Bogobajazan čovjek, ako jede polovinu hljeba, 

Drugu polovinu dijeli siromasima. 

Car oholi zauzima jednu zemlju, 

A u isto vrijeme smišlja da zauzme i drugu. 


Hikaja (4) 

Jedna družina arapskih pljačkaša bijaše zaposjela vrh neke 
planine i zatvorila karavanski put. Žitelji tih krajeva bili su u strahu od 
njih, carska vojska razbijena, a pljačkaši zauzeli nepristupačne prolaze 
na planini i pretvorili ih u svoje sklonište. 

Upravljači tih krajeva dogovarali su se kako da se spase, jer ako 
bi se pljačkaška banda održala još neko vrijeme, bilo bi joj se teže 
oduprijeti. 


16 Huma (Feniks) - bojoslovna ptica koja donosi sreću ljudima. Po legendi, čovjek 
koga ona nadleti i njena sjena padne na njega, postaće car. Nasuprot tome vjeruje se 
da je sova vjesnik nesreće. 

Drvo koje je tek uhvatilo korijen 

Moguće je iščupati snagom jednog čovjeka. 

Ako ga tako ostaviš duže vrijeme, 

Nećeš ga iščupati iz korijena ni vitlom. 

Moguće je izvor zatrpati lopatom, 

Ali kada se razlije, ne možeš ga preći ni na slonu. 

Riješili oni da pošalju jednog čovjeka u izvidnicu i da čekaju 
zgodnu priliku. Jedanput, kada su razbojnici otišli u pljačku a svoje 
prebivalište ostavili nečuvano, nekolicina boju vičnih vojnika 
zaposjedne mjesto u gorskom prolazu. Kad su se pljačkaši uveče vratili 
s otetim plijenom, poskidali su oružje i razdijelili plijen, a onda ih je 
napao prvi neprijatelj - san. Pošto je prošla prva četvrtina noći, 

Sunčev kolut sakrio se u noćnu tamu 

Kao Junus 17 u ždrijelo ribe, 

hrabri vojnici su iskočili iz zasjede, jednom po jednom 
razbojniku vezali ruke na leđima i u zoru ih priveli u carski dvor. Car 
naredi da se svi pogube. Među njima je bio jedan mladić. Plodovi 
njegove procvale mladosti tek su dozreli, a zelenilo ružičnjaka njegovih 
obraza jedva izbilo. Jedan vezir poljubi podnožje carskog prijestolja i u 
znak molbe položi lice na zemlju pa reče: „Ovaj dječak nije ni okusio 
ploda iz bašče života, niti slasti sretne mladosti. Ja se uzdam u carsku 
dobrotu i plemenitost da će ukazati meni, robu svome, milost i 
poštedjeti mu život.” 

Na te riječi car se namršti, jer se to protivilo njegovom 
mišljenju, pa reče: 

„ Savjet dobrih ne prima onaj u koga je narav zla; 

Poučavati nedostojnoga isto je kao bacati orahe na kubbe. 

Najbolje je presjeći njihovu izopačenu lozu i iščupati korijen 
potomstva, jer utrnuti vatru a ostaviti žišku, ubiti zmiju a poštedjeti 
mladunče, nije posao pametnih. 


17 Junus (Jonas sin Matejov) - vjerovjesnik koji je upućen Izraeličanima grada Ninive 
da ih pozove u vjeru. U Kur'anu se spominje u suri Junus. 


31 



Premda oblak izlijeva vodu života, 

Nikad nećeš okusiti ploda od vrbe. 

Ne trati vrijeme na nikogovića 

Jer iz rogozove trske nećeš dobiti šećera. “ 

Vezir sasluša ove riječi i morade ih odobriti, pohvali 
dobronamjerne careve misli i reče: „Опо što je blagoizvolio reći vladar 
- neka mu je dugovjeka vladavina - zaista je istina. Međutim, kad bi ga 
odgajali oni nevaljalci, on bi primio njihovu narav. Ovaj rob se nada da 
bi mladić, odgajajući se u društvu poštenih ljudi, primio njihovu narav i 
usvojio savjete pametnih, jer on je još dijete, u njemu se još nisu 
učvrstile osobine pljačkaške družine, a hadis veli: „Svako se dijete rodi 
u islamu, a roditelji kasnije učine da bude Jevrejin, kršćanin ili 
vatropoklonik.” 

Lutova 18 žena se sprijateljila s pokvarenjacima, 

Zato je njegova poslanička porodica propala. 

Pas Pećinskih Spavača 19 je neko vrijeme 

Išao za dobrima i postao čovjek. ” 

Pošto je to izgovorio, i još mu se pridružilo nekoliko caru bliskih 
podanika podržavši ga, car mladiću poštedi život i reče: „Ја sam mu 
poklonio život iako ne smatram da je to dobro. 

Znaš li šta je govorio Zal junaku Rustemu 20 ? 

Ne smije se dušmanin smatrati beznačajnim i slabim. 

Često smo vidjeli kako na izvoru nejaka voda, 

Kad nabuja, odnese i kamilu i tovar. ” 


18 Lut - vjerovjesnik, bratić vjerovjesnika Ibrahima s kojim je prognan u Harran i 
Ken'an, a onda je bio poslat narodu Sodome da ga uputi u pravu vjeru. Kako ga nisu 
htjeli poslušati, a ni njegova žena, taj narod je stradao u velikim vremenskim 
nepogodama (S. Sami: Kamus al-a’lam, VI str. 4015). 

19 Pećinski Spavači - ne zna se ni ko su ni kada su se sklonili u pećinu progonjeni od 
inovjernika. Postoje mnoge legende o ovom pojmu, a spominje ih i Kur'an (Kur'an, 
Preveo Besim Korkut,Sarajevo, 1977, str. 682). 

20 Rustem, Zalov sin - najpoznatiji perzijski junak. Opjevao ga je i Firdusi u Šahnami 
(Š. Sami: Kamus al-a’lam, Ш, str. 2276). 

Ukratko, vezir okruži dječaka pažnjom i nježnošću, odredi 
obrazovana učitelja da ga odgaja, da ga nauči kako će se lijepim 
riječima obraćati, davati odgovore te ostalim pravilima služenja 
carevima, što se svim uglednicima dopalo. Jedanput vezir u prisustvu 
cara ispriča nešto o lijepim dječakovim osobinama, kako je odgoj 
pametnih uticao na njega i iz njegove svijesti otklonio nevaljalštine. 
Nato se car nasmija i reče: 

„Vučić na kraju krajevapostaje vuk 

Makar rastao sa čovjekom i uz njega. ” 

Prođu od tada dvije-tri godine, a grupa nevaljalaca iz toga 
mjesta povežu se s mladićem i sprijatelje s njim. On iskoristi zgodnu 
priliku, ubije vezira i dvojicu njegovih sinova, odnese nebrojeno blago 
te se naseli u pećini pljačkaša na mjestu svoga oca. Izbezumljen, car uze 
gristi prste i povika: 

„Како neko može skovati mač od loša gvožda?! 

O mudri, nitkov nepostaje čovjek odgojem! 

Iako je kiša po svojoj prirodi jednako blagotvorna, 

U cvjetnjaku rastu tu/ipani, a na slatini trnje. 

Na slatini ne rastu zumbuli; 

Ne bacaj na nju sjemena ni truda. 

Dobro činiti zlikovcima isto je 

Kao zlo činiti dobrim Ijudima. ” 


Hikaja (5) 

Pred dvorskim vratima cara Uglumiša 21 vidio sam sina jednog 
čauša, koji je posjedovao izvanrednu bistrinu i oštroumnost. Na 
njegovom čelu su, još u djetinjstvu, bili vidljivi znaci zrelosti i 
ozbiljnosti. 

Na njegovoj g/avi od oštroumnosti i bistrine 

Sjala je zvijezda ugleda i veličine. 


21 Uglumiš - o ovoj ličnosti u dostupnim nam izvorima nismo našli podataka (prim. 
prev.). 

Ukratko, caru se veoma dopao jer je imao vanjsku ljepotu i 
unutrašnji sklad, a pametni su kazali: „Bogatstvo je u vrlinama, a ne u 
imetku; veličina je u pameti, a ne u godinama.” 

Njegovi vršnjaci su mu bili zavidni pa ga optužiše radeći mu o 
glavi, ali bez uspjeha. 

Sta može da učini dušmanin kad se nađe milostiv prijatelj? 

Car ga upita: „Šta je uzrok njihovom neprijateljstvu prema 
tebi?” Mladić odgovori: „Pod zaštitom carske moći, zadovoljio sam sve 
osim zavidnika, koji može biti usrećen jedino nestankom moga dobra i 
sreće.” 

Mogu da ne vrijeđam ničijega srca, 

Zavidniku ne mogu pomoći, jerje sam teško bolestan. 

Zavidniče; umri da bi se spasio, jer zavist je bolest, 

Od nje te samo smrt može izbaviti. 

Nesrečnici iz dna duše žele 

Srećnicima nestanak blagostanja i sreće. 

Ako ne vidi danju oko slijepoga miša, 

Kakav je grijeh sunca - izvora svjetlosti? 

Pravo treba reći: Hiljadu takvih očiju 

Bolje da oslijepe nego da sunce potamni! 


Hikaja (6) 

Pričaju da je neki od perzijskih careva posegnuo nasiljem za 
imovinom podanika. Počeo ih je toliko tiranisati da su se zbog njegovog 
zuluma uputili u tuđinu i razišli po svijetu. Time se broj podanika 
smanjio, zemlja počela nazadovati, državna blagajna se ispraznila, a 
neprijatelji počeli pobjeđivati. 

Ko želi da ima podršku u teškim danima 

Reci mu nek čini dobro u mirnim danima. 

Rob što nosi halke u ušima, pobječi če ako ga lijepo ne gledaš 

Lijepo postupaj, pa če i tuđin postati poslušan. 


34 



Jedanput su na carskom divanu iz Šahname čitali o slomu 
vladavine Dahhaka 22 i dolasku na vlast Feriduna. Vezir upita cara: 
„Како objasniti, kako je Feridun, koji nije imao ni riznice, ni imanja, ni 
družine, ni pratnje, uspio doći na vlast?” Car odgovori: „Као što si čuo, 
oko njega se okupio narod veoma odan i pomogao mu da se domogne 
carstva!” Vezir reče: „О care, ako je okupljanje naroda izvor i osnova 
carstva, zašto ga ti rastjeruješ? Zar ne umiješ upravljati carstvom? 

Treba se zdušno brinuti o vojsci 
Jer sultan vlada uz pomoć vojske. ” 

Car upita: „Šta je to što okuplja vojsku i narod?” Vezir 
odgovori: „Vladar mora biti velikodušan da bi se ljudi oko njega 
okupljali, mora biti milostiv i pravičan da bi pod zaštitom njegove vlasti 
ljudi živjeli mimo i sigurno, a kod tebe toga nema.” 

Silnik ne može carevati 
Jer, vuk ne može biti čobanin. 

Car koji vlast zasniva na nasilju 
Potkopava temelje svoga carstva. 

Savjet vezirov ne bijaše cam po volji. Namršti se na njegove 
riječi i posla ga u tamnicu. Nije prošlo mnogo vremena, a protiv njega 
se dignu njegovi stričevići, povedu vojsku protiv njega želeći da vrate 
posjed svoga oca. Ljudi koji su, dovedeni do očaja carevim nasiljem, 
bili napustili zemlju, počeli su se okupljati oko njih pa car izgubi, a oni 
se dograbiše vlasti. 

Vladaru, koji dozvoli nasilje nadpodanicima, 

Prijatelji se pretvore u Ijute neprijatelje u teškim danima 
Budi s podanicima u miru i ne boj se borbe s neprijateljem, 

Jer pravednom vladaru podanici su vojska. 


22 Dahhak (Zahhak) - vladar iz iranske dinastije Pišdadijan (Š. Sami: Kamus al-a'lam, 
IV, 1894, str. 2977). 

Hikaja (7) 

Neki se arapski car ukrcao na brod s jednim dječakom. Dječak, 
koji nikada nije vidio more ni iskusio tegobu plovidbe, poče od straha 
plakati i drhtati. Koliko god su ga tješili, nisu ga uspjeli umiriti. Caru se 
zbog toga pokvarilo raspoloženje, a nisu znali šta da učine. Na brodu se 
zadesio neki mudrac. On se obrati caru: „Ако naredite, ja ću dječaka 
utješiti na svoj način.” Car odgovori: „Bilo bi to veoma lijepo i 
plemenito.” Mudrac naredi da dječaka bace u more. Pošto se nekoliko 
puta zagnjurio, uhvate ga za kosu i izvuku na brod. On se objema 
rukama prihvati za kormilo, i kad se uspeo, sjeo je u jedan ugao i 
primirio se. Car se začudi: „Kakva je mudrost bila u tome?” Mudrac 
odgovori: „Оп ranije nije doživio nevolju i opasnost utapanja i nije znao 
vrijednost sigumosti na brodu. Jer, cijenu sreće zna onaj ko doživi 
nesreću!” 

O siti, tebi se ječmeni hljeb ne dopada; 

Ono što tebi izgleda ružno, meni je drago. 

Za rajske Ijepotice čistilište je pakao; 

One u paklu pitaj, njima je čistilište raj. 

Razlika je između onoga u koga je voljena u zagrljaju 

I onoga ko je iščekuje i ne skida oči sa vrata. 


Hikaja (8) 

Hurmuza 23 su pitali: „Kakvu krivicu si našao kod vezira svoga 
oca pa si ih dao staviti u okove?” Odgovori: „Nikakve krivice nisam 
našao, ali sam primijetio da je u njihovom srcu beskrajan strah od mene 
i da nemaju povjerenja u mene. Pobojao sam se da bi oni, iz straha za 
sebe, pokušali da me ubiju, pa sam pretvorio u djelo riječi mudraca koji 
vele: 

Boj se onog koji se tebe boji, o mudri, 

Makar se mogao nositi sa stotinu takvih kao što je on. 


23 Hurmuz (Hurmuzd, Hormidas) - jedan od četvorice vladara s ovim imenom iz 
dinastije Sasanijan. Nije jasno na kojeg se ovdje misli. 

Zar nisi primijetio da mačka u očajanju 
Može kandžama iskopati oči tigru? 

Zmija ujeda čobanina za nogu, 

Zato što se boji da će joj kamenom razmrskati glavu. 


Hikaja (9) 

Neki od arapskih careva razboli se u dubokoj starosti i izgubi 
nadu da će preživjeti, kad izbi jedan konjanik na vrata s radosnom 
viješću: „Blagodareći carskoj sreći, mi smo zauzeli tu i tu tvrđavu, 
dušmani su zarobljeni, a vojska i narod te zemlje iskazali su pokomost.” 

Car bolno uzdahnu i reče: „Та radosna vijest nije za mene, nego 
za moje dušmane - nasljednike moga carstva!” 

Ah, dragocjeni život miprođe u željama 

Da se ostvare želje moga srca. 

Neostvarene želje se ostvariše, ali kakva korist - 

Nema nade da će se minuli život vratiti. 

Ruka smrti udari u bubanj odlaska! 

O oči moje, opraštajte se od glave! 

O dlanovi, podlaktice i lakti, 

Opraštajte se jedno od drugog! 

Na mene napao dušmanin Ijuti! 

Posjećujte me, posljednji put, o prijatelji! 

Život mi prođe u neznanju; 

Ne bijah svjestan, budite bar vi! 


Hikaja (10) 

Jednom sam se našao u molitvi pokraj groba vjerovjesnika 
Jahjaa u Omejevićkoj džamiji u Damasku. Jedan arapski vladar, koji je 
bio poznat po svome zulumu, slučajno je posjetio tu džamiju, klanjao i 
molio se zbog nevolja u koje je zapao. 

I bogati i siromašni sluge su Božje, 

A oni koji su bogatiji, oni su potrebniji. 

Zatim se okrenu meni i reče: ,,S ovog mjesta, gdje caruju 
derviška velikodušnost i njihovi iskreni postupci, dajte mi savjet, jer ja 
se plašim jednog jakog i opasnog dušmanina.” Ja mu rekoh: „Smiluj se 
siromašnim i slabim podanicima da ne doživiš nevolju od tih ljutih 
neprijatelja.” 

Pogreška je jakim mišicama i pesnicama 
Skršiti ruke nemoćnom siromahu. 

Neka se boji onaj koji slabima ne oprašta 
Jer ako padne, niko mu neće pružiti ruku. 

Ko god loše sjeme sije a dobru se nada, 

Beskorisno mozak zamara i uzalud se nada. 

Izvuci pamuk iz uha i pravdu dijeli narodu, 

Jer ako je ti ne dijeliš, znaj da postoji Dan pravde. 

Ljudi su dijelovi jednoga tijela, 

Jer čovjek je stvoren od iste materije. 

Kad jedan dio oboli, 

Ni drugi ne ostaju u miru 

Ti, koji se ne brineš za nevolje drugih, 

Nisi dostojan da te zovu čovjekom. 


Hikaja (11) 

Neki derviš bogougodnik pojavi se jednog dana u Bagdadu. 
Hadždžadž-i Jusuf 24 ga pozva i reče mu: „Obrati se molitvama Bogu za 
moje dobro!” Derviš otpoče: „Bože, uzmi dušu Hadždžadžovu!” Na to 
Hadždžadž povika: „Zaboga, kakva je to dova?” Derviš odgovori: „То 
je dova za tvoje dobro i za dobro svih muslimana!” 

Zulumćaru, koji slabe i nemoćne mučiš, 

Dokle će trajati tvoj zulum?! 

24 Hadždžadž-i Jusuf (661-714) - poznat kao Hadždžadž Zalim, omejevićki valija u 
doba vladara Abdulmelika i sposoban državnik. Poznat je po energičnim vojnim 
mjerama protiv pobunjenika u traku i na Arabijskom poluostrvu (lslam Ansiklopedisi, 
V, str. 18-20). 

Сети tvoje carevanje? 

Bolje je da umreš nego da Ijude mučiš! 


Hikaja (12) 

Jedan nepravedni vladar upita nekog pobožnjaka: „Која je 
molitva najbolja?” Pobožnjak če na to: „Tebi da prespavaš podne, da 
makar tada nikome zuluma ne činiš.” 

Vidio sam jednog zulumćara zaspalog u podne 
Rekoh: „ Taj smutljivac je dobar kada spava! “ 

Taj ko je bolji kada spava nego kad je budan, 

Takav nesrećnik bolje da je mrtav nego živ. 


Hikaja (13) 

Čuo sam kako je nekada neki car proveo noć u društvu, piću i 
uživanju, pa na kraju pijanke reče: 

Na svijetu za mene nema ugodnijeg časa od ovog 

Jer ne mislim ni dobro, ni loše i ni za kog ne brinem. 

To čuo jedan siromah koji je vani, na studeni, polugo ležao pa 
mu doviknu: 

„Еј ti, kome u sreći na svijetu nema ravna! Uzmimo da nemaš 
nikakve brige, znači li to da je ni mi nemamo?!” 

Caru se ove riječi dopadoše, pa kroz prozor pruži kesu sa hiljadu 
dukata i povika: „Bijedniče, raširi skute!” Siromah mu na to odgovori: 
„Kako da raširim skute kad nemam nikakve odjeće na sebi?! ” Car se na 
njega još više sažali pa mu i odijelo darova. 

Za kratko vrijeme prosjak je taj novac potrošio pa opet poče 
tražiti milostinju. 

Imetak se ne zadržava u rukama rasipnika, 

Ni strpljenje u srcu zaljubljenoga, ni voda u rešetu. 

Car ga je bio već zaboravio, pa kad mu za njega rekoše, rasrdi se 
i namršti. Zato se i kaže da iskusni i pametni treba da se čuvaju carske 
srdžbe. Jer, briga careva je većinom upravljena na poslove i probleme 
države, stoga ne podnose da im ljudi dosađuju. 

Neka je haram carsko dobročinstvo 
Siromahu koji ne pazi na pravu priliku i vrijeme. 

Dok ne vidiš da je priiika i mjesto da nešto kažeš, 

Ne upropaštavaj svoj ugled i čast govoreći gluposti. 

Car naredi: „Otjerajte tog prosjaka gladnih očiju, koji je toliki 
novac potrošio za tako kratko vrijeme! Zar on ne zna da je državna 
blagajna zalogaj za sirotinju, a ne za đavolsku braću i družinu!“ 

Glupaka koji u po bijela dana pali svijeću od kamfora 
Uskoro ćeš vidjeti kako noću nema ulja u čiraku. 

Jedan od vezira-savjetnika reče: „Vladaru, mislim da bi bilo 
pametno da ovakvima odredite opskrbu u svakodnevnim obrocima, 
kako ne bi rasipali i preko mjere trošili. A što se tiče vašeg naređenja da 
mu se milostinja uskrati, smatram da nije dostojno ugleda velikodušnih 
i plemenitih da nekoga svojim dobrom i darom ostave u nadi pa ga 
ponovo bace u beznadežnost i uskrate mu milostinju.” 

Na njegovom licu nije moguće otvoriti vrata pohlepe 
Kad su već otvorena, ali se ne mogu ni silom zatvoriti. 

Niko ne može vidjeti da se žedniputnici Hidžaza 25 
Skupljaju na obali slane rijeke 
Tamo gdje je slatkovodni izvor, 

Tu se skupljaju i Ijudi, i ptice, i mravi! 


25 Hidžaz - prostrana pokrajina u zapadnom planinskom dijelu Saudijske Arabije. 
Pruža se duž Crvenog mora i uz njegove obale prelazi u ravnicu Tihama. Glavni grad 
Meka sa oko 150.000 stanovnika. 

Hikaja (14) 

Neki od bivših careva nije vodio brigu o državnim poslovima, a 
vojsku je držao u bijedi i oskudici. Naravno, kada ga je jednom napao 
silni neprijatelj, svi su se dali u bijeg. 

Ako se žali novac trošiti na vojnika, 

I on će žaiiti da prihvati rukom za mač. 

Jedan od vojnika koji su otkazali službu bio mi je prijatelj. 
Prekorio sam ga i rekao: „Nevaljalac je i nezahvalnik, podlac i nečastan 
onaj ko pri maloj promjeni situacije okreće leđa starom gospodaru i 
zaboravlja dugogodišnje dobro.” 

On će na to: „Trebalo bi da mi velikodušno oprostiš, jer moj 
konj je u ovom boju bio bez ječma, ćebe založeno. Ako sultan žali 
novac od vojnika nemoguće je praviti podvige s oduševljenjem.” 

Daj novac vojniku da bi se žrtvovao; 

Ako mu uskratiš, otići će glavom bez obzira. 

Kad je vojnik sit, on će se vatreno boriti. 

Onaj ko je praznog stomaka u bijeg se daje. 

Hikaja (15) 

Neki vezir bi svrgnut s položaja pa dođe u krug derviša. Njihov 
način života ugodno je na njega djelovao i dopao mu se. Međutim, 
vladar se na njega smilova i naredi da ga vrate na njegov položaj, ali on 
ne prihvati i reče: „Bolje je biti bez položaja nego na položaju.” 

Oni koji su u kutu zaštite i sigurnosti sjediii 

Ipsima i Ijudima su usta zatvorili. 

Poderaii su papir i skršili pera 

I od ziih ruku i jezika se spasiii. 

Vladar reče: „Ali nama treba jedan ugledan i pametan čovjek, 
koji je dostojan da vodi državne poslove.” Svrgnuti vezir na to dodade: 

„Prvi znak da je neko pametan je to što neće da se u takve poslove 
miješa.” 

Huma je vrednija od svih drugih ptica 

Što kost glođe, a nista živo ne lovi. 

Pitali hijenu: „Како si i zašto odabrala da stalno pratiš lava?” 
Ona odgovori: „Da jedem ono što preostane od njegove lovine i da 
živim pod njegovom zaštitom, sigurna od napasti i zla neprijatelja.” 
Opet je zapitaše: „Sada, kad si dospjela pod njegovu zaštitu, priznaješ 
njegove blagodati i dobročinstva i na tom si zahvalna, zašto mu se ne 
približiš da bi te uveo u krug svojih odabranika, prisnih prijatelja i 
uvrstio te u svoje najodanije sluge?” Hijena odgovori: ,,U tom slučaju 
ne bih bila sigurna od njegove srdžbe i zlovolje.” 

Ako vatropoklonik sto godina vatru loži, brine se i potiče je, 

Samo za trenutak ako u nju padne, sigurno će izgorjeti. 


Hikaja (16) 

Jedan mi se prijatelj potuži na vrijeme i teške životne prilike i 
reče: „Sredstva za život su mi mala, a porodica brojna, pa nemam više 
snage da podnosim teret siromaštva. Često razmišljam da odem u neki 
drugi kraj gdje niko ne zna ni za dobro ni za zlo moje, pa kako god 
živio. 

Mnogo je giadnih zauvijek zaspalo, 

a niko ne znade ni ko su ni odakle su. 

Mnoga dusa je izasla a da za njom niko ne zaplaka. 

Razmišljam o zlobi neprijatelja koji moj trud i brigu o porodici 
smatraju kao nečovječnost, za mnom se zlurado i podrugljivo smiju i 
govore: 

Pogledaj onog nitkova, koji 

Neće nikada ugledati lice sreće. 

On za sebe i svoje tijelo odabire udobnost 

A ženu i djecu ostavlja u bijedi. 

Međutim, kao što je poznato, ja se ponešto i u matematiku 
razumijem, pa ako bih, blagodareći vašem visokom ugledu, bio 
postavljen na kakvu dužnost koja bi mi donijela mir i spokojstvo, 
cijelog života bih vam bio zahvalan.” Na to mu ja odgovorih: 
„Prijatelju, služba caru ima dvije strane: jedna je nada da će se zaraditi 
opskrba, a druga je strah da se ne padne u nemilost caru i tako dovede 
život u opasnost. Pametni smatraju da nije mudro radi onog prvog pasti 
u ovo drugo.” 

Niko ne dolazi pred kuću siromaha da kaže: 

Platiporez i desetinu na njive i vinograde! 

Ili se zadovolji siromastvom i nevoljama, 

Ili stavi utrobu pred vranu! 26 

Prijatelj moj će na to: „Nisi kazao ono što se odnosi na moje 
stanje niti odgovorio na moje pitanje. zar nisi čuo da su kazali: ’Ko 
prevaru snuje, pri obračunu ruka mu se trese.'” 

Pravičnost donosi Božje zadovoljstvo; 

Ne vidjeh da je iko nastradao na pravom putu. 

Mudraci su kazali: „Četiri osobe smrtno se boje od četiri druge 
osobe: razbojnik vladara; kradljivac čuvara; prevarant potkazivača i 
bludnica šefa policije.” Onaj čiji je račun čist, zašto da ga plaši 
obračun? 

Ne budi na dužnosti nemaran, ako hoćeš 

Da, kad te smijene, dušmaninu budu usta zatvorena. 

Budi čist, brate, i ne boj se nikoga! 

Prljavo rublje lupaju pralje na kamenu. 

Rekoh mu: „Tvome stanju odgovara priča o lisici, koju su vidjeli 
kako bježi glavom bez obzira, pa je neko zapita: 'Kakva je nevolja 
uzrok tolikom strahu?' Ona odgovori: ’Čula sam kako devu hvataju, pa 
je bez ikakve plaće tovare i jašu.’ Taj neko opet zapita: 'Ludo, kakve 
veze i sličnosti ima deva s tobom?' Lisica odgovori: ’Šuti, ne govori 


26 Staviti utrobu pred vranu - izložiti se opasnosti; u ovom slučaju misli se na stupanje 
u carsku službu. 

tako, jer ako zavidnici zlonamjemo kažu: Ovo je deva, pa me uhvate, ko 
će se pobrinuti da to ispita i da me izbavi?!’ 

Dok lijek bude donesen iz Iraka, onaj koga je zmija ujela može 
umrijeti!’ Ti, prijatelju, posjeduješ sve moralne vrline i dobre kvalitete, 
ali, zavidnici su u zasjedi i stalno vrebaju, pa ako budu za tvoje vrline 
protivno tvrdili i ti dospiješ pred cara na odgovornost, ko će onda moći 
da te brani i opravda? Mislim da je najpametnije da se držiš 
zadovoljstva onim što imaš, a da se okaniš službe cam. Pametni vele: 

U moru su bezbrojne koristi, 

АН, ako tražiš spas, na obali je. ” 

Moj prijatelj ovo sasluša, rastuži se, namršti lice bolno 
progovori: „Kakva je to pamet, oštroumnost i bistrina! Pravo su kazali 
mudraci: 'Prijatelji pomažu u nevolji, a za gozbenim stolom svi 
neprijatelji se pokazuju kao prijatelji.'” 

Ne smatraj prijateljem onog ko u dobru laska, 

Podilazi i prijateljstvo iskazuje. 

Pravi prijatelj je onaj ko prihvata 

Prijatelja za ruku u muci i nevolji. 

Primijetio sam kako se moj prijatelj mijenja i moj savjet s 
nepovjerenjem sluša i prima. Tada odoh do vezira. Kako smo bili od 
ranije znanci, ispričah mu o stanju svoga prijatelja, opisah njegovu 
sposobnost pa ga postaviše u carsku službu na jedan niži položaj. Neko 
vrijeme je tako prošlo pa kad uvidješe njegovu dobru narav i pametno 
poslovanje, unaprijediše ga i postaviše na viši položaj. Tako se njegova 
zvijezda sreće počela penjati dok ne stiže do zenita i željenog cilja. Moj 
prijatelj posta povjerljiva careva osoba i pouzdanik uglednih i visokih 
ličnosti, na koga se prstom upiralo. Obradovao sam se njegovom 
uspjehu i rekoh: 

Ne misli na teškoću i bezizlaz i ne budi tužan 

Jer u tamnim dubinama je izvor života. 27 


27 Ovo je aluzija na vjerovjesnika llijasa (Elijas), koji je živio među tzraeličanima prije 
n. e. pozivajući ih da napuste obožavanje idola pa je bio proganjan i prisiljen da živi u 

Ne budi tužan, mučeniče, jer 

Bog posjeduje tajnu milost i dobrotu. 

Ne sjedi namrsten zbog sudbine, jer 

Aiojevo drvo, premda gorko, ima sladakplod. 

U međuvremenu, otputovao sam s prijateljima u Meku radi 
hodočašća. Kad sam se vraćao s putovanja, moj prijatelj mi iziđe u 
susret na dva konaka hoda. Opazih da je potišten, rasijan i u siromaškoj 
odjeći te ga zapitah: „Како si?” On odgovori: „Опако kako si ti 
kazao; ljudi su mi pozavidjeli i obijedili me za izdaju. Vladar nije 
naredio istragu da bi saznao istinu. Stari prijatelji se povukoše, ne 
kazaše šta znaju, zaboravivši staro prijateljstvo.” 

Zar ne vidis kako pred moćnim i bogatim 

Laskavci drže ruke na prsima hvaleći ga? 

Ali, kadga sudbina obori, 

Cio svijet mu stavlja nogu na glavu. 

„Ukratko, pretrpio sam razne nedaće, kazne i nevolje. Ove 
godine, kad stiže vijest o sretnom povratku hadžija, mene oslobodiše 
teških okova, a imetak koji sam naslijedio uzeše za državnu blagajnu.” 

Ja mu rekoh: „А onda nisi primio moj savjet. Služba caru je 
poput putovanja po moru: korisna, ali i pogibeljna; ili ćeš se obogatiti, 
ili ćeš se u talasima utopiti.” 

Ili će pune ruke neko iznijeti iz mora na obalu, 

Ili će ga jednog dana valovi izbaciti mrtva na obalu. 

Smatrao sam da nije pametno njegovu ranu na srcu noktom 
prijekora još više pozljeđivati i na nju so sipati, pa sam razgovor skratio 
i sa ova dva stiha završio: 

Zar nisi znao da će ti noge biti u bukagijama 

Stoga što nisi slušao savjetepametnih? 

Drugi puta, ako nemaš snage da podneseš ubod žaoke, 


pustinjama i pećinama. Legenda kaže da je on identičan sa Hizrom, koji je, živeći u 
svijetu tmine, pio vodu života i tako postao besmrtan (S. Sami: Kamus alalam, II, str. 
1027). 

Ne stavljaj prst na rupu u kojoj je skriven škorpion. 


Hikaja (17) 

Nekoliko osoba rado su se družile sa mnom. Njihov vanjski 
izgled, ukrašen pobožnošću, odavaše suštu dobrotu. Jedan bogati i 
ugledni čovjek imao je lijepo mišljenje o ovim ljudima pa im odredi 
stalna primanja za izdržavanje. Međutim, jedan od njih učini nešto što 
nije bilo u skladu s ponašanjem bogougodnika. Mišljenje bogataša se 
izmijeni i njihova primanja prestaše. Zaželio sam da na neki način ta 
njihova primanja obnovim pa krenuh da posjetim onog bogataša, ali me 
vratar ne pusti unutra. Nisam mu zamjerio jer su rekli: 

Oko vrata emira vezira i sultana 
Ne obilazi i ne zadržavaj se bez razloga. 

Pas i vratar kad nadu stranca - 
Vratar ga hvata za jaku, a pas za skut. 

U tom času prepoznaše me dvorjanici tog bogataša, s 
poštovanjem me uvedoše i ponudiše mi počasno mjesto. Iz skromnosti 
sjedoh malo niže i rekoh: 

Prođite me se,ja sam mizerni sluga; 

Treba da sjedim gdje oni sjede. 

Bogataš će na to: „Zaboga, kakvog ima smisla ovako govoriti?“ 

Da mi na glavi sjediš, 

Ti si meni potreban, a ne ja tebi. 

Ukratko, sjedoh i povedoh razgovor o svemu dok dođe red na 
moje ponižene drugove i prijatelje, pa rekoh: 

Kakav grijeh je vidio darežljivi gospodar, 
koji je ranije dobrotu pokazao, 

Pa bijednog slugu smatra nedostojnim? 

Bogu pripada veličina, dobrota i darežljivost, 

Jer On vidi grijeh pa ipak dijeli opskrbu 
i nikada je ne uskraćuje. 

Bogatašu se ove riječi dopadoše pa naredi da se daju životna 
sredstva mojim prijateljima, kao i ranije, čak da im namire i za ono što 
je propušteno. Lijepo sam zahvalio i izvinio se, a kad sam izlazio, 
dodadoh: 

Budući da je Kaba tamo gdje Ijudi traže svoju potrebu, 

Izdaieka dolaze da je posjete prevaljujući velika prostranstva. 
Tebi dolikuje da podnosis teret siromaha, kao što smo mi, 

Jer niko se ne baca kamenom na drvo bez ploda. 


Hikaja (18) 

Neki carević naslijedi od oca veliko bogatstvo pa otvori 
darežljivu ruku i bezbrojno bogatstvo prosu među vojsku i narod. 

Ne osjeća se miris od komada alojeva drveta. 

Stavi ga na vatru pa će kao ambra mirisati. 

Ako želiš slavu i veličinu, budi darežljiv, 

Jer dok zrno ne posiješ, ono ne raste. 

Jedan od njegovih savjetnika, koji ne bijaše mnogo pametan i 
dalekovid, poče ga savjetovati riječima: „Pređašnji vladari su ovo blago 
s mnogo truda stekli i ostavili da se troši u važne poslove i poduhvate. 
Povuci ruku od ovakvog postupka, jer su pred tobom mnogi važni 
događaji, a neprijatelji su iza tebe, pa ne daj Bože da ostaneš nemoćan u 
nevolji.” 

Ako dijeliš blago narodu, 

Svakom dopadne koliko jedno zrno pirinča 

Zašto ne uzimaš od svakog srebra koliko zrno ječma 

Pa če ti se, dan po dan, sakupiti dosta? 

Carević se na ovo namršti, jer se ove riječi nisu podudarale s 
njegovim rezonovanjem, i naredi da ga kazne govoreći: „Bog, uzvišeni i 
veliki, učinio me gospodarom ove zemlje da trošim i dijelim, a nisam 
stražar da čuvam.” 

Karun 28 је propao, a imao je četrdeset kuća blaga; 
Noširevan je ostao besmrtan, jerje ostavio dobar spomen. 


Hikaja (19) 

Pričaju kako su Noširevanu Pravednom u jednom lovištu pekli 
lovinu, ali nisu imali soli pa pošalju jednog dječaka u selo da je donese. 
Noširevan naredi: ,,So kupi za odgovarajuću cijenu da to ne bi prešlo u 
običaj, pa da selo propadne i opusti.” Zapitaše ga: „Kakva bi bila šteta 
da se i uzme ovako mala količina soli?” Noširevan odgovori: „Korijen 
zuluma na svijetu u početku je bio neznatan, pa ko god je dolazio na to 
je dodavao dok taj korijen ne dostiže ovolike razmjere.” 

Ako iz bašče svojih podanika vladar pojede samo jednu jabuku, 

Njegove sluge i dvorjanici iščupaju stablo iz korijena. 

Ako vladar dozvoli da se uzme samo pet jaja bespravno, 

Njegova vojska nabode hiljade kokoši na ražanj. 


Hikaja (20) 

Slušao sam da je neki nerazumni vezir pljačkao imanja podanika 
da bi punio i bogatio carsku blagajnu. Nije shvaćao riječi mudraca koji 
su govorili: „Ко god vrijeđa Boga - Uzvišenoga i Velikoga - da bi 
pridobio nečiju naklonost, Uzvišeni Bog će okrenuti te ljude protiv 
njega, i oni će ga zbrisati s lica zemlje.” 

Plameni oganj ne može spaliti rutu tako 

Kao što mogu bolni uzdasi siromaha. 

Kažu da je lav car svih životinja, a da je najniži i najgori 
magarac. Ali, zasigumo, magarac koji nosi tovare bolji je od lava koji 
razdire ljude. 

Bijedni magarac, makar i glup bio, 


28 Karun - po legendi bogataš i poznati škrtac drevnog Istoka. Po tim osobinama 
postao je poslovičan i ušao u književnost (S. Sami: Kamus al-a’lam. V, 1896, str. 
3519). 

Tovare nosi, pa je stoga mio. 

Volovi i magarci što terete vuku 
Bolji su od Ijudi što nanose muku. 

Da se vratimo priči o nerazumnom veziru. Car je pouzdano 
doznao o njegovim zlodjelima, podvrgao ga mučenjima i dao ga 
pogubiti. 

Nećeš zaslužiti naklonost sultana 
Ako ne zadobiješ simpatije podanika. 

Ako želiš da ti Bog bude milostiv, 

Cini dobro Božjim robovima. 

Priča se da je neki uvrijeđeni čovjek prošao pored njega, 
razmislio o njegovoj tužnoj smrti i rekao: 

Ne može onaj ko ima snagu mišica svoga položaja 
Pomoću svoje vlasti nekažnjeno otimati dobra Ijudi. 

Može se progutati i krupna kost, 

Ali ona razvali trbuh kad se u pupak zabode. 

Nesretni tiranin ne ostaje zauvijek, 

Ali kletva na njemu je vječna. 


Hikaja (21) 

Priča se da je neki zločinac udario kamenom u glavu jednog 
poštenog čovjeka. Siromah nije imao mogućnosti da mu vrati milo za 
drago, ali je kod sebe sačuvao taj kamen. Jednog dana car se razljuti na 
tog vojnika-zločinca i baci ga u jamu. Tada se primakne derviš i udari 
ga kamenom u glavu. 

„Ко si ti i zašto si me udario kamenom?” zajauka ovaj. „Ја sam 
onaj isti, a i kamen je isti kojim si ti mene udario u glavu u to i to 
vrijeme!” odgovori derviš. „А gdje si bio toliko vremena?” upita ovaj. 
„Војао sam se tvog visokog položaja”, odgovori on, „а sada, kad sam te 
vidio u jami, iskoristio sam zgodnu priliku.” 

Kada vide nedostojnog da u izobilju živi, 

Razumni Ijudi opredjeljuju se za pokornost Bogu. 

Ако nemaš oštrih kandži, 

Bolje je da se manje nosiš sa zvijerima. 

Ko se upušta u borbu s čovjekom čeličnih mišica 
Taj uzalud zamara svoje slabe ruke. 

Pričekaj da mu sudbina sputa ruke, 

A onda, na radost prijatelja, prolij mu mozak. 


Hikaja (22) 

Neki car dopadne teške bolesti. Savjet grčkih ljekara zaključi da 
je jedini lijek za ovu bolest žuč čovjeka koji posjeduje posebna 
svojstva. Potom car naredi pa pronađoše jednog seoskog dječaka koji je 
posjedovao ta svojstva. Zatim pozva dječakove roditelje i obasu ih 
obilno novcem, udobrovolji ih i oni pristanu, a kadija pronađe i izda 
fetvu da je dozvoljeno da se prolije krv i oduzme život jednom 
podaniku da bi se spasio carski život. Zatim stiže dželat, a kad ga dječak 
opazi, okrenu lice prema nebu i nasmije se. Na to car zapita: „Kakvo 
mjesto ima smijehu u ovako beznadežnom stanju u koje si zapao?” a 
dječak odgovori: „Djeca su svojim roditeljima nešto najdragocjenije; 
tužba se podnosi kadiji, a pravda se traži od careva. Mene su roditelji 
žrtvovali rad i ovosvjetske koristi i novca, koji su dobili i pristali da se 
prolije moja krv. Kadija je izdao fetvu da je dozvoljeno da mi život 
oduzmu, a car nalazi lijek za svoje zdravlje jedino u mojoj smrti. Dakle, 
meni je jedino utočište Bog.” 

Kome da se tužim na t\>oju silu i moć? 

Pred tobom, a od tvoje sile, tražim pravdu. 

Na ove riječi carevo se srce smekša i rastuži, oči mu se napuniše 
suzama i on prozbori: „Bolje je da ja umrem nego da prolijem krv i 
oduzmem život ovom nedužnom dječaku.” Zatim ga zagrli i u čelo i oči 
poljubi, bogato ga darova i oslobodi. Priča se da je i car za sedmicu 
dana ozdravio. 

Sada stalno razmišljam o onom stihu u kom je rekao 

Jedan odgajivač slonova na obali rijeke Nila: 

Ako ne možeš da shvatiš kako je mravu pod tvojom nogom, znaj, 

Njemu je upravo onako kao tebi pod nogom slona. 


Hikaja (23) 

Jednom neki od robova Amra sina Lejsova 29 pobjegne. Amrovi 
ljudi krenu u potjeru za njim i ponovo ga dovedu. Vezir je prema njemu 
osjećao zlobu i naredi da se pogubi, da se ne bi drugi robovi usudili na 
takav postupak. Rob pade ničice pred Amra i reče: 

,, Šlo god sa mnom učinili, ako ti odobravas, dozvoljeno je. 

Na šta se može žaliti rob? To je volja gospodara! 

I pak, pošto sam ja othranjen dobročinstvom ovoga doma, ne 
želim da na Dan strašnoga suda budeš pozvan na odgovomost za moju 
krv. Dozvoli da ja ubijem vezira, i tada kao odmazdu za njega naredi da 
se moja krv prolije, da bi i ti mene pogubio po zasluzi.” 

Car se nasmija i obrati se vezim: „Šta ti predlažeš?” Vezir 
odgovori: „О gospodam, radi Boga i mira tvoga oca u grobu, oslobodi 
tog bezobraznika, da i mene ne uvuče u nesreću. Kriv sam ja, a pravo 
imaju mudraci koji kažu: 

Ako počneš borbu sa strijelcima iz katapulta, 

Zbog svoje gluposti razbićeš sebi glavu. 

Kada bacaš strijelu na dušmanina, 

Pazi se da ne sjediš njemu na nišanu. ” 

Hikaja (24) 

Vladar Zevzena 30 imao je defterdara, čovjeka plemenite duše i 
lijepe ćudi, koji je svakom ko bi mu se obratio bio na usluzi, a u 


29 Amr ibn Lejs Saffar - drugi vladar iz perzijske dinastije Saffarijan. Na vlast je došao 
878-9 g. Nakon smrti svoga brata Jakuba ibn Lejsa, osnivača dinastije, 23 godine je 
vladao velikim prostranstvima trana, Afganistana i traka. Poznat kao tiranin (S. Sami: 
Kmus al-a’lam, V, str. 3221). 

30 Zevzen - pokrajina u Horasanu. Njen glavni grad, također Zevzen, bio je poznat kao 
stjecište učenjaka (S. Sami: Kamus al-a’lam, IV, str. 2430). 

odsutnosti o svakome je samo dobro govorio. Međutim, jednom se 
jedan njegov postupak ne dopade vladaru te mu ovaj imetak zaplijeni, a 
njega kazni. Ali, carski čauši su priznavali njegova ranija dobročinstva i 
osjećali su zahvalnost za to te su, kad im je bio predat na izdržavanje 
kazne, postupali prema njemu blago i nisu smatrali čovječnim da ga 
muče. 

Ako želiš da u miru živiš i s protivnikom, uvijek, kada 
U tvojoj odsutnosti loše govori o tebi, 
ti ga u njegovojprisutnosti hvali. 

Riječprolazi kroz usta onog ko govori i vrijeđa, 

Pa ako hoćeš da njegova riječ ne bude gorka, 
usta mu učini slatkim. 

Dio odgovomosti kojom ga je car teretio uspjelo mu je da 
otkloni, a za ostali dio ostao je da leži u tamnici. Međutim, neki od 
vladara susjednih zemalja pošalju mu potajno ovu poruku: „Vladari te 
zemlje nisu znali cijeniti vrijednost tako visoke ličnosti i omalovažili su 
je. Ako ta ličnost pokloni svoju naklonost nama, tmdićemo se da tu 
naklonost što je moguće bolje sačuvamo. Jer, ugledni ljudi ove zemlje 
imaju čast da tu ličnost vide kod sebe i očekuju odgovor.” 

Defterdar shvati smisao pisma pa se poboja kakve neprilike, te 
na poleđini pisma napisa kratak odgovor, onako kako je smatrao 
najpametnije, i posla ga. Neki vladarov privrženik dozna za ovaj slučaj i 
obavijesti vladara ovako: „Тај i taj, koga si izvolio uhapsiti, održava 
veze i dopisuje se sa susjednim vladarima.” Vladar se naljuti i naredi da 
se ova vijest provjeri. Zatim nosioca pisma uhvate i pismo pročitaju. U 
njemuje stajalo: „Dobra namjera velikih ljudi je veća od dostojanstva 
ovog običnog Božjeg roba. Ovaj Božji rob ne može da prihvati ponudu i 
poziv na službu koju ste izvoljeli ponuditi iz toga razloga, jer sam ja 
odgojen i odrastao pomagan dobrotom ove carske kuće i s malom 
izmjenom raspoloženja ne može se učiniti izdaja prema svome 
dobročinitelju. 

Onom ko ti uvijek čini dobro 

Nađi ispriku ako ti u životu učini nepravdu. ” 

Vladaru se dopade njegova pravičnost pa mu darova svečanu 
odoru i dosta blaga i zatraži izvinjenje: „Pogriješio sam i tebe sam 
nepravedno uvrijedio i kaznio.” Defterdar će na to: „Ја ne vidim u ovom 
slučaju nikakve Gospodarove pogreške. Možda je Božja volja ovako 
htjela da dođe ovom robu jedno iskušenje i kazna, pa je bolje da me 
stigne od Vaše ruke, jer ste ovog roba zadužili ranijim dobročinstvima i 
bezbrojnim milostima, a mudri i učeni su kazali: 

Ako ti Ijudipričine kakvu štetu, ne žalosti se, 

Jer od Ijudi ne dolazi ni ugodnost ni bol. 

Znaj, od Boga je razdor između dušmanina i prijatelja, 

Jerje srce obojice u Božjoj vlasti. 

Premda strijela uvijek iskače iz luka, 

Pametni če zaključiti da strijelac izbacuje strijelu. “ 


Hikaja (25) 

Neki arapski vladar naredi službenicima svoga divana: „Onome 
službeniku udvostručite plaću, jer je on odan dvoru i spreman je na 
izvršavanje naređenja, dok drugi službenici vrijeme trate u zabavama, a 
zanemaruju pravovremeno izvršavanje svojih dužnosti.” Čuo za to neki 
pobožnjak pa reče: „Upravo na ovaj način se dešava i povišenje 
vrijednosti ljudi kod Svemogućeg Boga.“ 

Ako neko dva jutra dode na službu caru, 

Trečegjutra car če svakako na njega blagonaklono gledati. 

Iskreni obožavatelji se nadaju 

Da se neče vratiti praznih ruku od svog gospodara. 

Veličina se sastoji u ispunjavanju naređenja, 

A neizvršavanje zapovijedi prouzrokuje omraženost, 

Ko god na sebi nosi znamenje pravednika 

Uvijek je spreman da izvrši naređenje svoga gospodara. 

Hikaja (26) 

Priča se za jednog nasilnika da je od sirotinje kupovao drva u 
bescijenje i u zgodnoj prilici prodavao ih bogatašima zakidajući na 
mjeri. Neki pobožnjak prođe pokraj njega i dobaci mu: 

,,Jesi li ti zmija, koja ujeda svakog koga vidi? 

Ili si sova koja razvaljuje svaku kuću u koju se nastani? 

Iako nas tvoje nasilje preko mjere pogađa, 

Sveznajućem Gospodaru ne može štetu nanijeti. 

Ne čini zulum Ijudima na zemlji 

Da se ne bi uzdah prokletstva oteo prema nebu. ” 

Ove riječi žestoko pogodiše nasilnika pa namršti lice i ne osvrnu 
se na pobožnjaka, kao što Kur'an kaže: „Obuzela ga je gordost zbog 
grijehova u koje je ogrezao.” 31 Međutim, jednoga dana iskoči vamica iz 
njegove kuhinje, zapali mu drvamicu i spali sav njegov imetak. 
Umjesto tople postelje, njemu osta vreli pepeo. Slučajno, onaj isti 
pobožnjak prođe pokraj njega i primijeti kako on prijateljima govori: 
,,Ne mogu da shvatim odakle je ova vatra pala na moju kuću?” 
Pobožnjak mu na to dobaci: ,,Iz uzdaha sirotinjskih srca!” 

Čuvaj se pritajenih uzdaha ranjenih srca 

Jer skrivena rana srca na koncu se pokaže. 

Čuvaj se koliko god možeš da ne uvrijediš ničije srce, 

Jerjedan jedini uzdah može da sruši cijelu vasionu. 

Na carskojkruni Kejhusreva 32 bilo je napisano: 

Koliko mnogo dugih godina i dugih života Ijudskih 

Dolaziće i prolaziti iznad naše glave! 

Kako god je carstvo do nas došlo prelazeći iz ruke u ruku, 

Tako će preći i u druge ruke. 


31 Kur'an, sura al-Bakara, ajet 206. 

32 Kejhusrev - sin Sijavahša, legendarni car predislamskog trana iz dinastije 
Kajanijan. Po legendi, otac mu je pobjegao od iranskog cara Kejkavusa i sklonio se u 
Turan, gdje se oženio princezom Karingis, kćerkom turanskog cara Afrasjaba. 
Legenda kaže da se rodio u Turanu i odrastao među čobanima. tranci su ga doveli u 
domovinu. Na prijestolju je naslijedio djeda Kejkavusa, a njega je naslijedio sin 
Lohrasp (Islam Ansiklopedisi, VI, str. 612-613). 

Hikaja (27) 

Neki je čovjek bio stekao veliku borbenu vještinu. Poznavao je 
360 načina borbe u dvoboju i svaki dan je primjenjivao drugi način. 
Međutim, u jednom uglu svoga srca gajio je simpatije prema jednom 
svom učeniku koga je podučio 359 borbenih načina, a samo je odgađao 
da ga poduči onom posljednjem. Kratko rečeno, dječak je u snazi i 
vještini dostigao vrhunac i niko, u ono doba, nije bio sposoban da se 
mjeri s njim. Tako je došlo i do toga da je ovaj mladić izjavio pred 
ondašnjim carom i ovo: „Мој učitelj ima prednosti u poređenju sa 
mnom samo zbog toga što je stariji i što mi je bio učitelj; inače, što se 
tiče snage, ja nisam slabiji od njega, a u borbenoj vještini sam mu 
ravan.” Caru ova neskromna izjava teško pade pa naredi da se oni u 
dvoboju ogledaju. Pripremi se prostran mejdan na koji se sakupe najviši 
državni dostojanstvenici i najsnažniji ljudi te zemlje. Mladić istupi 
poput silnoga lava, udari protivnika tako snažno da bi gvozdeno brdo s 
mjesta pokrenuo. Njegov učitelj je znao da je mladić snažnijiod njega 
pa upotrijebi onu borbenu vještinu koju je držao u tajnosti. Mladić nije 
znao da taj udarac odbije, a učitelj ga izdigne iznad glave i tresne o 
zemlju. Narod povika. Car naredi pa učitelja nagradiše počasnom 
odorom i novcem, a mladića je ukorio riječima: „Hvalio si se da možeš 
pobijediti svoga učitelja, ali ga ne pobijedi!” Mladić odgovori: „Саге, 
nije me nadvladao snagom, nego je ostala jedna borbena vještina koju je 
od mene u tajnosti držao, a kojom me je danas pobijedio.” Učitelj 
dobaci: ,,Za ovakav dan, čuvao sam i tajio ovu vještinu, jer mudraci su 
rekli: Ne daj prijatelju toliko moći da ti može odoljeti kada ti postane 
neprijatelj. Zar nisi čuo šta je rekao onaj što je doživio neugodnost od 
svog učenika i štićenika: 

Ili uistinu nema vjernosti na tom svijetu, 

Ili je u ovo vrijeme niko ne ispunjava. 

Niko od mene nije naučio vještinu gađanja strijelom, 

A da mene na koncu nije uzeo na nišan? “ 

Hikaja (28) 

Neki derviš sjedio osamljen u jednom kraju pustinje, kad pokraj 
njega naiđe car. Derviš, uvjeren da je životna sreća i zadovoljstvo u 
duševnom miru, ne obazre se na njega. Car, međutim, smatrajući da se 
carska moć i veličina sastoje u nametanju strahopoštovanja, uvrijedi se i 
reče: ,,0vi ljudi što nose dotrajale ogrtače poput su životinja, nemaju 
nikakva dostojanstva i čovječnosti.” Vezir zapita: „Еј, dobri čovječe, 
car svijeta je prošao pokraj tebe, zašto se nisi poklonio i iskazao dužno 
poštovanje?” Derviš odgovori: „Reci caru: Poklonjenje očekuj od onog 
koji od tebe očekuje milost, a zapamti i to da su carevi tu da čuvaju 
podanike, a podanici nisu za to da bi se klanjali carevima.” 

Carje čuvar siromaha i bijednika 

Iako je u raskoši i bljesku svoje moći i bogatstva. 

Ovce nisu radi čobanina 
Nego čobanin za to da čuva ovce. 

Nekoga vidiš kako je postigao svoj cilj, 

A drugoga vidiš iznurena od silnog rada i teškoća. 

Pričekaj koji dan dok pojede 

Zemlja mozak iz lakomislene i naivne glave. 

Nestaće sigurno razlike između cara i roba 
Cim se ispuni presuda propisane sudbine. 

Da neko raskopa grobnicu 

Ne bi mogao raspoznati je li bogataš ili siromah. 

Dervišove riječi su veoma djelovale na cara, koji reče: „Zatraži 
nešto od mene!” Derviš odgovori: „Tražim da me drugi puta ne 
uznemiravaš.” Car će na to: „Daj mi jedan savjet!” Derviš reče: 

„ Shvati sada, dok je bogatstvo još u tvojim rukama, 

Da ono prelazi iz ruke u ruku. ” 

Hikaja (29) 

Neki vezir dode pred Zunnuna Misrija 33 i zatraži od njega 
blagoslov ovim riječima: „Danonoćno sam zauzet služeći sultanu 
nadajući se njegovom dobru, ali i u strahu od njegove srdžbe.” Zunnun 
zaplaka gorko i reče: „Kad bih se ja bojao Uzvišenog i Velikog Boga 
kao što se ti bojiš sultana, spadao bih u njegove iskrene robove!” 

Kad derviš ne bi maštao o udobnosti 
i kad se ne bi bojao siromaštva, 

Noge bi mu već davno stale na nebo. 

Kad bi se vezir bojao Boga 
Koliko se boji cara, bio bi melek. 


Hikaja (30) 

Jedan car naredi da se pogubi neki nedužan čovjek. Osuđeni 
reče: „Саге, ne traži sebi bijede i nevolje zbog srdžbe i gnjeva koje si 
izlio na mene, jer kazna nada mnom završava za jedan tren, a grijeh za 
nedjelo ostaje vječno na tebi.” 

Život prohuji poput vjetra pustinjskog, 

Neugodno i ugodno, ružno i lijepo - sve prođe. 

Silnik je vjerovao da je nama zulum učinio 

A zulum ostao na njegovom vratu, nas mimoišao. 

Vladaru se dopade ovaj savjet i oslobodi ga smrtne kazne. 


33 Ebu-l-Fadl ibn Ibrahim, poznat kao Zunnun al-Misri, bio je poznati 
pobožnjak. On je prvi u Egiptu osnovao poseban tarikat. Zavidljivci su ga optužili za 
otpadništvo kod halife Mutevekkila, pa ga je halifa pozvao u Bagdad na odgovornost. 
Kad se uvjerio u njegovu pobožnost, halifa ga s velikim poštovanjem vrati u Egipat. 
Inače je često optuživan i proganjan. Poznati su njegovi mudri savjeti i izreke. Umro 
je u Egiptu 859-60. g. (Š. Sami: Kamus al-a’lam, III, str. 2228). 

Hikaja (31) 

Nekoć su veziri cara Noširevana razmišljali i raspravljali o 
jednom važnom državnom poslu. Svaki je iznosio svoje mišljenje. I car 
je razmišljao, i smislio svoje rješenje. Vezir Buzurdžimihr se izjasnio za 
carevo mišljenje. Drugi veziri mu nasamo prigovoriše: „Zašto si dao 
prednost carevom mišljenju nad rješenjima ovolikih pametnih ljudi?” 
Vezir odgovori: „Zato što se još ne zna završetak djela. Svačije 
mišljenje je u Božjoj volji i moći, pogodio ko ili pogriješio, pa se bolje 
prikloniti vladarevom mišljenju. Ako njegovo rješenje bude pogrešno, 
siguran sam od njegovog ukora, jer sam se s njim složio.” 

Zastupati mišljenje protivno vladaru 

Znači svojom krvlju svoje ruke prati. 

Ako on za dan kaže: Ovo je noć, 

Treba odgovoriti: Da, eno mjeseca, eno Plejada! 


Hikaja (32) 

Neki šarlatan splete kosu u pletenice: „Ја sam, veli, potomak 
halife Alije.” 34 S jednom hidžaskom karavanom prispije u neki grad. 
„Vraćam se s hodočašča”, reče i jednu kasidu vladaru podnese, 
izjavljujući: „Ја sam je spjevao”. Vladar ga bogato nagradi i ukaza mu 
velike počasti. Međutim, jedan carev nedim, koji se te godine vratio s 
putovanja po moru, reče: „Ја sam ovoga vidio u Basri na Kurban- 
bajram! Kako je onda mogao biti na hodočašću Kabe?” Drugi dodade: 
„Njegov je otac kršćanin iz Malatije! Kako on može biti potomak halife 
Alije?” Kasida za koju je rekao da ju je spjevao nađe se u Divanu 
pjesnika Enverija 35 . Na to car naredi da ga izbatinaju i protjeraju zbog 


34 Ali ibn Ebi Talib - četvrti po redu nasljednik vjerovjesnika Muhammeda 
(halifa), prvi dječak koji je primio islam, Muhammedov amidžić, a kasnije i zet. 
Poznat po velikoj učenosti i hrabrosti. 

35 Enveri - Evhaduddin 'Ali ibn Ishak je najveći pjesnik panegirika u Persiji. 
Bio je veoma učen, a posebno se isticao u znanju astronomije. Uz Firdusija, Nizamija i 
Sadija ubraja se u najveće klasične perzijske pjesnike. Iza njega je ostao jedan divan 
(Islam Ansiklopedisi, IV, str. 278-281). 

tolikih laži. Hvalisavac će na to: „Gospodaru ove zemlje, ostalo je još 
nešto da vam kažem, pa ako ne bude istina, zaslužio sam svaku kaznu 
koju odredite.” Car upita: „Šta je to?” a ovaj će: 

Ako ti probisvijet donese kiselo mlijeko, 

Znaj da su dva dijela voda, a jedan mlaćanica. 

Ako si od mene čuo laž, ne Ijuti se i ne kažnjavaj, 

Jer probisvijet uvijek mnogo laže. ” 

Car se na ovo nasmija pa reče: „Ništa tačnije u svom životu nisi 
kazao.” Zatim naredi da mu se da ono čemu se nadao, pa ovaj tako ode 
zadovoljan. 


Hikaja (33) 

Priča se kako je neki vezir postupao blago sa svojim 
potčinjenima, tražio i radio samo ono što je išlo njima u korist. 
Međutim, desi se da po naređenju cara vezir bude kažnjen i uhapšen. 
Njegovi službenici su smišljali način kako da ga izbave. Oni kojima je 
bio povjeren prilikom izdržavanja kazne, blago su postupali prema 
njemu. Drugi, uglednici, o njemu su lijepo govorili caru. 

Najzad ga car oslobodi kazne. Cuje to neki pobožnjak pa reče.: 

Da bi pridobio srce prijatelja, 

Dobro je i pametno i očevu basču prodati. 

Da bi provro kotao prijatelja i dobročinitelja, 

Vrijedi spaliti i na vatru naložiti sve svoje pokućstvo. 

I neprijatelju učini dobro; 

Pasja usta najbolje je komadom hljeba začepiti. 


Hikaja (34) 


59 



Jedan od sinova Haruna ar-Rašida 36 dođe pred svog oca srdit i 
potuži se: „Sin toga i toga oficira psovao me.” Halifa pred državnim 
vijećem upita: „Kakvu kaznu zaslužuje takav čovjek?” Jedan predloži 
smrtnu kaznu, drugi da mu se jezik odsiječe, a treći da mu se imovina 
zaplijeni a on protjera. Na to će Harun: „Sine, plemenitost je u tome da 
oprostiš, a ako to ne možeš, uzvrati mu istom uvredom, ali ne tako da 
prekoračiš granicu, pošto bi tada na tvojoj strani bio zulum, a pravo na 
tužbu na strani tvoga protivnika.” 

U očima mudra čovjeka nije junak onaj 
Ko zameće boj s razjarenim slonom. 

Istinski junak je onaj 

Koji, kad se rasrdi, ne govori ružne riječi. 

Neki neotesanac, grubijan, ispsova jednog čovjeka; 

Ovaj to hrabropodnese i reče: „Еј, dobri čovječe, 

Ja sam gori nego što ti želiš da kažeš, 

Jer ti ne znaš тоје mane kao što ih znam ja. ’’ 


Hikaja (35) 

Sjedio sam, na brodu s grupom uglednika, kad iza nas potonu 
jedan čamac, a dva brata padoše u more. Jedan od uglednika reče 
momaru: tu dvojicu braće, daću ti za svakoga po deset dukata.” Momar 
skoči u vodu, spasi jednoga, a onaj drugi se utopi. Ja rekoh: „Nije mu 
bilo suđeno da živi, zato si bio spor i zakasnio da ga spasiš, a požurio da 
izbaviš ovoga dmgoga.” Momar se nasmija i dodade: „Zaista je istina to 
što kažeš, ali ja sam više želio da spasim ovoga. Jednoga dana izostao 
sam u pustinji, a on me posadio na devu. Od onog dmgog još u 
djetinjstvu sam dobio udarac bičem.” Ja rekoh na to: „Bog je pravo 


36 Harun ar-Rašid (vl. 786-809) - peti abasovićki halifa i jedan od 
najpoznatijih vladara iz te dinastije. Postao je simbol pravednosti i darežljivosti. 
Poznat i kao zaštitnik nauke i učenjaka. 

rekao : Onaj ko učini dobro, učinio ga je sebi, a ko uradi zlo djelo, opet 
ga je sebi uradio.” 

Nastoj koliko god možeš da ne vrijedaš ničije srce, 

Jer na životnom putu ima mnogo, mnogo trnja. 

Nastoj da ispunjavaš i zadovoljavaš potrebe bijednih 
Jer i ti možeš zapasti u nevolje i biti ovisan. 


Hikaja (36) 

Živjela dvojica braće, jedan u carskoj službi, a drugi se 
izdržavao od snage svojih ruku. Jednog dana bogati brat reče 
siromašnome: „Zašto ne ideš u carsku službu da se izbaviš od teškog i 
napomog truda?” Ovaj odgovori: „Zašto ti ne radiš da bi se izbavio od 
poniženja carske službe?” Jer, mudraci su kazali: „Svoj hljeb jesti i 
miran biti, bolje je nego zlatan pojas služeći dmgome pasati.” 

Boje je rukom miješati rastopljeno željezo 

Nego pred carem držati ruke na prsima. 

Dragocjeni život prođe u brizi o tome 

Cim se Ijeti hraniti, šta zimi odjenuti. 

O, glupi stomače, zadovolji se jednim hijebom 

Da ne sagibaš leđa služeči drugome. 


Hikaja (37) 

Neki čovjek donese Noširevanu Pravednom radosnu vijest ovim 
riječima: „Čuo sam da je uzvišeni Bog uklonio tvoga neprijatelja toga i 
toga.” Car ga upita: „Jesi li čuo da će mene ostaviti vječno?” 

Ako neprijatelj umre, radosti nema mjesta, 

Jer, ni naš život nije vječan. 

Hikaja (38) 

Grupa učenjaka u prisustvu cara Noširevana raspravljala jedno 
važno pitanje. Buzurdžimihr, najveći mudrac među njima, šutješe. 
Upitaše ga: „Zašto ne učestvuješ s nama u ovoj raspravi?” Odgovori: 
„Učenjaci su kao liječnici, a liječnik daje lijek samo bolesniku. Dakle, 
pošto vidim da ispravno rasuđujete, nema potrebe da se miješam u vaš 
razgovor.” 

Kad jedan posao može da se uradi bez mog učešća, 

Nije potrebno da se ja u to miješam. 

Kad vidim slijepca i jamu, 

Zgriješio bih kad bih sjedio i šutio. 


Hikaja (39) 

Kada se, u doba halife Haruna ar-Rašida, učvrstilo egipatsko 
carstvo, Halifa izjavi: „Teško onom silniku koji, gordeći se egipatskim 
carstvom i vlašću nad njim, bude tvrdio da je bog. Ja ću carstvo predati 
samo najskromnijem robu.” Imao je roba po imenu Husajb i njemu je 
ostavio na upravu egipatsko carstvo. Vele da je ovaj bio do te mjere 
„pametan”, „oštrouman”, „pronicljiv”, da je, kad mu je jednom došla 
grupa egipatskih seljaka i potužila se kako su sijali pamuk, koji je 
uništila neočekivana kiša, odgovorio: „Trebalo je sijati vunu.” 

Kada bi znanje uvećavalo opskrbu i nasušni hljeb, 

Ne bi bilo bjednijeg čovjeka od neznalice. 

Međutim, neznalice dobivaju toliko opskrbe 

Da pametni i učeni ostaju zapanjeni. 

Sreća i bogatsPvo ne postiže se znanjem; 

To se dobiva jedino po nebeskom određenju. 

Često se u životu dešava 

Da je glupak ugledan, a pametniprezren i ponižen. 

Alhemičar umire u tuzi i mukama, 

A glupi u ruševinama nađe riznicu blaga. 

Hikaja (40) 

Nekom caru doveli kinesku robinju. Kad se ponapio, zaželi da se 
s njom sastane. Robinja se usprotivi pa se car rasrdi i pokloni je jednom 
cmcu, čija je gomja usna bila preko nozdrva, a donja padala do 
ovratnika. To bijaše tako mžna slika da bi se i džin Sahr preplašio. A uz 
to je cmcu ispod pazuha zaudarao sumpor! 

Ti bi rekao da se rugoba do Sudnjega dana 

Na njemu završila, kao što je Ijepota na Jusufu. 37 

Ta osoba bijaše toliko ružna 

Da je nemoguće opisati takvu rugobu. 

Takvu, čija su pazuha, bože sačuvaj, 

Kao crkotina na augustovskom suncu. 

Priča se da je cmca savladala požuda. Pokrenulo se i u njoj 
ljubavno čuvstvo nad ovom mgobom, pa je skinuo s nje pečat nevinosti. 
Sutradan ujutro car potraži robinju, ali je ne nađe. Ispričaše mu šta se 
dogodilo. Car se rasrdi i naredi da i cmca i robinju čvrsto vežu jedno uz 
dmgo te da ih s krova dvorca bace u provaliju. Jedan plemenit vezir 
baci se na zemlju u znak molbe i reče: „Nije kriv bijedni cmac, jer svi 
su robovi navikli na carsku milost.” Car odgovori: ,,Ne bih mu ništa 
naudio da je pričekao jednu noć pa da joj priđe. Dao bih mu novaca više 
nego što vrijedi sama robinja.” Vezir na to reče: „Gospodaru, zar nisi 
slušao: 

Kad stigne do izvora onaj što od žeđi gori, 

Nemoj misliti da će se preplašiti od razjarenih slonova. 

Gladni jeretik sam, u kući za postavljenim stolom: 

Pamet ne možepovjerovati da će misliti o ramazanu? ” 


37 Jusuf - vjerovjesnik, sin vjerovjesnika Jakuba. Po ljepoti, koja je prešla u 
legendu, postao je junak romana o Jusufu i Zulejhi, motiva koji je u islamskoj 
književnosti na Istoku često korišćen. (S. K. Karaalioglu: Ansiklopedik Edebiyat 
Sozlugii, str. 841). 

Caru se dopade ova dosjetka pa reče: „Poklanjam ti ovog cmca, 
ali šta da činim s robinjom?” „Robinju pokloni cmcu”, odgovori vezir, 
„јег ono što je on žvakao pristaje samo njemu.” 

Nikada ne budi prijatelj s onim 
Ko ide po nedostojnim mjestima. 

Srce žednoga ne traži bistre vode: 

Popije ostatak iz smrdljivih usta. 


Hikaja (41) 

Pitali Aleksandra Makedonskog 38 : „Како i pomoću čega si 
osvojio zemlje Zapada i Istoka? U ranijih vladara je bilo više bogatstva 
i vojske nego što ti imaš, a ipak se nisu domogli ovakve pobjede i 
slave.” On odgovori: „Koju god sam zemlju, uz Božju pomoć, zauzeo, 
nisam vrijeđao ni zlostavljao njene podanike, a vladare sam spominjao 
samo po dobru.” 

Pametni Ijudi nazivaju uglednikom onoga 
Ko velike Ijude ružnim imenima naziva. 

Sve je ovo ništavno, jer prolazi 
prijesto, i blagostanje, i uprava, i vlast. 

Ne vrijeđaj ime onih koji su otišli - 

Da bi se tvoje ime trajno dobrim spominjalo. 


3S Aleksandar Veliki (Makedonski) (356-323 p. n. e.) - kralj Makedonije. 
Jedan od najvećih vojskovođa u historiji. Poslije učvršćenja vlasti u Makedoniji i 
Grčkoj, porazio Perzijance, osvojio Egipat, osnovao Aleksandriju, potukao do nogu 
perzijskog kralja Darija, osvojio Vavilon, Suzu, Perzepolis i prodro do tndije. Njegova 
osvajanja otvorila su put grčkoj kulturi na Bliski i Srednji istok, čime je počela era 
helenizma. Poslije njegove smrti država se raspala (Popularna enciklopedija, Beograd, 
1976, str. 31). 

POGLAVLJE DRUGO - O NARAVI DERVIŠA 


Hikaja (1) 

Neki velikodostojnik reče jednom poštenom čovjeku: „Šta ti 
misliš o tom i tom pobožnjaku, o kome loše ptičaju?” On odgovori: 
„Spolja ne vidim njegovih mana, a šta je unutra skriveno, ne znam.” 

Koga god vidiš u pobožnjačkom odijeiu 
Smatraj ga pobožnjakom čestitim čovjekom. 

Ako pak ne znaš šta je u njegovoj duši, 

Šta se tiče poreznika šta se u kuči događa! 


Hikaja (2) 

Vidio sam jednog derviša koji je glavom trljao prag Kabe 
govoreći: „О Veliki, o Milostivi Allahu! Ti znaš šta se može očekivati 
od mene, mračnjaka i neznalice.” 

Molio sam oprost zbog nepotpunog vršenja ibadeta 

Jer nisam dostojan Tvoje zaštite za svoju pokornost. 

Griješnici se kaju zbog grijeha svojih, 

A pobožnjaci traže oprost za propuštene ibadete. 

Pobožni traže nagradu za svoja služenja Bogu, a trgovci cijenu 
za svoju robu. Ja bijednik, nadam se Tvojoj milosti, a ne uzdam se u 
svoju odanost. Došao sam da tražim milost, a ne radi trgovine. Postupi 
sa mnom prema svome dostojanstvu. 

Ako me kazniš ili mi grijehe oprostiš, padam ničice pred Tobom. 

Robu nije da naređuje, što. Ti naređuješ, tome se pokoravam. 

Na vratima Kabe vidio sam jednog prosjaka 

Koji je gorko plačučiponavljao: 

„Ја ne tražim: Bože, primi moje molitve 

Samo molim: Prevuci perom oprosta preko mojih grijeha. ” 

Hikaja (3) 

Vidjeli ljudi Abdulkadira Gilanija 39 - neka mu se Bog smiluje - 
kako je u haremu Kabe pao licem na pijesak govoreći: „Gospodaru, 
oprosti mi! Ako ipak moram da iskusim kaznu, proživi me slijepim na 
Dan proživljenja da se ne stidim pred licem dobrih ljudi.” 

Spustivši Нсе na zemlju smirenja 

Svako jutro kadpovjetarac piri, ponavljam: 

O Ti, koga ja nikad ne zaboravljam, 

Sjetiš li se ikad ovog svoga roba? 


Hikaja (4) 

Neki kradljivac uđe u kuću pobožnjaka i, koliko god je 
pretraživao po kući, ne nađe ništa pa se rastuži. Vidje to pobožnjak pa 
onaj ćilimak na kom je spavao baci na put kojim će kradljivac proći da 
ne bi otišao praznih ruku. 

Slušao sam kako Ijudi Božjeg puta 

Neće da rastuže čak ni srca neprijatelja. 

Kako ćeš dostići ovaj stepen savršenstva 

Ti, koji se sa prijateljima svađaš i u zlu nadmećeš? 

Ljubav i raspoloženje pobožnjaka isto je pred ljudima i iza 
njihovih leđa, a ne da iza ljudi iznose mane, a pred njima se pretvaraju 
da će čak umrijeti za njih. 

Pred čovjekom su kao krotka ovčica, 

Iza leđa su poput vuka-ljudoždera. 

Ko god iznosi mane drugih Ijudi pred tobom, 

Sigurno će tvoje drugima prenositi. 


39 Abdulkadir Gilani (1077-1166) - znameniti sufijski mislilac i šejh, osnivač 
derviškog reda kadirija. Bio je veoma učen i prenosio je svoje znanje mnogim 
poznatim ličnostima. Sejh Sadi je slušao predavanja kod njegovih učenika 
(Enziklopaedie des Islam, I, LeidenLeipzig, 1913, str. 43). 

Hikaja (5) 

Nekoliko istomišljenika bijahu zajedno na putu pa su dijelili i 
radost i brige. Zaželih da im se pridružim, ali se oni ne saglasiše. Rekoh 
,,Ne pristoji se naravi i velikodušnosti plemenitih da okreću lice od 
nevoljnika i da im u nevolji ne budu na pomoći. Što se mene tiče, znam 
da imam dovoljno snage i okretnosti da vam budem drug od koristi i 
usluge, a ne teret koji duše pritišće.” 

Ako mi ne može zapasti da jašem na konju, 

Trudiću se da za vama nosim hašu. 

Jedan između njih reče: „Nemoj se žalostiti i vrijeđati na riječi 
koje si čuo, nedavno nam se desilo da nam se pridružio jedan lopov u 
derviškom obličju.” 

Ko može znati šta se krije u odjeći? 

Šta je u pismu zna samo onaj ko ga piše. 

Pošto je dervišima svojstven mir i spokojstvo, nisu ga smatrali 
suvišnim i primili su ga u svoju družinu. 

Vidljiv znak derviša je stari ogrtač, 

I to je dovoljno kada je lice okrenuto narodu. 

Nastoj da činiš dobro, a obuci što god hoćeš; 

Ako hoćeš, stavi krunu na glavu, a bajrak na rame. 

Odbacivanje strasnih uživanja - 

To je prava pobožnost, a ne odbacivanje bogate odjeće. 

Pravi junak nosi bojnu odoru. 

Kak\>a je korist od oružja na strašljivcu. 

Tako, putovali mi jednog dana sve do večeri, a uvečer pospali 
pokraj zidina jednog zamka. Drski kradljivac uze ibrik našeg druga 
govoreći: „Idem da se okupam”, a ukrao ga i pobjegao. 

Pogledaj pravednika kako je obukao stari ogrtač, 

A od kabenskog pokrivača napravio pokrov za magarca. 

Čim je kradljivac nestao ispred očiju derviša, popeo se na kulu 
onog zamka i opljačkao kasu. Do svanuća je prevalio dugo rastojanje, 
dok su njegovi nedužni drugovi spavali. Ujutro su ih sve priveli u 
zamak i pohapsili. Od tog dana, odlučili smo da ne primamo nikoga u 
društvo i da sami putujemo. Jer, kaže se: Mir i spokojstvo je u osami. 

Ako jedan pripadnikplemena izvrši nedjelo, 

I malo i staro iz togplemena gubi ugled. 

Zar nisi čuo da jedno goveče na ispaši 
Može da uprlja sva goveda jednoga sela. 

Ja sam na to rekao: „Hvala Bogu kad nisam ostao bez derviškog 
blagoslova, iako sam naizgled izvan njihova društva. Izvukao sam 
veliku pouku iz ovog kazivanja i ovaj savjet će dobro doći za cio život. 

Jednim neotesancem u društvu 
Uvrijeđeno je srce mnogih pametnih. 

Kad bi jedan bunar napunili ružinom vodom, 

Pas koji se tu uvali učinio bi je jamom za otpatke. 


Hikaja (6) 

Neki derviš lutalica bio kod cara u gostima. Kad su gosti sjeli da 
objeduju, on je jeo manje nego što je želio i mogao, a kad su ustali da 
obave namaz, klanjao je duže nego što je obično činio, da bi ljudi još 
ljepše mislili o njegovoj čestitosti. 

Beduine, bojim se da nečeš stići do Kabe, 

Jer put kojim ideš vodi u Turkestan. 

Kad se vratio kući, zatražio je da se postavi sto da se najede. 
Imao je oštroumna sina, koji ga upita: ,,0če, zar nisi ništa u gostima kod 
sultana jeo?” Otac odgovori: „Pred njima nisam pojeo ništa što bi me 
zasitilo.” Na to će sin: „Onda ponovo klanjaj, jer ni to nisi obavio kako 
treba.” 

Ti svoje vrline držiš na dlanu, 

A nedostatke kriješ podpazuhom. 

O, ti, zanesenjače napuhani, šta misliš kupiti 

Na Sudnji dan za svoj lažni novac? 


Hikaja (7) 

Sjećam se kako sam u djetinjstvu bio veoma pobožan. Noći sam 
provodio u molitvi, predavao se postu i uzdržljivosti od uživanja. Jedne 
noći sjedio sam s ocem - neka mu se Bog smiluje - držeći u rukama 
časni Kur'an sve do zore, dok su oko nas ljudi spavali. Rekoh ocu: 
„Niko od ovih ne diže glavu da bi bar dva rekata nafile klanjao, zaspali 
su tako bezbrižno, rekao bih da su pomrli.” Otac će na to: „Dušo očeva, 
bilo bi bolje da si i ti zaspao nego što druge ogovaraš.” 

Uobraženi vidi samo sebe 

Jer ima pred sobom zastor nadmenosti. 

Kad bi ti bilo dato oko koje sve vidi, 

Vidio bi da niko nije slabiji ni jadniji od tebe. 


Hikaja (8) 

Nekog čestitog čovjeka hvalili na nekom zboru iznoseći 
podrobno osobine njegova karaktera. On podiže glavu i reče: „Ја 
najbolje poznajem sebe i najbolje znam šta sam i kakav sam.” 

Razočarao si me ti koji navodis moje dobre osobine; 

To je samo moja spoljasnjost, a ti ne znas šta je unutra skriveno. 

'k'k'k 

U očima drugih izgledam vrlo lijepo, 

A zbog moje nečiste duše obaram glavu od stida. 

Ljudi slave pauna zbog njegove Ijepote, 

A on se stidi svojih ružnih nogu. 


Hikaja (9) 

Neki pobožnjak iz Libana, o čijim se nadnaravnim osobinama 
pričalo, uđe u džamiju u Damasku i počne uzimati abdest na šadrvanu. 

Noga mu se potklizne, padne u vodu i s teškom mukom se izvuče. Kad 
se završilo klanjanje, jedan od drugova mu se obrati: „Ја sam u 
nedoumici, ako dozvoljavaš, da te upitam.” Ovaj upita: „Šta je to?” On 
odgovori: „Sjećam se da je šejh brodio magripskim morem, a da nije 
noge kvasio. Kako to da danas šejh zamalo ne pogibe u malom 
šadrvanu?” Šejh se zamisli i nakon dužeg razmišljanja podiže glavu pa 
odgovori: „Zar nisi čuo da je Prvak svijeta 40 - neka je mir s njim - znao 
reći: ’Događa mi se nekad, kad sam u blizini Božjoj, da mi se ne 
usuđuju približiti ni najbliskiji meleki, niti ijedan poslanik, ali, to ne 
biva trajno.' Dok je to govorio, nije bio ni sa Džebrailom 41 , ni sa 
Mikailom 42 , drugi put, u osami bijaše sa Hafsom 43 i Zejnebom. 44 

Viđenje Boga od strane odabranih dešava se tako što je On čas 
vidljiv, čas nevidljiv.” 

Bože, Ti se das vidjeti ali ne i sagledati. 

Tako uvećavaš svoju Ijepotu i razgaraš našu vatru. 

Neposredno sam opazio Voljenoga 

Pa mi se događa da zalutam s puta. 

Ti rasplamsavaš našu vatru pa je gasiš vodom; 

Zato me vidiš i како gorim i како se utapam. 


Hikaja (10) 

Neko upita čovjeka koji je izgubio sina: 45 
,, O mudri starče otvorene duše i naravi! 


40 Prvak svijeta - ovdje se misli na vjerovjesnika Muhammeda. 

41 Džebrail - ime jednog od četiri „velika meleka (anđela)”, kod kršćana 
arhanđel Gabriel. Odatle i lično ime, kod muslimana Džebrail, kod kršćana Gabriel, 
Gavrilo, sraćeno Gavro. 

42 Mikail - ime jednog od četiri „velika meleka”, kod kršćana arhanđel 
Mihailo. Postoji i lično ime kod kršćana - Mihajlo, Mijajlo, skr. Miho, Mišo i sl. 

43 Hafsa - ime jedne Muhammedove žene. 

44 Zejneb - ime jedne Muhammedove žene. 

45 Ovdje se aludira na vjerovjesnika Jakuba (Jakova), oca Jusufova (Josifova). 
Događaj je široko korišten u islamskim književnostima Istoka. U Kur'anu jedna sura, 
koja govori o ovom dogadaju, nosi naziv „Jusuf’. 

Како si osjetio miris njegove košulje iz Egipta 
A nisi ga mogao vidjeti u kan'anskom bunaru? ” 
On odgovori: “Naše stanje je kao munja na nebu; 
U trenu se pojavi, a u drugom iščezne. 

Sad sjedim na najvišoj kupoli, 

A sad ne vidim ni vlastitih nogu. 

Kad bi se derviš uvijek nalazio u jednom stanju, 
Digao bi ruke od oba svijeta. ” 


Hikaja (11) 

Jedanput sam u glavnoj džamiji Balebeka držao pouke grupi 
nezainteresiranih ljudi, koji nisu znali put iz svijeta fonne u svijet 
suštine. Primijetio sam da se moj duh ne razgara i da moja vatra ne 
djeluje na njihova sirova drva. Pokazalo se nekorisnim savjetovati stoku 
i držati ogledalo pred slijepima. Ipak, vrata misli bila su otvorena, a 
riječi su se vukle u lancu. Objašnjavajući ovaj kur'anski ajet: ,,Mi smo 
njemu bliži od vratne žile kucavice”, 46 izložih to pa izgovorih stihove: 

Prijatelj je bliži meni, nego ja sam sebi; 

Ali je čudno što sam ja od njega daleko. 

Šta da činim, kome da se potužim 

Kad je on u mom naručju, a ja od njeg odvojen. 

Još sam bio opijen vinom tih riječi, u ruci sa neispijenom čašom 
do kraja, kad neki prolaznik naiđe pokraj tog skupa. Na njega je 
djelovao posljednji moj stih; pošto ispusti jak krik, i drugi se 
uskomešaše, a neznalice na tom skupu se uzbudiše. Ja povikah: „Slava 
Allahu, oni što su daleko, ali svjesni i sabrani, pokazuju se blizu, a oni 
što su blizu nisu u stanju da spoznaju, pa su daleko.” 

Kada onaj ko sluša ne shvaća, 

Ne traži od govornika jakog zanosa. 

Široko rasprostri raspoloženje i volju 

Kako bi rječiti govornikpogodio cilj. 


46 Kur'an, sura Kaf, ajet 16. 

Hikaja (12) 

Jedne noći su mi, u mekanskoj pustinji, od nesanice noge veoma 
iznemogle. Opružih se po zemlji i rekoh vodiču karavana: „Diži ruke od 
mene!” 

Dokle će ići noge bijednoga pješaka 

Kad su od napora iznemogle i noge kamile? 

Dok tijelo debeloga oslabi, 

Mršavi će umrijeti od teškog zamora. 

Vodič karavana uzvrati: „Brate, naprijed je harem, a pozadi 
razbojnici. Ako kreneš naprijed, spasio si glavu, a ako zaspiš, sigumo 
ćeš je izgubiti.” 

Ugodno je zaspati u pustinji pod bagremom 

Noću kad karavan odlazi, ali tada se moraš oprostiti sa životom. 


Hikaja (13) 

Vidio sam jednog derviša na morskoj obali. Imao je ranu od 
ujeda tigra i nikakav mu lijek nije mogao pomoći. Dugo vremena je 
bolovao, ali je neprestano zahvaljivao uzvišenom Bogu govoreći: 
„Hvala svemogućem Bogu što ja stradam i patim od nesreće, a ne od 
griješenja prema Njemu.” 

Ako bi me prijateljprezrivo poslao u smrt, 

Nećeš primijetiti da u tom času žalim svoj život 

Nego ću ga pitati: Šta sam zgriješio ja, bijednik? 

Jerja sam ga nečim uvrijedio - eto, to je moja velika žalost! 


Hikaja (14) 

Neki derviš zapadne u nevolju pa ukrade čilimčić iz kuće svoga 
prijatelja. Kadija naredi da mu se mka odsiječe. 

Vlasnik ćilima ga branio: „Ја mu opraštam!” Kadija će na to: „Ја 
neću kršiti zakon zbog tvoje odbrane.” Derviš odgovori: „Istinu govoriš, 

ali ko ukrade vakufsku imovinu, ne odsijeca mu se ruka. Jer, derviš 
nema ništa, i sve što posjeduje to je vakufska imovina.” Kadija odusta 
od tužbe, ali ga poče grditi: „Zar ti je svijet bio tijesan pa nisi našao 
drugog mjesta da kradeš osim kuće prijatelja?” Ovaj odgovori: „О 
gospodaru, zar nisi slušao šta ljudi govore: Očisti kuću svojih prijatelja, 
a ne kucaj na vrata dušmana.” 

Ako se nađeš u teškoj nevolji, ne kloni duhom. 

S dušmanina zguli kožu, a s prijateija kožun. 


Hikaja (15) 

Neki car upita pobožnjaka: „Razmišljaš li ikada o meni?” 
Pobožnjak odgovori: ,,Da, uvijek kada zaboravim Boga.” 

Posvuda iuta onaj koga je On od sebe odagnao; 

Onoga koga sebi priziva, ne tjera ga tuđim vratima. 


Hikaja (16) 

Neki pobožan i čestit čovjek usnije cara u raju, a pobožnjaka u 
paklu. Upita: „Kakav je razlog da je onaj počašćen i nagrađen, a ovaj 
kažnjen i ponižen, a ljudi su o njima drugačije sudili?” U tom času 
začuje se glas: 

„Саг je u raju zato što je bio odan dervišima, a pobožnjak je u 
paklu stoga jer je laskao carevima.” 

Cemu ti siuži derviški ogrtač, tespih i grubi koporan? 

Bolje ti je da se čuvaš nedostojnih postupaka. 

Nemaš potrebe da nosiš kapu od kozje kože, 

Boije ti jepo naravi biti derviš, a nositi kapu tatarsku. 47 


47 Derviši su po običaju nosili kapu od kozje kože. Tatarsku kapu su nosili 
Mongoli-zavojevači. 

Hikaja (17) 

Neki putnik bosonog i gologlav zaputi se sa jednom hidžaskom 
karavanom iz Kufe i pridruži se nama. Nije imao nikakvih sredstava, ali 
je smjelo išao naprijed pjevušeći: 

Niti jašem na mazgi, a nit' sam pod tovarom kao deva. 

Nisam vladar nad narodom, a ni sluga vladarev. 

Nemam brigu kako ću sačuvati ono što imam, 

niti steći ono što nemam. 

Slobodno mirno dišem i tako život provodim. 

Jedan od onih koji su jahali na devi zapita ga: „О dervišu, kuda 
ideš? Bolje da se vratiš nego da umreš od neimaštine.” Međutim, on 
nije obraćao pažnju na to nego je nastavio put prema pustinji. Kad smo 
stigli do stanice Nahla-i Mahmud, bogatašu koji je jahao na devi dođe 
smrtni čas. Ovaj derviš mu priđe do uzglavlja i reče: ,,Mi ne umrijesmo 
od neimaštine na zemlji, a ti bogat umrije na devi.” 

Neko je svu noć proplakao uz uzglavlje bolesnika, 

A kada je svanulo, on umrije a bolesnik ozdravi. 

Često se događa da brzonogi konj padne i ostane na putu, 

A hrorni magarac prispije do cilja. 

Često se dešava da zdrave zakopavamo, 

A ranjeni prebole rane i prežive. 


Hikaja (18) 

Neki car pozove sebi u goste jednog pobožnjaka. Pobožnjak 
razmisli i riješi: „Uzeću kakvo sredstvo za mršavljenje da bih malo 
oslabio ne bi li se na taj način poštovanje i pažnja prema meni uvećali.” 
Priča se da je to sredstvo bilo smrtonosno i da je pobožnjak od toga 
umro. 

Onaj čiji mi se mozak činio masivan kao pistacija, 

Pokazalo se da je slojevit poput lukovice. 

Zar pobožnjaci klanjaju namaz, 

Licem okrenuti Ijudima, a leđima Kibli? 

Kada se rob obraća svome Gospodaru, 
Ne smije da priznaje nikog osim Njega. 


Hikaja (19) 

Jednom su u Grčkoj neki drumski razbojnici napali karavanu i 
opljačkali nebrojeno bogatstvo. Trgovci su jaukali i plakali zazivajući 
Boga u pomoć i posredovanje Vjerovjesnika, ali nije bilo koristi. 

Kada okorjeli pljačkaš postigne uspjeh, 

Zar on obraća pažnju na plač karavane?! 

U toj karavani se zadesio i mudrac Lukman 48 . Neko iz karavane 
obrati mu se riječima: „Kaži im koji savjet ne bi li nam ostavili barem 
jedan dio naše robe, jer šteta je da propadne toliko bogatstvo.” Lukman 
odgovori: „Šteta je ovakvima govoriti mudre riječi.” 

Željezu koje je izgriženo rđom 

Nije moguće otkloniti rđu glačanjem. 

Kakva korist savjet davati okorjelom nitkovu! 

Ni željezni klin ne ide kroz kamen. 

Kad si u blagostanju, pomaži bijedne 

Jer ublaženje bijede siromašnih otklanja nesreću! 

Kada ti siromah u nevolji nešto zatraži, 

Daj mu, a ako ne daš, oteće ti to zulumćar silom. 


Hikaja (20) 

Koliko god mi je moj veliki šejh Ebulferedž ibn Dževzi 49 - da 
mu se Allah smiluje - naređivao da napustim noćna sijela, na kojima se 
uz vino, pratnju bubnja i tambura pjevaju ljubavne pjesme, koliko god 

48 Lukman-i hakim - Mudri Lokman, savremenik vjerovjesnika Davuda 
(Davida), koji je živio u jedanaestom vijeku prije Hidžre. Napisao je zbirku poučnih 
basni. U Kur'anu se spominje ime Lukman, ali nije sigurno da je to ista ličnost (S. 
Sami: Kamus al-a’lam, V, str. 3995). 

49 Džemaluddin Ebulferedž ibn Dževzi (1186-1257) - Šejh Sadijev učitelj u 
tesavvufu i civilni guverner Bagdada. 

mi je ukazivao na korisnost razmišljanja u osami, moja mladost je 
nadjačavala, strasti su me odvlačile i ja sam, hoćeš-nećeš, ponekad 
odstupao od preporuka svoga odgojitelja i naslađivao se pjesmom u 
društvu prijatelja. Kada bih se prisjetio savjeta moga šejha, govorio 
sam: 

Kad bi i kadija sjedio u našem društvu, i on bi 
dlanovima davao takt; 

Kada „muhtesib “pije vino, on pjanima krozprste gleda. 

Tako, jedne noći nađoh se na jednoj sjedjeljci i u tom skupu 
opazih jednog svirača: 

Njegovo istrgano gudalo kao da trga žile duše, 

A glas mu neprijatniji od vijesti o očevoj smrti. 

Slušatelji su čas začepljali uši prstima, čas stavljali prst na usne 
dajući mu znak: „Umukni, zaboga!” 

Kodpjevača nas uzbuđuje Ijepota njegovog glasa, 

A ti si takav pjevač kod koga uživamo kada šutiš. 

Niko ne vidi Ijepotu u tvome pjevanju; 

Jedino se uživa u tvom odlasku - kad zašutiš. 

Kadje počeo pjevati onaj svirač na harfi, 

Rekoh domačinu: „Boga radi, 

Nalij mi žive u uši da ga ne slušam 
Ili mi ot\>ori vrata da pobjegnem. ” 

Ipak sam se smirio radi prijatelja i teškom mukom dočekao zoru. 

Mujezin je u nevrijeme počeo ezan 
Ne znajući koliko je od noći prošlo. 

Pitaj moje trepavice o dužini noći; 

San mi ni na čas nije zatvorio oči. 

Ujutro sam, radi blagoslova, skinuo čalrnu s glave, izvukao iza 
pasa zlatnik i, položivši to sve pred pjevača, zagrlio ga i dugo 
blagosiljao. Prijatelji su moju pažnju prema njemu smatrali čudnom i 
pretjeranom i pripisali to mojoj lahkomislenosti i naivnosti. Jedan od 
njih se drznu i poče me koriti: „Опо što si uradio ne dolikuje 

rezonovanju pametnih ljudi: Daješ šejhovsku čalmu pjevaču, koji u 
svom životu nije imao zlatnik u rukama i čiji def nikad nije bio zakićen 
ni maramicom.” 

Neka je daleko od ovog sretnog doma pjevač i svirač 

Koga niko nije dvaput vidio u jednom mjestu. 

Zaista, kada je on podigao svoj glas, 

Nakostrijesila se dlaka slusaocima. 

Domače ptice odlepršale su od straha; 

Nama je mozak probio, a svoje grlo istrošio. 

Odgovorio sam: „Savjetujem ti da ušutiš i da me ne koriš, jer mi 
se otkrilo natprirodno svojstvo ovoga čovjeka.” On će na to: „Zar mi 
nećeš objasniti suštinu toga da bih i ja želio da mu se približim i da 
zamolim oprost što sam mu se podsmjehivao.” Odgovorih: „Zapravo, 
radi se o tome da mi je moj veliki šejh često naređivao da ostavim 
ovakva sijela i lijepo me savjetovao. Međutim, ja ga nisam slušao. 
Sinoć su me sretna sudbina i dobri čas doveli u ovo mjesto da bih se, 
pomoću ovoga pjevača, opametio, za cio život, da se ne približavam 
sijelima s ovakvim pjevanjem i muzikom.” 

Prijatni glas iz slatkih usta 

Privlači i zavarava srce, pjevao ili govorio. 

АН, ni melodije „ Uššak”, „Horasan ” i „Hidžaz” 

Nisu prijatne iz grla ružna pjevača. 


Hikaja (21) 

Upitali mudrog Lukmana: ,,Od koga si naučio lijepo vladanje i 
uljudnost?” Odgovori: ,,Od neodgojenih i neotesanaca. Što god mi se 
kod njih nije dopalo, čuvao sam se toga i nastojao da tako ne radim.” 

Iz svakog govora, izrečenog makar i u šali, 

Pametan če izvuči pouku i korist. 

Ako bi i sto poglavlja iz knjige mudrosti 
pročitali pred neznalicom, 

Sve bi on to primio kao šalu. 

Hikaja (22) 

Priča se da je neki pobožnjak jedne noći pojeo deset menna 
hrane, a onda do zore proučio cio Kur'an. Cuje za to pravi derviš pa mu 
rekne: ,,Da si pojeo pola hljeba i zaspao, bilo bi ti bolje i vrednije.” 

Ne pretrpavaj svoju utrobu hranom 

Da bi moglo da te obasja svjetlo spoznaje Boga. 

Zato u tebi nema nimalo mudrosti 
Jer si pun hrane do nosa. 


Hikaja (23) 

Božja svemilost pošalje jednom teškom grešniku svjetlo svoje 
blagodati pa on tako stupi u krug onih koji traže pravi put i teže Istini. 
Blagotvomim djelovanjem i ponašanjem te duhovnom čistotom derviša 
loše osobine njegovog karaktera preobratiše se u dobra djela. On 
napusti sva strasna uživanja, ali jezik spletkara i dalje je ostao dug. 
Derviši rekoše: „Ostao je isti kao i prije, ne može se povjerovati u 
njegovu pokornost i pobožnost.” 

Molitvom i pokajanjem moguće je spasiti se od Božje kazne, 

АН, time se ne može spasiti od zlih jezika. 

Nije mogao izdržati objedu te se potuži svome piru, a on mu 
reče: „Како ćeš se moći zahvaliti Bogu za blagodat što si bolji nego što 
ljudi o tebi misle?“ 

Dokle ćeš govoriti: Zlobnici, zavidnici, 

Govore o meni loše i iznose moje mane. 

Sad ustaju da mi krv proliju, 

Sad zasjednu da me osuđuju. 

Budi dobar, a nek' svijet priča o tebi šta hoće; 

To je bolje nego da si zao a da te Ijudi smatraju dobrim. 

A ja bih se morao zamisliti i zabrinuti što ljudi o meni misle 
toliko dobro, a ja sam pravo pravcato nesavršenstvo. 

Kad bih ja radio sve ono što govorim, 

Postao bih pobožnjak dobre naravi. 

Skrivam se od očiju mojih susjeda, 

Ali Bogzna sva skrivena i javna moja djela. 

Mi zatvaramo vrata pred Ijudima 
Da ne bi otkrili naše mane. 

A kak\>a je korist zatvarati vrata? Onaj koji zna neviđeno 
Zna sve što mi skrivamo i što javno činimo. 


Hikaja (24) 

Jednom sam se obratio nekom šejhu žaleći se da jedna osoba 
priča o meni i tvrdi da sam loš. On mi reče: „Zastidi ga svojom 
dobrotom.” 

Budi dobra vladanja da onaj zlonamjernik 
Ne dobije mogućnost da govori o tvojim porocima. 

Kada je zvuk barbata uredu, 

Zar će ga vući za uši ruka muzikanta? 


Hikaja (25) 

Upitali jednog sirijskog šejha: „Šta je suština tesavvufa?” Ovaj 
odgovori: „Nekad su to bili ljudi naizgled rastreseni i nesređeni, a u 
svojoj nutrini sređeni, smireni, sabrani. Sada su to ljudi po vanjskom 
izgledu sređeni, a u sebi neuravnoteženi i rastreseni.” 

Kad ti srce stalno mijenja mjesto, 

Nećeš postići čistotu ni u osami. 

Međutim, i onda kad imaš visok položaj ili bogatstvo, 

Ako ti je srce s Bogom, ti si u osami i pobožnosti. 


Hikaja (26) 

Sjećam se kako smo jednom svu noć putovali u karavani. U zoru 
prispijemo na ivicu jedne šume, i tu zaspimo. Jedan derviš koji se s 
nama našao na putovanju ispusti krik, i ne smirujući se nimalo uputi se 
u pustinju. Kad je svanulo, upitah ga: „Šta se ono s tobom desilo?” On 
odgovori: „Primijetio sam kako slavuji pjevaju na drveću, jarebice u 
planini, žabe u vodi, divljač u šumi. Pomislih: nije u redu da sve slavi 
Stvoritelja, a ja da bezbrižno spavam.” 

Noćas pred svanuće jedna ptica je pjevala; 

Njena mi pjesma odnese razum i smirenje. 

Moj vapaj iznenada dopre do uha 
Jednog od mojih iskrenih prijatelja. 

Reče: ,, Ne vjerujem da tebe 
Poj neke ptice može tako zanijeti. “ 

Odgovorih: „Nedostojno je čovjeka 
Da ptica slavi Tvorca, a ja da sutim “. 


Hikaja (27) 

Jednom prilikom na putovanju kroz Hidžaz sa mnom bijaše 
nekoliko mladih derviša s kojima sam se sprijateljio. S vremena na 
vrijeme oni su u zanosu i osjećajno pjevušili stihove. Jedan pobožnjak, 
naš saputnik, klonio se derviša, jer nije znao pa nije mogao ni shvatiti 
njihova preživljavanja. Kad smo stigli do šatora Benu Hilal, iz arapske 
naseobine istrči jedan crn dječak i tako lijepo zapjeva da su ptice prema 
njemu slijetale. Primijetih kako je deva jednog derviša počela da pleše, 
zbacila sa sebe konjanika i krenula u pustinju. Rekoh: „О šejhu, pjesma 
ovog mladića djelovala je na životinju, a ti nisi osjetio ništa!“ 

Znaš li šta mi je rekao slavuj što zorom pjeva? 

Kakav si ti čovjek kad ne znaš šta je Ijubav? 

Od arapskih stihova kamila pada u zanos i ushićenje; 

Ako nemaš osjećanja i zanosa, ti si kao glupa životinja. 

Pod silinom vjetra na podnevnoj žegi 

Povijaju se grane vrbe, a ne tvrdi kamen. 

Sve što vidiš, bruji i Njega slavi, 

Ali to zna samo ono srce koje čuje. 

Njega slavi ne samo slavuj na ruži; 

Svaki trnje jezikkoji Njemu himnu zbori. 


Hikaja (28) 

Jednom caru se primakao kraj života, a on nemađaše 
nasljednika. Ostavi poruku da carsku krunu stave na glavu onome ko 
prvi ujutro prođe kroz gradska vrata, i zemlju mu na upravu predaju. 
Dogodi se da je prvi prošao neki siromah koji je cio život sabirao 
komadiće hljeba i krpio svoje dronjke. Državni i carski dostojanstvenici 
ispuniše carevu oporuku i predaše mu ključeve utvrđenih gradova i 
carskih riznica. Upravljao je zemljom sve dok mu neki emiri ne 
otkazaše poslušnost, a carevi sa svih strana počinjaše kavgu i 
pripremaše vojsku za rat protiv njega. Ukratko, vojska i podanici se 
pobune te mu ode ispod uprave dio zemlje. Car-siromah bio je stalno 
potišten zbog ovih događaja. Jedan njegov stari prijatelj, koji mu je bio 
nerazdvojan drug u danima neimaštine, iznenada se vrati s putovanja pa 
mu, vidjevši u kakvom je stanju, reče: „Hvala velikom Gospodaru u 
čijoj su milosti za tebe iz tmja iznikle mže, a trnje nestalo ispod nogu, 
velika sreća te vodila i pomogla ti da dospiješ do ovoga stepena! Zaista, 
uz teškoće dolazi i olakšanje.” 

Cvijet na drvetu se rascvjeta, sad opet uvene; 

Drvo je nekad pusto, a nekad lišćem pokriveno. 

Car će na to: „Dragi prijatelju, iskaži mi svoje sažaljenje, jer 
čestitanju nema mjesta. U vremenima iz kojih me ti poznaješ ja sam se 
brinuo i borio za komad hljeba, a sada sam opterećen brigama svih 
podanika.” 

Zabrinuti smo kad nema bogatstva ovoga svijeta, 

A kad ga ima, okovani smo Ijubavlju i brigom za njega. 

Nema nevolje koja više uznemiruje od bogatstva ovog svijeta. 

Jer i kad ga ima i kad ga nema, tuga je i jad za dušu. 

Ako želiš pravo bogatst\>o, nastoj 

Da se zadovoljiš malim, jer je to najveće blago. 

Ако ti bogataš napuni krilo zlatom, 

Ne zanosi se njegovim dobročinstvom, 

Jer sam mnogo slušao od velikih Ijudi 
Da su skromnost i strpljenje derviša 
bolji od darežljivosti bogataša. 

Ako Behram ispeče divljeg magarca, 

To je nemjerljivo s nožicom skakavca - darom mrava. 50 


Hikaja (29) 

Neki čovjek imađaše prijatelja koji je bio u službi carskog 
divana. Dugo vremena je prošlo, a oni se nisu vidjeli. Neko reče: 
„Odavno se nisi vidio sa svojim prijateljem!” Čovjek odgovori: „Ја i ne 
želim da ga vidim!” Jedan od bliskih drugova njegovog prijatelja, koji 
se slučajno tu zadesio; upita ga: „Šta je to on zgriješio pa ne želiš da ga 
vidiš?” Ovaj će na to: „Nema tu ničeg lošeg. Stvar je u tome što je 
prijatelja koji služi u carskom divanu moguće vidjeti jedino kada bude 
otpušten iz službe, a ja neću da njemu priređujem neugodnosti a sebi 
zadovoljstvo.” 

Ljudi na visokom položaju, zbogjurnjave i zauzetosti, 

Izbjegavaju svoje poznanike i prijatelje. 

A kada su otpušteni i u nevolji, 

Onda jade kazuju svojim prijateljima. 


Hikaja (30) 

Abu Hurajra - neka je Bog s njim zadovoljan - dolazaše svaki 
dan da bi služio vjerovjesnika Muhammeda - Bog mu se smilovao! 


50 Ovo je aluzija na poklon koji je, po legendi, vjerovjesnik Sulejman 
(Salamon Mudri) dobio od mrava. Također se aludira i na iranskog vladara Behram 
Gura koji je bio strastveni lovac na divlje magarce. 

Muhammed mu reče: „О Abu Hurajra 51 , posjećuj me rjeđe pa će se 
ljubav među nama povećavati!” 

Nekom pobožnjaku rekoše: „Nismo čub da je neko ovoga 
ljepotana - sunce, jako zavolio.” Pobožnjak odgovori: „Zato što se može 
vidjeti svaki dan osim zimi, kada je sakriveno i onda svakom drago.” 

Posjećivati Ijude nije mana 

Ali ne tako često da kažu: Dosta! 

Ako sam sebe koriš i grdiš, 

Nećeš čuti nikog da te kori. 


Hikaja (31) 

Nekog uglednika mučili stomačni vjetrovi pa je tako jedan vjetar 
mimo njegove volje glasno izišao napolje. On reče: „То što se desilo 
bilo je mimo moje volje, pa mi se to ne može upisati u grešku. Doživio 
sam rasterećenje, a vi mi velikodušno oprostite!” 

Stomak - to je tamnica vjetra, o pametni! 

Niko mudar ne drži vjetar u zatvoru. 

Kad se vjetar u stomaku muči, oslobodi ga! 

Jer vjetar u stomaku tegoba je na srcu. 

Ako namršteni, tvrdoglavi gost 

Želi ići, ne zadržavaj ga! 


Hikaja (32) 

Dosadilo mi društvo mojih prijatelja u Damasku i ja krenem u 
pustinju Kuds. Tamo sam drugovao sa životinjama sve dok nisam 
dopao ropstva i pao u franačke lance. Odveli su me zajedno sa 
Jevrejima na zemljane radove na rovovima u Tripoliju. Jedan moj stari 


51 Abu Hurajra - poznata ličnost iz južnoarapskog plemena Azd, savremenik i 
prisni drug vjerovjesnika Muhammeda i kazivač Muhammedovih riječi i djela (hadisa 
i sunneta) (Enzyklopaedie des Islam; I, str. 99-100). 

znanac, velikaš iz Halepa, prepozna me u prolazu i povika: „Еј, šta se to 
s tobom dogodilo?” Odgovorih: ,,Ah, šta da kažem!” 

Pobjegao sam od Ijudi u goru i pustinju, 

Gdje, Boga radi, nisam imao veze sa svijetom. 

Zamisli, kak\>o je moje stanje sada 
Kad moram boraviti u staji sa životinjama. 

S prijateljima, makar i okovanih nogu u lancima, 

Bolje je nego s tuđincima u vrtovima. 

Njemu se sažali na moje bijedno stanje, otkupi me za deset 
zlatnika, oslobodi okova, odvede sa sobom u Halep i dade mi svoju kćer 
za ženu uz vjenčani dar od sto zlatnika. 

Za neko vrijeme djevojka je pokazala svoju ružnu narav, svađu i 
neposlušnost. Počela je „pružati jezik” i zagorčavati mi život. 

Losa žena u kući dobrog muža 
Pakao je za njega već na ovom svijetu. 

Čuvaj se, ah, čuvaj se zloćudne žene, 

Sačuvaj nas, Bože, od paklenskih patnji! 

Jedanput se rasrdi i poče me vrijeđati: „Zar ti nisi taj koga je moj 
otac iskupio iz ropstva za deset zlatnika iz franačkih okova?” ,,Da”, 
odgovorih, ,,za deset zlatnika me iskupio, a za sto zlatnika me učinio 
tvojim zarobljenikom.” 

Slušao sam kako je neki velikaš 
Izbavio ovcu iz vučjih usta i kandža, 

A uveče joj stavi nož pod grlo. 

Duša ovce zarida: 

„Izbavio si me iz vučjih kandži, 

A na kraju se uvjerih da si ti pravi vuk. ” 


Hikaja (33) 

Neki car upita jednog pobožnjaka: „Како prolazi tvoje 
dragocjeno vrijeme?” Pobožnjak odgovori: „Svu noć sam u molitvi, 
jutrom se molim za svoje potrebe, a danju sam u okovima troškova!” 

Car shvati šta pobožnjak time želi reći pa mu odredi sredstva za 
izdržavanje da mu time skine breme porodičnih briga. 


O zarobljeniče, okovan porodičnim brigama 
Ne misli da ćeš više imati mira i odmora! 
Briga o djeci, hljebu i odjeći 
Ne dopuštaju ti da lebdiš u carstvu nebeskom. 
Cio dan se spremam 
Noću da se molitvipredam. 

A uveče, čim stupim u namaz, razmišljam 
Šta će sutra jesti moja djeca. 


Hikaja (34) 

Neki sirijski pobožnjak živio u šumi i hranio se lišćem drveća. 
Jedan car krene mu u posjetu i rekne: „Ако ti je po volji, pripremiću ti 
mjesto u gradu gdje ćeš se spokojnije moliti Bogu, a i ljudi će se 
koristiti blagodatima tvoga prisustva i ugledati se na tvoja dobra djela.” 
Pobožnjak nije na to pristao. Jedan vezir mu reče: „Radi mira carevog 
srca, trebalo bi da dođeš u grad nekoliko dana i da se upoznaš s tim 
mjestom. Ako se čistota tvoga uvaženog duha imalo pomuti od druženja 
s neznancima, čini ono što ti je po volji.” 

Pobožnjak dođe u grad, gdje ga smjestiše u carski perivoj - 
mjesto koje srce osvaja a dušu smiruje i odmara. 

Ruže njegove kao obrazi Ijepotica; 

Sumbuli kao solufi voljenih krasotica. 

Cvjetovi, u strahu odproljetnih mrazeva, 

Kao novorođenčad koju još nije dadilja zadojila. 

Grane nara na kojima su cvjetovi 

Kao lampioni obješeni o zeleno drvo. 

Car mu odmah posla prelijepu robinju. 

Ljepotica kao mjesec, koja može zavesti i pobožnjaka 

Anđeoskog lika, krasote paunice; 

Kad je ugledaju i najveći pobožnjaci 
Gube moć suzdržljivosti i strpljenja. 

Iza nje mu car pošalje roba vanredne ljepote i skladne tjelesne 

građe. 

Ljudi oko njega ginu od žeđi, 

A on - vino toči, gleda, a piti ne da. 

Oči ga gledaju, ali se ne mogu nagledati, 

Kao što se žedan ne može nagledati Eufrata. 

Pobožnjak poče jesti ukusnu hranu i nositi lijepu odjeću, 
naslađivati se slatkim i mirisnim voćem i uživati gledajući ljepotu roba i 
robinje. Mudraci kažu: Solufi ljepotica - to su okovi za noge razuma i 
zamka za najlukaviju pticu! 

Tebi sam predao srce i vjeru sa svim znanjem. 

Lukava ptica, uistinu, sada sam ja, a ti - zamka. 

Ukratko, sretno vrijeme boravka u pobožnosti je bilo i prošlo, jer 

kažu: 

Ko god je fakih, pir i murid, 

Svaki majstor riječi, čiste duše, 

Cim se spusti u donji, svijet grijeha, 

Kao muha je, čije noge zapadnu u med. 

Jedanput car zaželi da ga vidi. Primijeti da je izmijenio raniji 
izgled pobožnjaka, postao bijel i rumen i udebljao se. Sjedio je 
naslonjen na jastuk od kadife, a momak vilinske ljepote stajao mu uz 
uzglavlje s lepezom od paunova perja. Car se obradova što ga je našao u 
takvoj udobnosti, počeše razgovarati o svemu i svačemu. Car na kraju 
reče: „Ја na ovom svijetu volim dvije vrste ljudi: jedna grupa su 
učenjaci, a druga pobožnjaci.” Tu se zadesio i jedan filozof s velikim 
životnim iskustvom, koji reče: „О gospodaru, prijateljstvo zahtijeva da 
ti svakoj od te dvije grupe činiš dobro; učenjacima daj novce da još više 
istražuju, a asketama ne daj ništa, da bi i ostali askete.” 

Lijepoj ženi, čistog obraza, 

Ne treba rumenilo, šminka, ni tirkizni prsten. 

Čestitom, pravom dervišu uzvišenih misli 
Ne treba besplatna opskrba ni milostinja. 
Dok ja živim po pravilu: Imam i još mi treba! 
Pravo je da me ne zovu dervišom. 


Hikaja (35) 

Saglasno ovim riječima, nekom caru predstojao jedan važan 
posao pa reče: „Ако se taj posao završi po mojoj želji, podijeliću 
dervišima toliko i toliko zlatnika.” Kad mu se želja ispunila i briga mu 
sa srca spala, trebalo je da izvrši zavjet. Tako on dadne jednom od 
svojih bliskih robova kesu zlatnika da ih razdijeli dervišima. Pričaju da 
je rob bio pronicljiv i mudar. Cio dan je putovao, a uvečer se vratio pa, 
poljubivši kesu zlatnika, stavi je pred cara i reče: „Koliko god sam 
tražio derviše, nisam ih našao!” Car će na to: „Kakva je to priča! Koliko 
mi je poznato u ovom carstvu ima četiri stotine derviša!” Rob odgovori: 
„О gospodaru svijeta! Onaj ko je pravi derviš ne prima milostinju, a 
onaj ko je prima nije derviš.” Car se nasmija i reče svojim nedimima: 
„Koliko god ja volim i cijenim one koji poštuju Boga, toliko ih ovaj 
bezobraznik ne podnosi, a pravda je na njegovoj strani!” 

Ako derviš prima dirheme i dinare, 

Traži derviša boljeg i strožijeg. 

Ko ima asketsku narav i pouzdanje u Boga 
Taj je bez vakufskog hljeba i milostinje - derviš. 

Prsti i uši Ijepotice koja srce osvaja 
Prekrasni su i bez prstenja i naušnica. 


Hikaja (36) 

Nekog pravog učenjaka pitali: „Šta ti kažeš za vakufski hijeb?” 
On odgovori: „Ако se taj hljeb uzima rad i snaženja meditacije, onda je 
dozvoljen, ali ako se ta misao svodi na hljeb, onda je on zabranjen.” 

Istinski derviši uzimaju hljeb da bi živjeli u pobožnosti; 

Boravak derviša u kutu za molitvu nije radi hljeba. 

Hikaja (37) 

Jedan derviš stigne u mjesto čiji je upravljač bio velikodušan i 
pametan. Grupa obrazovanih i rječitih ljudi nalazila se uz njega i svaki 
je od njih, kako je to uobičajeno među oštroumnim i duhovitim, pričao 
po neku šaljivu anegdotu. Derviš, koji je prevalio dug put kroz pustinju, 
bijaše veoma umoran i gladan. Jedan od prisutnih u šali mu reče: 
„Trebalo bi da i ti nešto ispričaš.” Derviš odgovori: „Ја nisam 
obrazovan i rječit kao drugi i ništa nisam čitao, zadovoljite se od mene 
jednim dvostihom!” Svi jednoglasno odgovoriše: „Govori!” Derviš 
nastavi: 

„Ја gladan, preda mnom hljeb na stolu, 

Kao neoženjen pred vratima ženske banje. ” 

Svi se slatko nasmijaše, pohvališe dosjetku i primakoše mu sto s 
hljebom. Domaćin gozbe reče: „Prijatelju, pričekaj malo, moje sluge 
pripremaju ćufte!” Derviš podiže glavu i reče: 

,,Na mojoj sofri ne treba ćufteta, 

Gladnome je suhi hljeb ćufte. ” 


Hikaja (38) 

Jedan murid reče svome piru: „Šta da radim? Nemam mira od 
ljudi, često me posjećuju, i to njihovo dolaženje i odlaženje kvare mi 
mir i raspoloženje!” Pir odgovori: „Siromašnima daj zajam, a od onih 
koji su bogati zatraži nešto, pa se neće više navraćati.” 

Kad bi siromah bio vojskovođa islamske vojske, 

Nevjemici bi, bojeći se njegove prošnje, 
pobjegli do kineskih vrata. 

Hikaja (39) 

Neki pravnik reče svome ocu: ,,0ve lijepe i slatke riječi 
pobožnjaka ne ostavljaju na mene nikakav dojam, jer ne vidim 
saglasnosti među njihovim djelima i riječima.” 

Ljude uče da se odriču ovosvjetskih dobara, 

A sami skupljaju srebro i žito. 

Šta god govorio učenjak, ako su to same riječi, 

Ni na koga neće djelovati. 

Učenjak je onaj ko ne čini ružna djela, 

A ne onaj ko drugima dobro preporučuje a sam ga ne čini. 

„Zar drugima preporučujete dobro, a sebe zaboravljate?” 52 

Učeni koji žudi za lagodnošću iproždrljivošću, 

Sam je u zabludi, pa kome on može pokazati pravi put. 

Otac prozbori: „О sinko, zbog takvih misli ne treba zanemariti 
pouku savjetodavca, optuživati sve učene da su u zabludi i tražiti 
učenog bez pogreške i lišiti se koristi nauke, kao slijepac koji je nekada 
noću upao u blato pa rekao: ’O muslimani, osvijetlite mi put fenjerom!' 
Jedna podrugljiva žena će na to: ’Ti koji ne vidiš fenjera, šta možeš 
vidjeti pri fenjeru?' Mjesto gdje se propovijed drži isto je kao dućan 
bezzaza; dok ne platiš, nećeš robu dobiti. Ovdje, dok ne pokažeš 
predanost, nećeš postići duševne sreće.” 

Uhom duše slušaj riječi učenoga 
Makar mu djela i ne odgovarala. riječima. 

Laž je ono što govori protivnik; 

Kako može onaj ko spava probuditi usnulog? 

Čovjek treba da uhom prima savjete 
Makar bili i na zidu napisani. 

Neki pravi derviš pređe iz hanikaha u medresu 
Ipresiječe veze druženja sa dervišima. 

Upitah ga: „Kakva je razlika između učena ipobožnjaka, 

Pa si odabrao učene, a ne one druge? ” 


52 Kur'an sura al-Bakara, ajet 44. 

Odgovori: „ Onaj dervis iz valova izvlači svoj ćilimak, 
A učeni se trudi da spasi utopljenika. ” 


Hikaja (40) 

Neki pijanac zaspao na putu ispustivši iz ruku uzde prisebnosti. 
Jedan pobožnjak prođe pokraj njega i podozrivo pogleda na njegovo 
bijedno stanje. Pijani mladić podiže glavu i izgovori riječi: „Kada 
prolaze pokraj nečega ružnog, prolaze velikodušno.” 

Kad vidiš grešnika, pokrij mu grijeh i budi blag! 

O ti, koji osuđuješ mojpostupak, zašto neprolaziš velikodušno? 
Pobožnjače, ne okreći lice od grešnika, 

Pogledaj ga blago i saosjećajno. 

Ako sam i bezplemenitosti u postupcima, 

Prođi pokraj mene velikodušno. 


Hikaja (41) 

Nekoliko razuzdanih besposličara, okome se na jednog derviša. 
Nazivali su ga pogrdnim imenima, tukli i vrijeđali. On se požali piru i 
ispriča mu šta se dogodilo. Pir reče: „Sinko, derviški ogrtač, to je odjeća 
zadovoljstva; svako ko ga nosi, a nije u stanju da podnese nedaće, lažni 
je derviš i njemu je zabranjeno nositi tu odjeću.” 

Velika rijeka ne može se zamutiti jednim kamenom. 

Sufija koji se može uvrijediti samo je potok. 

Ako doživiš kakvu uvredu - podnosi; 

Jer, opraštanjem se možeš očistiti od grijeha. 

Brate, na kraju krajeva postaćeš zemlja; 

Budi prahprije nego se pretvoriš u prah! 


Hikaja (42) 

Poslušaj ovu hikaju o tome kako su se u Bagdadu 
Posvađali bajrak i zavjesa. 

Bajrak, uprašen na putovanju, izmučen u maršu, 
Reče zavjesi prijekorno: 

„ Ti i ja smo drugovi po položaju u poslu: 

Sluge smo sultanovog dvora. 

Ja služim i ni časa nemam mira; 

Neprestano sam u ratnim pohodima. 

Ti nisi osjetila teškoće, ni tvrđava, 

Ni pustinja, ni vjetrova, ni prašine, ni vijavice. 
Moj trud i moje zasluge su veće od tvojih. 

Po čemu ti uživaš veći ugled? 

Ti si u zagrljaju mjesecolikih robova 
I robinja koje na jasmin mirišu. 

Ja sam dopao rukama konjušara; 

Vezan za pohode, stalno svijetom tumaram. ” 
Zavjesa prozbori: „Ја saginjem glavu pragu; 

Ne dižem je prema nebu kao ti. 

Ko god nadmeno diže glavu 
Sam svoj vrat odsijeca. ” 


Hikaja (43) 

Neki derviš ugleda razjarenog atletu s pjenom na usnama. 
Derviš upita: „Šta se to s njim dogodilo?” Rekoše mu: „Neko ga je 
vrijeđao i psovao.” Na to će derviš: „Та ništarija diže kamen od hiljadu 
‘menna’, a ne može da podnese jedne riječi!” 

Prestani da se hvališ snagom ruku i svojim junaštvom. 

Bio muškarac ili žena, malodušna si beznačajnost. 

Ako možeš, učini neka usta slatkim! 

Junaštvo nije da udaraš pesnicom po ustima. 

Ako neko može smrskati čak slonu čelo 
Nije junak ako u njemu nema čovječnosti. 

Čovjek je stvoren od zemlje: 

Ako nema smirenu narav zemlje, nije čovjek. 

Hikaja (44) 

Pitao sam jednog uglednog pobožnjaka o svojstvima družine 
Ihvanussafa. On odgovori: ,,U najmanju ruku, oni želje prijateljskih srca 
stavljaju ispred svojih ličnih koristi, a mudri kažu: Brat koji je u 
vlastitim okovima, odnosno svoju brigu brine, nije brat i nije dobar.” 

Saputnik, ako žuri, nije tvoj saputnik. 

Ne veži se srcem za onog ko nije vezan za tebe. 

Ako t\>oj rođak nema bogobojaznosti i morala, 

Prekid rodbinskih veza je bolji nego rodbinska vezanost. 

Sjećam se da se neki protivnik suprotstavio mome mišljenju 
kazanom u ovom stihu, pa reče: „Uzvišeni Bog, u svetoj Knjizi, 
zabranio je prekid rodbinskih veza, a naredio ljubav prema bližnjima. 
To što si ti rekao u suprotnosti je s tim!” Ja na to rekoh: „Nije tačno, 
moje riječi su u saglasnosti sa Kur'anom: ‘Ako bi te roditelji prisiljavali 
da ti meni pripisuješ druga, o čemu ti nemaš znanja, nemoj im se 
pokoriti.’” 53 

Hiljadu rođaka koji su Bogu tudinci 

Žrtvuj za nerođaka koji ga priznaje. 


Hikaja (45) 

U Bagdadu jedan veseljak-starac 
Udao je svoju kćer za obućara. 

Grubi prostak tako je izgrizao 
Usne djevojke da je krv iz njih tekla. 

Ujutru otac, vidjevsi je takvu, 

Ode zetu i upita ga: 

„ Čuješ, nitkove, kakvi su to zubi! 

Toliko si joj izgrizao usne, ta nije to koža!” 
Ispričah ovo, ali ne radi 


53 Kur'an, sura Lukman, ajet 15. 

Pusti šalu, zbilju iz tog uzmi! 

Ružna navika, ako postane dio naravi, 
Do smrti se od nje ne odvoji. 


Hikaja (46) 

Neki učenjak-pravnik imao je ružnu kćer. Kad je dorasla za 
udaju, i pored opreme i imetka, niko nije htio da se njom oženi. 

Brokat i svila ružno izgledaju 

Na nevjesti koja nije lijepa. 

Ukratko, bili su primorani da je udaju za jednog slijepca. Priča 
se da je u to vrijeme došao s otoka Cejlona jedan liječnik koji je znao 
slijepcima vraćati vid. 

Pravnika su zapitali: „Zašto i ti ne izliječiš zeta?” On odgovori: 
„Bojim se da će se, kad progleda, razvesti od moje kćeri.” 

Za ružnu ženu najbolje je slijep muž. 


Hikaja (47) 

Neki car je s prezirom gledao na jednu grupu derviša. Neki od 
njih oštroumnošću prozre misli cara pa reče: „Саге, na ovom svijetu 
manje smo brižni od tebe, radosniji smo nego ti, na smrtnom času smo 
ravni, a na Dan proživljenja - bolji od tebe!” 

Ako gospodar na zemlji ima sve što želi, 

A derviš nema ni suha hljeba, 

U času kada će i jedan i drugi umrijeti, 

Osim mrtvačkih haljina ništa neće odnijeti. 

Kada budeš, odlazeći s ovog svijeta, sabirao opremu, 

Zapamti: siromaštvo je bolje od carstva! 

Vanjski znak derviša je iznošena odjeća i ošišana kosa, a suština 
toga je veselo srce i umrtvljena strast. 

Nije derviš ko po strani od Ijudi sjedi pred sudom 

I ако ти se ко suprotstavi, stupa и svađu. 

Ако se s brda zakotrlja 

Nije pravi derviš ko mu se s puta skloni. 

Način života derviša je zikr, zahvaljivanje Bogu, služenje, 
pokoravanje, samoprijegor, zadovoljstvo onim što je dato, iskazivanje 
jedinosti Božje, pouzdanje, predanost Bogu i podnošenje nevolja. Ko 
god ova svojstva posjeduje, on je istinski derviš; makar i kaftan nosio. 
Ali, lakomisleni besposličar, koji ne obavlja namaze, odan strastima i 
užitku, koji dane pretvara u noći i provodi ih u okovima strasti, a noći 
kao dane u snu i nemarnosti, koji pohlepno jede sve čega se dočepa i 
brblja što mu na jezik dođe, on je razvratnik i nitkov makar bio u 
sufijskom ogrtaču. 

O ti čija je nutrina prazna od bogobojaznosti, 

A vanjština u odjeći licemjerja, 

Ne prekrivaj svoja vrata sedmobojnim zastorom, 

Ti, u čijoj kući je samo rogozna hasura. 


Hikaja (48) 

Vidio sam nekoliko buketa svježih ruža 
Svezanih zajedno sa snopom trave 
Upitah: Šta je ta bezvrijedna biljka 
Koja se našla zajedno sa ružom? 

Trava zaplaka i reče: Ušuti, 

Velikodušni ne zaboravljaju prijateljstvo! 
Ako i nemam Ijepote, boje i mirisa, 

Ja i nisam trava iz njihovog vrta. 

Ja sam rob Gospodara Milostivog, 
Odvajkada hranjen Njegovim dobrima. 
Bio ne bio obdaren vrlinama, 

Ja imam nadu u Njegovu milost. 

Iako nemam nikakvih dobara, 

Ni bogatstva bogobojaznosti, 

On zna kako će srediti stanje roba 

Kada mu nestane životnih sredstava, 

Običaj je da velikodušni robovlasnici 
Oslobađaju robove stare. 

O Gospodaru Svevišnji, koji si ukrasio vasionu, 
Oprosti svom starome robu! 

O Sadi, uputi se put Ka 'be, Bogu drage! 

O Božji čovječe, drži se puta Božjega! 
Nesretanje onaj ko glavu okreče 
Od ovih vrata, jer druga naći neče. 


Hikaja (49) 

Pitali jednog mudraca: „Šta je bolje, darežljivost ili junaštvo?” 
On odgovori: „Ко posjeduje darežljivost, njemu junaštvo nije ni 
potrebno.” 

Na grobu Behram Gura 54 je napisano: 

„Ruka darežljivosti je bolja od snage mišica!” 

Nije ostao Hatem-i Taji 55 , ali dok je svijeta, 

Ostaće njegovo slavno ime, po dobru poznato. 

Podijeli zekaat na imanje,jer vinova loza daje više roda 
Kada joj vinogradar obreže suvišne grane. 


54 Behram Gur, sin Jezdegirda Prvoga - četrnaesti car iz iranske dinastije 
Sasanijan. Imao je veliku strast da lovi divlje magarce pa je dobio nadimak Gur (u 
perzijskom ,,gur” ili „gurhar” znači divlji magarac). U perzijskoj prošlosti bilo je šest 
ličnosti sa imenom Behram, a Behram Gur je najpoznatiji (po hrabrosti, snazi, 
pravičnosti i drugim osobinama). Na perzijski prijesto došao je 420. g. n. e. i vladao 
osamnaest godina. Prema legendi, on je prvi počeo da pjeva na perzijskom jeziku. 
(Više o njemu u : S. Sami: Kamus II, str. 1416). 

55 Hatem-i Taji - veliki arapski bogataš i najveći darežljivac Istoka, koji je po 
toj osobini postao legendom i simbolom darežljivosti. 


95 



POGLAVLJE TREĆE - O VRIJEDNOSTI 
ZADOVOLJSTVA ONIM ŠTO SE IMA 


Hikaja (1) 

Neki prosjak s Magreba kaza trgovcima platnom u Halepu: „О 
vi, koji posjedujete bogatstvo, kad biste imali savjesti i osjećanja za 
pravdu a mi zadovoljstvo onim što se ima, prosjačenje bi nestalo s ovog 
svijeta.” 

O zadovoljstvo, učini me bogatim, 

Jer nema većeg blaga od tebe. 

Derviška ćeiija - to je ono što je Lukman odabrao. 

Ko nema strpljivosti, nema ni mudrosti. 


Hikaja (2) 

U Egiptu živjela dva carevića. Jedan je učio i sticao znanje, a 
drugi sakupljao bogatstvo. I tako, jedan postade najveći učenjak svoga 
vremena, a drugi šef državne blagajne. Bogati brat je s prezirom gledao 
na brata učenjaka i prekoravao ga: „Ја sam se domogao carstva i moći, 
a ti ostade u bijedi i siromaštvu.” Brat mu odgovori: „О brate, više nego 
ti dužan sam zahvalnost Bogu - neka mu je slavno ime - za 
dobročinstvo što sam našao nasljedstvo Božjih poslanika, to jest nauku, 
a ti si stekao nasljede faraona i Hamana, to jest egipatsko carstvo.” 

Ja sam onaj mrav što ga nogom gaze, 

A nisam osa od čijeg uboda stenju. 

Kako mogu da dovoljno zahvalim za biagodat 

Što nemam siie da Ijude mučim. 

Hikaja (3) 

Cuo sam da je neki derviš sagorijevao u vatri siromaštva, krpio 
zakrpu na zakrpu, a da bi utješio svoje siroto srce, stalno ponavljao: 

Zadovoljavamo se suhim hljebom i gunjem, 

Jer lakse su vlastite nevoije nego dug zahvalnosti Ijudima. 

Neko mu reče: „Zašto sjediš? Taj i taj čovjek u ovom gradu ima 
plemenitu narav i veoma je darežljiv. On je uvijek spreman da pomogne 
plemenite i čestite ljude i stalno je pred vratima njihovih srca. Kad bi on 
doznao za tvoje stanje, bio bi zahvalan što može uspokojiti tvoju dušu.” 
Siromah odgovori: ,,Ne pričaj mi to! Bolje je u bijedi i siromaštvu 
umrijeti, nego se bilo kome moliti.” 

Bolje je zakrpe prisivati i u uglu strpljivosti sjediti 

Nego bogatasima pisati molbe za odjeću. 

Uistinu, paklenskim mukama ravan je raj, 

U koji se ide uz posredovanje susjeda. 


Hikaja (4) 

Neki od iranskih careva posla jednog iskusnog liječnika na 
službu u pokrajinu Muhammeda vjerovjesnika - neka ga Bog blagoslovi 
i da mu spas. Godinu dana ovaj provede u arapskim krajevima a niko 
mu ne dođe radi pregleda i ne zatraži lijeka. On ode pred Vjerovjesnika 
- neka je na njega spas - i požali se: „Poslali su me ovamo da liječim 
tvoje sljedbenike, a za sve ovo vrijeme niko mi se nije obratio, da bih 
mogao ispuniti dužnost koja mi je određena.” Vjerovjesnik - neka je na 
njega Božji spas - reče mu: ,,U ovog naroda je običaj da ništa ne jede 
dok ga glad ne svlada, i povlači ruku od jela prije nego što je glad 
utoljena.” Liječnik će na to: „Eto, to je razlog njihovog tjelesnog 
zdravlja”, poljubi zemlju i ode. 

Mudri počinje govor, 

Ili pruža ruku za hranom 

Onda kada njegova šutnja nanosi štetu 

Ili ustezanje od jela postane opasno po život. 

Uistinu, tada će njegova riječ biti mudra, 
A jelo će mu donijeti zdravlje. 


Hikaja (5) 

U životopisu Ardešira Babekana 56 navodi se da je upitao nekog 
arapskog mudraca: „Koliko treba dnevno pojesti?” Mudrac odgovori: 
„Dovoljno je sto drama.” „А koliko snage daje ta količina?” Mudrac 
odgovori: „Та količina će nositi tebe; sve što se na to doda, ti ćeš ga 
nositi.” 

Jede se da bi se živjelo i molilo, 

A ti misliš da se živi da bi se jelo. 


Hikaja (6) 

Putovala zajedno dvojica derviša Horasanaca. Jedan od njih je 
bio slab zbog toga što je svakog drugog dana naveče jeo. Drugi je bio 
snažan jer je jeo triput dnevno. Desilo im se da su na ulazu u jedan grad 
bili uhvaćeni i osumnjičeni za špijunažu. Zatvore ih u jednu kuću i 
zalijepe vrata ilovačom. Nakon dvije nedjelje ustanovi se da su nedužni. 
Onog snažnog nađoše mrtva, a slabi je bio živ. Svi se začudiše, a 
mudrac će na to: „Bilo bi čudno da se dogodilo drugačije. Snažni je bio 
izjelica pa nije izdržao u nevolji. Onaj drugi je uzdržljiv i umjeren pa je 
prirodno što je izdržao i spasio se.” 

Ako neko usvoji umjerenost i uzdržanost u jelu, 

Lahko podnese nevolju kada ga zadesi. 

A ko se u obilju brine za svoje tijelo i ugađa stomaku, 

Umre od teškoća kad doživi oskudicu. 


5<1 Ardešir - u perzijskoj dinastiji Sasanijan postoje tri vladara s ovim imenom. 
Priča se odnosi na Ardešira Trećeg, koji je bio savremenik Muhammeda 
(Enzyklopaedie des Islam, I, str. 444). 

Hikaja (7) 

Neki mudrac zabrani sinu da jede previše savjetujući ga da 
presitost čini čovjeka bolesnim i nemoćnim. Sin će na to: ,,0če, glad 
ljude ubija! Zar nisi čuo da su oštroumni kazali: Bolje je od presitosti 
umrijeti nego glad trpjeti.” Na to će otac: „Držite se mjere. Jedite, pijte, 
ali ne pretjerujte.” 57 

Ne jedi toliko da ti se muči i povraća 
Niti toliko da ti duša od slabosti izađe. 

Premda u hrani postoji životna naslada, 

Prekomjerno jelo vodi u propast. 

Ako nasilu jedeš slatko od ruže, štetno je, 

Ako suh hljeb urijetko jedeš, biva ti slađi od ruže. 

Ne budi proždrljiv ako si čovjek, 

Jerpas zbog toga trpi mnoga poniženja. 


Hikaja (8) 

Pitali nekog bolesnika: „Šta ti srce želi?” On odgovori: „То da 
ništa ne želi.” 

Kad je želudac prepun i boli stomak, 

Ne pomažu nikakva oprobana sredstva. 


Hikaja (9) 

U Vasitu se nekoliko derviša zaduže s malo drahmi u jednog 
bakalina. Ovaj im je svakog dana tražio dug i grdio ih. Derviši su bili 
uvrijeđeni njegovim ponašanjem, ali nisu imali izlaza nego da to 
podnose. Jedan između njih reče: „Lakše se sporazumjeti sa svojim 
stomakom obećavajući mu hranu nego sa bakalinom za novce.” 

Bolje je odreći se milosti bogataša 

Nego podnositi nasilje vratara. 


57 Kur'an, sura A'raf, ajet 31. 

Bolje je umrijeti u želji za mesom 
Nego trpjeti grubosti mesara. 


Hikaja (10) 

Jedan plemeniti junak dopadne smrtnih rana u borbi sa Tatarima. 
Neko reče: „Тај i taj trgovac ima spasonosni napitak; ako zatražiš, 
možda ga neće zažaliti.” A pričalo se da je taj trgovac bio poznat po 
škrtosti. 

Kad bi na njegovom stolnjaku umjesto hljeba bilo sunce, 

Niko do Sudnjeg dana ne bi vidio bijela dana. 

Plemeniti junak reče: „Ако zatražim spasonosni napitak, možda 
će dati, a možda i neće. Ako da, možda će pomoći, a možda i ne. A 
tražiti od njega, to je smrtonosni otrov.” 

Što god zamolis od nedostojnih, 

Tijelu ćeš povećati, ali ćeš duši umanjiti. 

Mudri su kazali: Ako bi prodavali vodu života, na primjer, za 
čast i dostojanstvo, pametni ne bi kupili, jer bolje je od bolesti umrijeti, 
nego u poniženju živjeti. 

Ako jedeš gorki indijski krastavac iz ruke dobroćudnoga, 

Bolje je nego slatko iz ruke mrzovoljnoga. 


Hikaja (11) 

Jedan učenjak imao mnogo čeljadi, a malo sredstava za život. 
Ispriča to nekom velikodostojniku, koji je bio njegov poštovalac. Ovaj 
se, umjesto odgovora na njegovu molbu namršti, jer prošnja učenjaka 
izgledala je ružno u njegovim očima. 

Zbog nevolje ne ulazi prijatelju namršten i tužan, 

Jer ćeš i njemu život zagorčati. 

Ako ideš zbog neke potrebe, idi veseo i nasmijan. 

Tako se ni dobročinilac neće namrštiti. 

Pričaju da je tada bogataš mnogo povećao njegovu platu, ali je 
znatno smanjio svoju naklonost. Nakon izvjesnog vremena učenjak, ne 
nailazeći na uobičajeno raspoloženje, reče: 

Loša je hrana dobivena uz cijenu poniženja; 

Kotao je postavljen, ali u njemu se vari dostojanstvo. 

Moj hljeb se povećao, ali se dostojanstvo smanjilo; 

Bolje je siromaštvo nego poniženje zbogprošnje. 


Hikaja (12) 

Jedan derviš se nađe u nevolji. Neko mu reče: „Тај i taj ima 
beskrajno bogatstvo. Ako dozna za tvoju potrebu, neće ni časa časiti da 
ti nevolju otkloni.” Na to će derviš: „Ја ga ne poznajem.” Ovaj će: „Ја 
ću ti ga pokazati.” Uze ga za ruku i odvede kući bogataša. Derviš vidje 
čovjeka kako sjedi obješene usne i grubog izgleda, pa se vrati bez riječi. 
Neko ga upita: „Šta si uradio?” Derviš će: „Podario sam njegov dar 
izrazu njegova lica.” 

Ne obraćaj se čovjeku namrštena lica, 

Jer ćeš od njegove loše naravi postati neraspoložen. 

Ako hoćeš da kažeš kome tugu srca, kaži onom 

Čiji će ti izgled lica dati mir kao da je novac. 


Hikaja (13) 

Jedne sušne godine u Aleksandriji derviši izgubiše strpljenje, 
vrata neba za zemlju se zatvorila, a vapaji i plač ljudi dopirali do neba. 

Ne bijaše ni jednog živog stvorenja - zvijeri, ptice, ribe ni bube, 
Čiji krik očajanja ne dopiraše do neba 
Začudo, uzdasi Ijudskih srdaca nisu se udružili 
Da bi se pretvorili u oblake, a suze u potoke. 

Te godine jedan pokvarenjak bijaše toliko omrznut zbog svoje 
nastranosti da o njegovim osobinama nije pristojno ni govoriti, naročito 
u prisustvu uglednih ljudi, ali ni zanemariti ga nije uputno, jer se 

pripovjedaču može osporiti sposobnost opisa. Mi ćemo se zato 
ograničiti na ova dva stiha, jer i malo može posvjedočiti o brojnom; i 
pregršt žita je slika cijelog tovara. 

Ako bi Tatarin ubio ovog pedera, 

Ne bi nikada trebalo ubiti ni jednog Tatarina! 

Dokle će biti u njega kao na bagdadskom mostu: 

Voda ispod, a Ijudi iznad? 

Takav čovjek, o kome si nešto malo čuo, imao je te godine 
veliko bogatstvo. Onima što su bili u nevolji dijelio je srebro i zlato, a 
putnicima-namjernicima postavljao trpeze i hranio ih. Nekoliko 
siromaha, koji su zbog bijede došli u bezizlazno stanje, riješe da 
prihvate njegov poziv i dođu da se posavjetuju sa mnom. Ja se nisam 
slagao s tim već im rekoh: 

Lav ne jede ostatke iza psa 

Pa makar krepao od gladi u pećini. 

Tijelo prepusti gladi i nemastini, 

A ne pružaj ruku prema nevaljalcu. 

Kad bi po svom bogatstvu bio kao Feridun; 

Nedostojnoga ne smatraj čovjekom. 

Svilena tkanina i brokat na nitkovu - 

To je kao lazur zlato na zidu. 


Hikaja (14) 

Pitali Hatema Taija: „Jesi li čuo ili vidio na svijetu nekoga 
darežljivijeg od sebe?” On odgovori: „Jesam. Jednog dana sam zaklao 
četrdeset deva za arapske emire. Nakon toga sam radi nekog posla 
otišao u stepu. Opazim drvosječu koji bješe sakupio breme drva. Upitah 
ga: Zašto ne ideš Hatemu na gozbu, tamo se oko njegove trpeze 
sakupilo mnoštvo ljudi?” Drvosječa odgovori: 

Ko god jede hljeb od svoga truda 

Taj nije potreban milosti Hatema Taija! 

Ја sam se uvjerio da je on u velikodušnosti i darežljivosti veći od 

mene.” 


Hikaja (15) 

Musa 58 - mir Božji s njim - opazi siromaha koji se zbog 
golotinje zakopao u pijesak. „О Musa”, obrati mu se, „pomoli se ne bi li 
uzvišeni Gospodar i meni dao sredstva za život, jer sam iznemogao i 
došao do krajnje nevolje.” Musa - mir Božji s njim - pomoli se i ode. 
Kad se, nakon nekoliko dana, poslije obraćanja Bogu, vratio, vidje onog 
siromaha okovanog u lance i gomilu svijeta oko njega. Upita: „Sta se 
dogodilo?” Ljudi odgovoriše: „Napio se i potukao pa čovjeka ubio, i 
sad ga kažnjavaju.” 

Događa se da slabi, kada dobije moć, 

Ustaje i iomi ruke slabima. 

„Kad bi Bog dao svojim robovima opskrbu i životne potrebe u 
izobilju, oni bi se osilil i i činili nasilje.” 59 Musa - mir Božji s njim - 
priznade mudrost velikog Tvorca vasione i zatraži oprost za svoju 
drskost i nesmotrenost. 

O nadmeni, šta te je natjeraio da se uvaiiš u opasnost 

Pa nastrada? O, kad mravi ne bi mogli ietjeti! 

Kad se nedostojni domogne poiožaja i bogatstva, 

Hoćeš-nećeš on izaziva da dobije šamar. 

Zar nisi čuo šta je jedan mudrac kazao: 

Dobarje onaj mrav koji nema kriia. 

U oca mnogo meda, ali on kod sina izaziva žeđ. 

Onaj ko te ne učini bogatim 

Zna najboije šta je za tebe dobro. 


58 Musa - Mojsije, jedan od 25 vjerovjesnika koje Kur'an izrijekom spominje. 
Sa knjigom Tevrat (Tora) poslat je Izraelićanima da ih uputi pravoj vjeri (više u: 
Š.Sami: Kamus al-a ’lam, VI, str. 4475). 

59 Kur'an, sura aš-Šura, ajet 27. 

Hikaja (16) 

Vidio sam jednog Arapa kako u društvu draguljara Basre priča: 
„Jednom sam u pustinji zalutao, nestalo mi potrepština, srce pripremio 
za propast, kad iznenada nađoh vrećicu bisera. Nikada neću zaboraviti 
užitak onu radost, jer sam mislio da je to popržena pšenica, ni gorčinu i 
očaj kad sam utvrdio da je to biser.” 

U suhoj pustinji i sipkom pijesku 

U ustima žednog svejedno je: biser školjka! 

Za čovjeka bez hrane na putu, koji je i iznemogao, 

Svejedno je da mu je za pojasom zlato ili crijep od gline. 


Hikaja (17) 

Neki Arap iznemogao u pustinji od velike žeđi ponavljaše: 

„ O, da mi je prije smrti dostići jednu želju: 

Da se rijeka odbija o moja koljena, a ja da napunim 
svoj mijeh. “ 


Hikaja (18) 

Neki putnik zaluta u prostranoj dolini, a nestalo mu hrane i 
snage. Imao je za pojasom nekoliko novčića. Dugo je lutao, ali ne nađe 
put. Na kraju, zbog oskudice umrije. Naiđoše neki ljudi i opaziše 
novčiće položene pred njim, a na pijesku napisano: 

Makar imao čistoga zlata, 

Čovjek se iz pustinje ne može izvući bez hrane. 

Za siromaha, prežednjelog u pustinji, 

Bolja je obarena repa nego komadi Ijevanog srebra. 

Hikaja (19) 

Nikada nisam plakao niti se žalio na tok vremena i nisam se 
mrštio na sudbinu osim jedanput, kad sam bio bos a nisam imao 
mogućnosti da kupim obuću. Tako tužan, dođem u džamiju u Kufi i 
primijetim čovjeka bez nogu. Zahvalim Gospodaru na njegovu daru i 
strpljivo podnesem svoje stanje bez obuće. 

Pečena kokoš na stolu u očima sitih 

Znači manje nego pero praziluka. 

Onome ko nema bogatstva ni hrane 

Varena repa je kao pečena kokoš. 


Hikaja (20) 

Neki car sa svojim dostojanstvenicima, jedne zime u vrijeme 
lova, udalji se od dvora. Kad pade noć, primijetiše kuću nekog seljaka. 
Car će: „Uveče ćemo ići tamo da ne bismo patili od studeni.“ Jedan 
vezir odgovori: ,,Ne pristoji se veličanstvu careva da traži sklonište u 
domu seljaka. Ovdje ćemo razapeti šator i vatru naložiti.“ Čuje to 
seljak, prigotovi ono što je imao pri ruci, poljubi zemlju pred njim pa 
reče: „Veličina sultana ne bi se niukoliko umanjila, ali oni nisu htjeli da 
se uveća dostojanstvo seljaka.“ Caru se dopade ova riječ pa se u toku 
noći preseliše u njegovu kuću. 

Sutradan ga car nagradi novcem i počasnim ogrtačem. Prateći 
goste, seljak je, idući uz strmen, govorio: 

Dostojanstvo i veličina sultana nije se nimalo umanjila 

Time što je svojom posjetom udostojio seljakovu kućicu. 

Seljakova kapa narasla je do sunca 

Kad mu je na glavu pala sjena cara kakav si ti. 


Hikaja (21) 

Pričaju da je neki prezreni siromah sakupio veliko bogatstvo. 
Car mu reče: „Kažu da imaš ogromno bogatstvo, a mi imamo jednu 
važnu potrebu, pa ako bi nam jednom sumom pomogao, vratićemo dug 
čim se žetva obavi.“ Siromah odgovori: „Gospodaru na zemlji! Ne 
pristoji se veličini careva da svoju ruku prljaju imetkom siromaha, kao 
što sam ja, jer ja sam to sabrao zrno po zrno.“ Car će na to: ,,Ne žalosti 
se, ja ću to dati nevjemicima, prljavo - prljavima.“ 

Ako voda iz nevjerničkog bunara nije čista, 

Nije važno, može se okupati mrtav Jevrejin. 

Kažu: Negaseni kreč nije čist! 

Mi odgovaramo: Zatvoričemo njime rupe nužnika! 

Čuo sam da se nije pokorio carskom naređenju, počeo se sporiti 
i drsko ponašati. Tada car naredi pa mu prijetnjom i silom oduzeše ono 
što je traženo. 

Ako se milom ne izvrsi carska naredba, 

Onjeprisiljen da pribjegne sili. 

Ko god sam ne vidi tuđe nevolje, 

Zaslužuje da ni drugi njega ne razumiju. 


Hikaja (22) 

Vidio sam nekog trgovca, koji je imao sto pedeset tovarnih 
kamila i četrdeset robova i sluga. Jedne noći na ostrvu Kiš odveo me u 
svoj dućan i cijelu bogovetnu noć mi pričao neke gluposti kao: ,,U 
Turkestanu imam jedno skladište, u Hindustanu takvu i takvu robu, ovo 
je ugovor za tu i tu zemlju, za tu i tu robu, za taj i taj zalog.“ Onda je 
opet govorio: „Spremam se u Aleksandriju, tamo je ugodna klima.“ A 
zatim: ,,Ne, ne idem, magribsko more je nemirno. Sadi, predstoji mi 
jedno putovanje, pa ako se ostvari, provešću ostatak života u jednom 
mimom kutku.“ Upitah ga: „Kakvo je to putovanje?“ On odgovori: 
„Hoću da idem u Kinu, da vozim perzijsku sjeru, čuo sam da tamo ima 
veliku cijenu. Odatle ću kineski porculan prevesti u Vizantiju, 
vizantijsku svilu u Indiju, indijski čelik u Halep, halepski kristal u 
Jemen, a jemenske tkanine u Perziju. Posbje toga ću napustiti trgovinu i 

sjediti u dućanu.“ Ne pretjerujem kad kažem da je toliko pričao o 
besposlicama da je na kraju izgubio snagu da govori. Na kraju će: „Еј, 
Sadi, reci ti koju o onome šta si vidio i čuo.“ Ja rekoh: 

Zar nisi slušao o tome kako je u pustari Gur 
Trgovac, vlasnik karavana, pao s kamile? 

On odgovori: Gladne oči pohlepnih bogataša 
Mogu zasititi samo umjerenost ili grobna zemlja. 


Hikaja (23) 

Slušao sam o jednom bogatašu koji je bio poznat po škrtosti 
koliko i Hatem Tai po darežljivosti. Živio je raskošno, ali je u duši 
škrtost bila do te mjere jaka da ni po cijenu života ne bi pružio komadić 
hljeba, ne bi dao zalogaj mački Abu Hurejre, niti bi kost bacio psu 
Pećinskih Spavača. Jednom riječju, niko nije vidio otvorena vrata 
njegovog doma, niti postavljenu sofru. 

Siromah je mogao samo omirisati njegovo jelo; 

Ptica nije brala ni mrvice od njegova hljeba. 

Čuo sam da se zaputio u Egipat preko Magribskog mora, a u 
glavi mu se vrtile faraonske misli. „Kad iznenada stiže potop“ vjetar je 
počeo puhati nasuprot lađi. 

Šta da čini srce, koje nije saglasno s tvojom teškom naravi; 

Pogodan vjetar nije uvijek za lađu pogodan. 

Podiže ruke i poče ispuštati beskorisne vapaje: „Kada plove u 
lađi, iskreno prizivaju Boga obećavajući da će mu služiti vjernije.“ 60 

Kakva je korist nevoljniku od ruku ispruženih radi dove 

Ako ih podiže u nevolji a u dobru ih drži pod pazuhom. 

Od zlata i srebra pravi drugome zadovoljstvo, 

A i sam se time koristi: 

I tako, ova kuća, koja će ostati poslije tebe, 

Biće sva od zlatnih i srebrnih opeka. 


60 Kur'an, sura al-'Ankabut, ajet 65. 

Pričaju da je imao u Egiptu rođake koji su se obogatili njegovom 
ostavštinom. Po njegovoj smrti poderali su staru odjeću i skrojili novu 
od kunine kože i kanifasa. Te sedmice vidio sam jednog od njih kako 
jaše na brscu konju, a sluga trči za njim. 

O, kad bi se mrtvi mogao vratiti 

Među svoje pleme i rodbinu, 

Vračanje nasljedstva bilo bi teže 

Za nasljednike nego smrt rođenog svoga. 

Radi starog poznanstva među nama uzeo sam ga za rukav i 
rekao mu: 

Koristi se, dobri i uvaženi čovječe! 

Onaj zlosrećnik je samo skupljao, a nije uživao. 

Hikaja (24) 

Jednom nejakom ribolovcu uhvatila se u mrežu snažna riba. 
Kako nije imao snage da je zadrži, riba ga je svladala, otela mu mrežu 
iz ruku i otplivala. 

Desava se da momak ode na rijeku po vodu; 

Naiđe bujica i odnese momka. 

Mreža je svaki puta donosila ribu; 

Ovaj puta riba pobježe i mrežu odnese. 

Njegovi drugovi su ga sažalijevali i prekoravali: „Takav ti ulov 
dopao u mrežu, a nisi znao da ga sačuvaš.“ Ribar odgovori: „Braćo, šta 
se tu može! Meni nije bilo suđeno, a ribi je ostalo još vremena da živi.“ 

Ribar, ako sudeno nije, ni u Tigrisu uloviti neće! 

Riba, ako joj nije dosao zadnji čas, ni na kopnu umrijeti neće! 


Hikaja (25) 

Jedan bogalj bez ruku i nogu ubi stonogu. Neki pobožnjak prođe 
pokraj njega i reče: „Bog je uzvišen! Kad joj je došao smrtni čas, nije 
mogla pobjeći ni sa hiljadu nogu od onoga koji nema ni ruku ni nogu.“ 


Ako neprijatelj, kome je suđeno da ubije, ide tragom, 
Smrtni čas sputava noge trkaćeg konja. 

U času kad je dusmanin već stigao, 

Ne treba ni zapinjati carski iuk. 


Hikaja (26) 

Vidio sam jednog debelog glupaka; na njemu skupocjena odora, 
pod njim brzi arapski konj, a na glavi egipatska kapa srebrom i zlatom 
izvezena. Neko me upita: „О, Sadi, kako ti se sviđa ova vezena 
učenjačka odora na ovom glupom živinčetu?“ Odgovorih: „То je ružno 
pismo napisano zlatnim mastilom.“ 

Magarac je sličan drugim bićima, 

Tijelom nalik teletu, ali reve. 

Jedno lijepo svojstvo bolje je od hiljadu vezenih odora. 

Ne može se reći da ovo živinče sliči čovjeku 

Osim odjećom, čalmom i drugim ukrasima. 

Pogledaj na svu opremu, imanje i biće njegovo; 

Ništa nećeš vidjeti dozvoljenim osim njegove krvi. 

Ako plemeniti postane siromašan, 

Nemoj misliti da će njegovo dostojanst\>o oslabiti. 

Ako Jevrejin svoj srebrni pragprikuje zlatnim ekserom, 

Ne misli da će i on time postati ugledan. 


Hikaja (27) 

Neki kradljivac reče siromahu: „Zar te nije stid da pružaš ruku 
pred svakim tvrdicom i tražiš pare?“ Siromah odgovori: 

„Pružati ruku radi krupnog novca 
Bolje je nego rizikovati da ruku odsijeku 
radi jednog i po groša. “ 


Hikaja (28) 

Pričaju kako je neki bokser zaplakao na prevrtljivu sudbinu; 
njegovo široko grlo počelo je da skapava od bijede. Potuži se ocu i 
zatraži odobrenje od njega: „Odlučio sam se na putovanje ne bih li se 
snagom mišica domogao skuta svoje želje.“ 

Učenost i talenat su beskorisni dok se ne upotrijebe. 

Alojevo drvo se stavlja na vatru, a mošus se rastire. 

Otac reče: „Sine, izbij iz glave ludu misao i budi zadovoljan 
onim što imaš, pa budi miran i spokojan, jer mudraci kažu: Sreća se ne 
postiže velikim naprezanjem, bolje je manje se uzbuđivati.“ 

Niko se siiom ne može domoći sreće 

Beskoristan je trud navlačiti surmu pod trepavice slijepog. 

Šta može učiniti siinik koga je sreća napustiia; 

Boija je ruka srećna nego moćna. 

Kad bi ti pri svakoj odluci u giavi bilo stotinu pameti, 

Pamet ti neće koristiti ako ti sreća nije nakionjena. 

Sin će ocu: ,,0če, koristi od putovanja su mnogobrojne: 
razveseljavaš srce, izvlačiš materijalnu korist, gledaš zanimljivosti, 
slušaš o neobičnim stvarima, razgledaš gradove, razgovaraš s 
prijateljima, stičeš ugled i obrazovanje, povećavaš imanje i zaradu, 
upoznaješ prijatelje, stičeš iskustvo, kao što kažu putnici na Božjem 
putu: 

Dok si vezan za svoj dućan i kuću, 

Nikada, sirovi čovječe, nečeš postati čovjekom. 

Kreni u svijet, proputuj i razgiedaj, 

Prije nego dođe dan da odeš sa svijeta. 

Otac će: „Sine, koristi od putovanja, kao što si rekao, brojne su, 
ali su one dostupne ljudima iz pet kategorija. Prvo, trgovcima, koji 

pored bogatstva i moći imaju poslugu i brze seize. Svakog dana uživaju 
u drugom gradu dobra ovoga svijeta, svaku noć u novom mjestu, 
svakog časa na novom proputovanju. 

Bogat nije stranac ni u gori, ni u pustinji, ni u stepi; 

Kud god se okrene i pođe, postavi šatore i noćište napravi. 

Onaj ko se nije domogao dobara ovoga svijeta, 

I u svome kraju stranac je i neznanac. 

Drugo, učenom, koga za ugodan razgovor, snagu rječitosti i 
bogatstvo izražajnosti ljudi nastoje da lijepo dočekaju i ukažu mu 
počast gdje god dođe. 

Priroda učena čovjeka slična je čistome zlatu: 

Gdje god se nađe, vrijednost i cijenu Ijudi mu znaju. 

A neznalica sličanje lažnom novcu, 

Koga u tuđini ni za kakvu cijenu ne uzimaju. 

Treće, ljepotanu kome priroda ljudi čistog srca teži, jer mudri su 
rekli: .Malo ljepote bolje je nego mnogo bogatstva. Kažu da je milo lice 
ljekovita mast za ranjena srca i ključ za zaključana vrata. Uistinu, 
druženje s njim svugdje se smatra poželjnim, a služenje njemu prima se 
kao milost. 

Kud god ode Ijepotan, uživa poštovanje i ugled 

Makar ga otac i majka s prezirom istjerali. 

Vidio sam jednom paunovo pero među listovima Kur'ana; 

Rekoh mu: Takvu počast smatram većom nego što vrijediš. 

Ne govori! - uzviknu pero. - Onaj ko ima Ijepotu 

Kud god krene nogom ne sprečavaju mu put rukom. 


Ako sin ima Ijepotu i privlačnost, 

Nije šteta ako otac nije uza nj. 

Onje kao dragulj i nikakva mu školjka nije potrebna; 
Krupnom dragulju svako je kupac. 

Četvrto, pjevač, koji svojim glasom, sličnim glasu Davuda 61 , 
zaustavlja tok vode i let ptice. Tako, uz pomoć toga dara, on osvaja srca 
simpatizera, a ljudi od razuma teže da se s njim druže i da mu iskreno 
služe. 

Sluh moj teži Ijepoti pjesme; 

Ko je taj ko prigušuje strune lutnje? 

Oh, kako je ugodan nježni tužni glas 

Za uho boema opijenih jutarnjim napitkom. 

Prijatan glas je bolji od mila lica, 

Jer ono prvo je duhovna hrana, ovo drugo čulni užitak. 

Peto, zanatliji, koji trudom svojih ruku zarađuje za život, tako da 
radi nasušnoga hljeba nije prinuđen da gubi dostojanstvo, a pametni 
ljudi vele: 

Ako obućar ode u tuđinu iz svog kraja, 

Neće trpjeti bijedu i nemaštinu. 

Ali, ako car Nimruza izgubi carstvo 

I zapadne u nemaštinu, gladan će zaspati. 

Sine, svojstva koja sam opisao na putovanju predstavljaju zalog 
duševnog mira i izvor blagostanja, a onaj ko bez tih osobina putuje kroz 
život s ispraznim nadama, niko mu ne čuje ni imena ni spomena o 
njemu. 

Svako kome se nesmiljena sudbina sveti, 

Upućuje ga na ono što za njega nije dobro. 

Goluba kome nije suđeno da ponovo vidi svoje gnijezdo 

Sudbina vodi prema zrnu i zamci. 

Sin reče: ,,0če, zar možemo da se ne okoristimo riječima 
mudraca koji su kazali: Premda je opskrba određena i raspoređena, ipak 
je nužno da na neki način do nje dođemo? lako je nevolja i bijeda 


61 Davud - vjerovjesnik, vladar tzraeliaana. Poznat po dobrom sluhu, lijepom 
glasu melodijama koje su osvajale slušaoce. Rođen 1086, a umro 1016.g. prije n. e. (Š. 
Sami: Kamus al-a’lam, III, str. 2109). 

sudbinom određena, ipak je dužnost izbjegavati vrata na koja ona 
dolazi.“ 

Opskrba će bez sumnje stići, 

Ali razum nalaže da se ona traži na poljima. 

Premda niko neće umrijeti bez suđenog časa, 

Ne smiješ se bacati u čeljusti aždahe. 

,,Sa ovakvom tjelesnom građom mogu se boriti s razjarenim 
slonom i odmjeriti snagu s krvoločnim lavom. Dakle, oče, bolje je za 
mene da krenem na putovanje, jer nemam snage da više podnosim 
nemaštinu.“ 

Kad je čovjek otrgnut iz svog rodnog mjesta, 

Zašto bi bio tužan, cio svijet je njegova domovina? 

Noću se svaki bogataš povlači u dvorac, 

A siromahu je dom tamo gdje ga noć zatekne. 

Ovo reče, oprosti se s ocem, zatraži njegov blagoslov i otputova 
ponavljajući u sebi: 

Kad darovitom i sposobnom čovjeku nije sreća naklonjena, 

On dolazi tamo gdje mu ni imena ne znaju. 

Tako on stiže do obale jedne rijeke, od čije plahovitosti je 
udarao kamen o kamen, a odjek išao i na ,,farsang“ daljine. 

Opasna rijeka u kojoj ni ronac-ptica nije bila sigurna, 

I najmanji val je odnosio mlinski kamen s obale. 

On opazi grupicu ljudi koji su se smjestili u čamac za nisku 
cijenu, spremni za prevoz. Mladiću su ruke davanja bile vezane, i on 
poče zahvalno moliti. Koliko god je molio, nisu mu pomogli. 

Bez zlata nikoga ne možeš prisiliti, 

A ako imaš zlata, nije ti sila ni potrebna. 

Drski lađar smijući se okrenu i reče: 

Ako nemaš zlata, silom ne možeš preći rijeku. 

Čemu sila i desetorice snažnih? 

Donesi pare jednog pokojnika. 

Mladiću se srce steže zbog lađarevog drskog izazova i zaželi da 
mu vrati milo za drago, ali se lađa već bila otisla. On glasno povika: 
„Ако se zadovoljavaš odjećom koja je na meni, ja je ne žalim.“ Lađar 
se polakomi i povrati lađu. 

Pohlepa zašiva oči i pametnu čovjeku; 

Pohiepa dovodi i pticu i ribu u zamku. 

Cim su brada i vrat lađara došli na dohvat mladićeve ruke, 
privuče ga sebi i bez milosti ga obori. Njegov drug izide iz lađe da bi 
mu pomogao, ali i on naiđe na snagu mladića pa pobježe. Nisu vidjeli 
drugog izlaza nego da se s njim izmire i odustanu od lađarine. 

Kad doživiš borbu, izdrži! 

Jer popustljivost zatvara vrata bitke. 

Lijepom riječju, Ijubaznošću i dobrotom 

Možeš i slona voditi držeći ga za jednu dlaku. 

Budi Ijubazan tamo gdje sretneš nasilje, 

Jer oštri mač ne siječe meku svilu. 

Tražeći izvinjenje za ono što se dogodilo, padoše mu pred noge 
licemjemo ga ljubeći u čelo i oči. Zatim su ga ukrcali na lađu i otisli se 
niz rijeku. Tako stigoše do stuba neke grčke građevine, koji je iz vode 
stršio. Lađar reče: „Voda prodire u lađu! Jedan od vas, koji je 
najhrabriji, treba da se popne na ovaj stub, da drži konop, pa da 
popravimo lađu.“ Mladić, ponosan na svoju hrabrost i zanesen njome, o 
čemu je stalno mislio, nije razmišljao o uvrijeđenom neprijatelju niti je 
vodio računa o riječima mudraca koji su kazali: Ako jedanput uvrijediš 
nečije srce, pa makar mu poslije ukazao stotinu dobročinstava i usluga, 
čuvaj se da ti ne uzvrati za tu jednu uvredu, jer strijela iziđe iz rane, a 
uvreda ostaje u srcu.“ 

Lijepo reče Bektaš svome sujahaču: 

,, Uvrijediš Н dušmanina, čuvaj se! “ 


Čuvaj se, nevolja će ti doći, 

Ако је tvojom rukom ičije srce uvrijeđeno 
Ne bacaj se kamenom na gradski zid, 

Jer se događa da se sa zida kamen otisne. 

Cim je mladić namotao konop na ruku i uspeo se na stub, lađar 
istrže konop iz njegovih ruku i odveza lađu. Jadnik, ostade zapanjen i 
poražen. Dan-dva je trpio muku i nevolju, preživljavao bijedu i nesreću, 
a treći dan ga san uhvati i svali ga u rijeku, pa se nakon jednog dana i 
noći ponovo nađe na obali. Od njegova života bili su ostali posljednji 
dahovi, počeo je jesti lišće s drveća, vaditi korijenje trava iz zemlje, dok 
nije malo ojačao, a onda se zaputio u pustinju. Dugo je putovao sve dok 
nije, iznuren žeđu i nemoćan, stigao do jednog bunara. Oko bunara su 
se kupili ljudi, koji su pili vodu i za nju plaćali po jedan pešiz. Mladić 
nije imao ni prebijene pare pa je tražio i moljakao, ali mu se nisu 
smilovali. Pokušao je silom, ali nije uspio. U nuždi je oborio s nogu 
nekoliko osoba, ali ljudi su ga svladali, pretukli i ozlijedili. 

Kad se sabere mnogo komaraca, izujedaju slona 
Ipored njegove snage i izdržljivosti. 

Kad se mravi slože i ujedine, 

Rastrgaju kožu krvoločnog lava. 

I tako nabasa na trag jedne karavane i uputi se za njom. Obnoć 
prispije do jednog mjesta punog opasnosti i razbojnika. Opazi da je 
ljude obuzela takva strepnja da hoće srca da im popucaju. On reče: ,,Ne 
bojte se, ja sam među vama, a ja sam mogu da se obračunam s 
pedesetoricom, a i drugi momci će mi pomoći.“ Čim on to izgovori, 
ljudi iz karavane se okuražiše tom njegovom hvalom i obradovaše se što 
su u društvu s njim. Smatrali su se obaveznim da mu ponude hranu i 
vodu. U mladića se bila razgorila vatra u želucu, a i strpljenje je 
izgubio. Halapljivo je progutao nekoliko zalogaja hrane i žedno ispio 
nekoliko gutljaja vode, dok se zloduh njegove unutrine nije umirio i on 
zaspao. U toj karavani je bio jedan iskusni starac, koji reče: „Еј, 
prijatelji moji, ja sam zabrinut zbog ovog vašeg čuvara više nego zbog 
razbojnika, jer kažu da je neki Arapin sakupio nešto novaca te noću 
zbog straha od razbojnika nije mogao da spava sam u kući. On dovede 
sebi jednog prijatelja da bi u njegovom društvu otjerao strah 

usamljenosti. Nekoliko noći je proveo s njim. Kad je njegov prijatelj 
doznao gdje se nalaze novci, zgrabi ih i pobjegne. Sutradan vidje 
Arapina rasplakana i gola pa ga upita: ’Šta se dogodilo? Da ti nije 
kradljivac pokrao one novce?’ - On odgovori: ’Boga mi, nije, čuvar ih je 
ukrao i odnio!’ 

Nikada nisam sjedio miran i siguran od zmije 

Otkad sam upoznao njenu opaku ćud. 

Opasnija i teža je rana od zuba dusmanina 

Koji se u očima svijeta pokazuje prijateljem. 

Otkud vi znate da ovaj mladić možda nije jedan od razbojnika, 
koji se lukavstvom i prepredenošću uvukao među nas - da u pogodnom 
času obavijesti svoje drugove? Dakle, ja predlažem da ga ostavimo dok 
spava, a mi da otputujemo.“ 

Savjet starca dopao se mladićima, srca im se napunila strahom 
od boksera, oni dignu svoj prtljag i krenu, a momka ostaviše da spava. 
Doznao je za to tek kad je u nj sunce uprlo i pripeklo u pleća. Podigao 
je glavu i vidio da je karavana otputovala. Jadnik, dugo je lutao, ali nije 
nigdje našao put. Žedan i gladan, legao je na zemlju, spreman da umre. 
Ponavljao je: 

Ko će meni kazati da su deve zauzdane; 

Tuđincu je samo tuđinac drug. 

Prema tuđincima postupa grubo onaj 

Ko sam nije dugo boravio u tuđini. 

Dok je to bijednik izgovarao, nad njim se nađe jedan carević 
koji se u lovu bio udaljio od svoje pratnje, slušao ga i gledao. Opazi da 
je pristao momak, ali da je u duši tužan i nesretan. Upita ga odakle je i 
kako je u ovo mjesto dospio. On ispriča jedan dio onoga što se s njim 
dogodilo. Carević se sažali nad njegovom nevoljom, darova mu odjeću i 
novac, dodijeli mu pouzdana pratioca, pa je tako dospio do svog grada. 
Njegov otac se obradova susretu s njim, Bogu zahvali za njegovo 
izbavljenje i spas. Uveče, mladić je ispričao šta se sve s njim dešavalo: 
o slučaju s lađom i lađarevoj okrutnosti, o nasilju koje je doživio na 
bunaru od seljaka, te o izdajstvu ljudi iz karavane na putu. Otac će na 

to: „Sinko, zar ti nisam rekao, kad si odlazio, da je u siromaha ruka 
hrabrosti svezana, a dlan smjelosti skršen?“ 

Kako je lijepo rekao siromašni vojnik: 

„Jedno zrno ziata je bolje odpedeset 'menna' sile. “ 

Sin odgovori: „Bilo kako bilo, dok se ne potrudiš, nećeš se 
domoći bogatstva; dok život ne izložiš opasnosti, nećeš dušmanina 
pobijediti; dok zmo ne posiješ, nećeš žetvu požeti! Zar ne vidiš da za 
tako mali tmd koji sam uložio, kakav sam mir i spokojstvo stekao; za 
jedan ubod žaoke, koji sam pretrpio, koliko sam meda donio!“ 

Premda nije moguće pojesti više nego je od Boga dato, 

Ne smije se biti Нјеп u radu i traženju opskrbe. 

Kad bi se ronilac bojao čeljusti ajkule, 

Nikada ne bi rukom uhvatio skupocjeni biser. 

Donji žrvanj vodenice nije pokretan; zato podnosi teret teški. 

Što će Ijuti lav jesti na dnu svoje špilje, 

Kakva će hrana dopasti klonulom sokolu koji jepao? 

Dok budeš htio lov loviti ne izlazeći iz doma, 

Ruke i noge će ti postati tanke kao u pauka. 

Otac reče: „Sinko, ovog puta sudbina ti je bila naklonjena, sreća 
te pratila pa je na tebe nabasao jedan bogataš, sažalio se na tvoju bijedu, 
uvjerio se u tvoje teško stanje i izbavio te iz njega. Ali, ovakva 
slučajnost se rijetko događa, a na slučajnosti se ne može oslanjati i po 
njoj sud donositi. Dakle, čuvaj se da s ovom praznom nadom i 
lakoumnošću ne bi ponovo pao u samozavaravanje.“ 

Lovac ne ulovi svaki puta šakala; 

Dešava se da tigar njega nekada rastrgne. 

Tako je neki od carova Parsa imao skupocjen prsten na jednom 
prstu. Jednog dana iziđe s nekoliko pratilaca da bi se prošetao po 
Musalli u Širazu. Naredi da prsten postave na kupolu Azuda i - ko 
strijelom pogodi kroz kmg prstena, prsten će njemu pripasti. Dogodilo 
se da su sve četiri stotine strijelaca koji su bili u njegovoj službi, 
promašili. Međutim, metu pogodi jedan dječak koji je, igrajući se na 

krovu nekog hana, kroz prozorčić gađao strijelom na sve strane. 
Povjetarac mu upravi strijelu kroz krug prstena pa on dobi počasnu 
odjeću i druge vrijednosti, a i prsten mu podariše. Dječak spali i strijelu 
i luk. Oni ga upitaše: „Zašto si tako učinio?“ A dječak će na to: ,,Da iza 
mene ostane ova moja prva slava i ugled.“ 

Dešava se ponekad da pronicljivi mudrac 
Ne može dati pravi savjet i rješenje. 

A ponekad neuko dijete 
I nehotice pogodi strijelom cilj. 


Hikaja (29) 

Cuo sam da je neki derviš boravio u pećini, a vrata zaključao 
pred svijetom. U njegovim velikodušnim očima vladari i bogataši nisu 
imali nikakvog ugleda. 

Ko pred sobom otvara vrata prošnje i moljakanja, 

Do smrti će biti od drugog ovisan i drugom potreban. 

Ostavi gramzivost, caruj sam nad sobom; 

Šija bez gramzivosti visoko se drži i ne savija. 

Neki od careva toga kraja poruči mu: ,,Mi se nadamo da će dobri 
ljudi pristati na to i učiniti nam čast da s nama okuse so i hljeb.“ Sejh 
pristade, zato što je odziv na poziv običaj Vjerovjesnika. Drugi dan ode 
car da se izvini što će šejha dolaskom zamučiti. Pobožnjak ustade sa 
svog mjesta, zagrli cara, ukaza mu poštovanje i zahvali. Kad je car 
otišao, jedan iz šejhove družine upita: „Ovolika ljubaznost, koju si 
ukazao danas caru, protivna je običaju i ponašanju derviša i nikada to 
nismo vidjeli.“ On odgovori: „Zar nisi čuo: 

Za čijim objednim stolom sjediš 

Dužnost ti je iz poštovanja pred njim ustati. 

Uho može cijeloga života 

Ne slušati zvuke defa, harfe i flaute; 

Oko može izdržati i da ne promatra bašče i perivoje; 

Nos može i bez mirisa ruže i šipurka. 

Ако jastuk nije dobro napunjen, 

Može se spavati i s kamenom pod glavom. 
Ako nemaš u zagrljaju voljene, 

Mogu se previti na grudi i vlastite ruke. 

A ova glupa i naopaka utroba 

Nema strpljenja, ničim se ne da zabaviti. “ 


119 



POGLAVLJE ČETRVTO - O KORISTIMA ŠUTNJE 


Hikaja (1) 

Jednom prijatelju sam rekao: „Odabrao sam uzdržavanje od 
razgovora zato što u riječima ima dobroga i lošega, a u oči neprijatelja 
upada samo ono loše.“ Ovaj će na to: „Neprijatelj je veći kad vidi ono 
što je dobro.“ 

Neprijatelj prolazi kraj čestita čovjeka 

Samo da ga ocrni i prikaže opasnim lašcem. 

Vrlina u oku dušmanina najveća je mana; 

Sadi je ruža, a u oku dušmanina je trn. 

Sunčeva svjetlost, što obasjava i grije svijet, 

Oku slijepog miša je ružna i odvratna. 


Hikaja (2) 

Neki trgovac izgubi oko hiljadu zlatnika pa reče sinu: „Nemoj 
nikome o ovome ništa pričati.“ Sin odgovori: „Oče, to je tvoja naredba, 
neću kazivati, ali reci mi kakva je korist od skrivanja?“ Otac će: ,,Da se 
nesreća ne bi udvostručila - najprije gubitak novca, a onda zluradost 
susjeda.“ 

Ne kazuj svoju brigu dušmanima, 

Jer oni samo uzvikuju „ Ve la havle“, apotajno se raduju. 


Hikaja (3) 

Jedan pametni mladić dostigao je savršenstvo u naukama, ali je 
po prirodi bio plašljiv, i kad god bi sjedio u društvu učenih, ne bi ni 
otvorio usta da nešto kaže. 

Jednog dana otac mu reče: „Sinko, reci i ti ono što znaš.“ Sin 
odgovori: „Plašim se da me ko ne upita ono što ne znam, pa ću se 
zastidjeti.“ 

Jesi li čuo kako je neki dervis 
Potkivao đonove svoje obuće? 

Jedan carski oficir ga uhvati za rukav i reče: 

„Dođi, potkuj moga konja!“ 

Dok nista ne govoriš, niko te ne primjećuje, 

Ali ako si nešto kazao, moraš to i dokazati. 


Hikaja (4) 

Nekom uglednom učenjaku dogodi se da vodi raspravu s jednim 
bezvjercem, i ni sa kakvim dokazima nije mogao izaći na kraj. 
Odustade od dalje rasprave i ode. Neko primijeti: ,,Ti, sa tolikim 
znanjem i obrazovanjem, nisi mogao ubijediti jednog bezvjerca.“ 
Učenjak će: „Моје znanje je Kur'an, Muhammedove riječi i riječi 
šejhova. On ništa od toga ne vjeruje, niti šta sluša, niti uvažava. Zašto 
da ja onda slušam njegovo nevjerovanje!?“ 

Od koga se ne možeš spasiti Kur'anom i hadisom, 

Odgovor mu je u tome da mu ništa ne odgovoriš. 


Hikaja (5) 

Galen 62 vidje kako je glupak uhvatio za vrat nekog učenjaka i s 
njim grubo postupao, pa povika: ,,Da je on učen, njegovi postupci 
prema neznalici nikada ne bi do ovoga doveli.” 

Dva pametna ne postupaju neprijateljski jedan prema drugom 
Niti se pametan upušta u raspravu s praznoglavim. 

Ako neznalica u svojoj neotesanosti grubo govori, 

Pametan će blagim riječima smiriti njegovo srce. 


62 Galen - poznati rimski liječnik i prirodoslovac koji je živio između 130. i 

230. g. 

Dvojica čistog srca čuvaju i dlaku pristojnosti 
Isto kao svoje dostojanstvo i čast. 

Ali, ako na obje strane stoje neuki, 

Kad bi bio i lanac, oni bi ga prekinuli. 

Jedan grubijan je grdio nekoga, 

A ovaj se uzdrža i reče:,, O dobronamjerni, 

Ja sam gori nego što ti možeš reći o meni, 

Jer znam svoje mane, a ti ih ne znaš. “ 


Hikaja (6) 

Sahban-i Vaila 63 su priznavali za govornika i stilistu kome nema 
ravna zato što je pred mnoštvom ljudi držao govor a da nijednu riječ 
nije dva puta upotrijebio, niti ponovio. Ako je i ponavljao misao, 
kazivao juje drugim riječima. To je jedno od svojstava carskih nedima. 

Ako je riječ slatka i srce osvaja, 

Zaslužuje odobravanje i pohvalu. 

Ali, ako si jednom nešto kazao, neponavljaj, 

Jer i halva, kad se jednom pojede, dosta je. 


Hikaja (7) 

Čuo sam kako neki mudrac govori: „Niko tako ne iskazuje svoju 
neukost i neodgoj kao onaj ko upada u riječ i počinje priču dok drugi, 
koji govori, nije završio.“ 

O mudri čovječe, govor ima početak i kraj; 

Ne uzimaj riječ dok drugi govori. 

Ko ima razum, mudrost i pamet 
Ne počinje govor dok drugi ne zašuti. 


63 Sahban-i Vail - poznati arapski govornik, koji je zbog te osobine postao 
poslovičan. živio je u doba abbasovićkog vladara Haruna ar-Rašida (vl. 170-193/786- 
808) (Š. Sami: Kamus al-a ’lam, IV, str. 25-39). 

Hikaja (8) 

Nekoliko Mahmudovih robova upitaše Hasana Mejmendija 64 : 
„Šta ti je sultan rekao o tom i tom poslu?“ Hasan odgovori: „То neće 
ostati tajnom za vas.“ Oni će na to: „Опо što tebi kaže neće reći 
ovakvima kao što smo mi.“ Hasan će: „Zato što je uvjeren da neću 
nikome kazati! Uostalom, zašto me pitate?“ 

Carev pouzdanik neće kazati svaku riječ koju zna; 

Ne treba se igrati glavom zbog carske tajne. 


Hikaja (9) 

Kupujući jednom kuću, nisam se mogao odlučiti, kolebao sam 
se. Jedan zao Jevrejin mi reče: „Ја sam jedan od vlasnika te kuće. Mene 
pitaj kakve su uistinu njene vrijednosti. Kupi, nema nikakvih mana.“ 
Odgovorih: „Osim što si joj ti susjed.“ 

Kuća koja ima susjeda kao sto si ti 
Vrijedi deset krivotvorenih drahmi. 

АН, može se čovjek nadati 

Da će poslije tvoje smrti vrijediti hiljadu. 


Hikaja (10) 

Neki pjesnik ode pred starješinu razbojnika i izrecitova mu 
hvalospjev. Harambaša naredi da mu skinu odjeću i istjeraju ga iz 
naselja. Bijednik je išao go po studeni, a onda ga napadoše psi. Htjede 
da uzme kamen da otjera pse, ali je zemlja bila poleđena i nije mogao 
da ga odlijepi. Onda reče: „Како su podli ljudi, pse pustili, a kamenje 
svezali!“ Harambaša je sve to posmatrao s terase, čuo šta govori pa se 
nasmijao: „Učenjače, zatraži nešto od mene!“ A on će: „Tražim svoju 


64 Hasan Mejmendi - vezir i savjetnik vladarske dinastije Gaznevijan s kraja 
desetog i početka jedanaestog stoljeća, koju je osnovao Mahmud Gaznevi, najpoznatiji 
vladarte dinastije (Š. Sami: Kamus III, str. 1953). 

odjeću ako bi mi je htio pokloniti. Više volim da odem nego tvoje 
darove.“ 

Čovjek se može nadati dobru od drugih. 

Ja od tebe ne očekujem dobra, ne učini mi zla! 

Harambaša se smilova na njega, vrati mu njegovu odjeću, još 
mu dade bundu i nešto novaca. 


Hikaja (11) 

Neki astrolog dođe kući i vidje nepoznata čovjeka kako sjedi s 
njegovom ženom. Počne grditi i psovati podigne se velika buka. Neki 
pobožnjak, koji je to doznao, reče: 

Kako možeš znati šta se događa na nebu 
Ako ne znaš ko je u tvojoj kući. 


Hikaja (12) 

Neki hatib neprijatnog glasa mislio je da ima lijep glas pa je i 
gdje ne treba podvikivao i podizao ton. Ko ga sluša rekao bi da je u 
njegovim melodijama grakanje vrane, koja predskazuje rastanak. Ili kao 
da su o njemu ove riječi Kur’ana: „Та najneprijatniji glas je revanje 
magarca.“ 65 

Kad hatib Abul-favaris66 pusti glas, 

Njegov zvuk ruši grad Istahr u Farsu. 

Mještani su podnosili ovu muku, ali zbog položaja i ugleda, koji 
je uživao, smatrali su da nije uljudno da ga uznemiruju. Najzad, jedan 
od hatiba tog kraja koji je gajio skrivenu netrpeljivost prema njemu, 
dode mu u posjetu i reče: „Usnio sam te, neka bude na dobro!“ „А šta si 
usnio?“ „Usnio sam da imaš prekrasan glas i da ljudi uživaju u tvojim 
melodijama.“ Hatib se malo zamisli pa reče: „Blagoslovljen je san što si 


65 Kur'an, sura Lukman, ajet 19. 

66 Abul-favaris - otac konja, podrugljiv naziv za magarca. 

ga usnio, jer si mi ukazao na moju manu. Sad mi je jasno da imam 
ružan glas i da su ljudi uznemireni od mog glasnog učenja. Kajem se i 
od sada ću hutbu samo tiho učiti.“ 

Od društva prijatelja ja trpim štetu; 

Oni moje loše osobine lijepim prikazuju. 

Oni moje mane vide kao vrline i savršenstvo, 

Moje trnje im izgleda kao ruža i jasmin. 

Gdje su drski i bestidni dušmani 
Da oni moje mane meni pokažu? 


Hikaja (13) 

Neki čovjek je dobrovoljno učio ezan u džamiji u Sindžaru, ali 
tako neprijatnim glasom da je kod slušalaca izazivao negodovanje. 
Osnivač džamije, neki vezir, pravedan i dobre duše, nije želio da ga 
uvrijedi. Reče mu: „О dobri čovječe, ova džamija ima svoje stare 
mujezine i svakom od njih odredio sam pet zlatnika plate. Tebi ću dati 
deset ako odeš u neko drugo mjesto.“ Tako se i dogovore i ovaj ode. 
Nakon nekog vremena susretne on emira pa mu reče: „Gospodaru, ti si 
meni nanio štetu što si me za deset zlatnika uklonio iz ovoga kraja. 
Tamo kuda sam otišao daju mi dvadeset da pređem u drugo mjesto, ali 
ja ne pristajem.“ Emir se grohotom nasmija pa reče: „Nemoj nipošto 
pristati dok ti ne daju pedeset zlatnika.“ 

Niko tako ne grebe čisteći blato sa stijene 

Kao što t\>oj ružni glas grebe srce. 


Hikaja (14) 

Neki čovjek ružnoga glasa učio Kur'an vrlo glasno. Jedan 
pobožnjak prođe pokraj njega i upita: „Kolika ti je mjesečna plata?' 
,,Ništa!“ „Ра zašto se onda toliko mučiš?“ „Ја učim Boga radi.“ „Е 
prestani, Boga radi“, odvrati pobožnjak. 

Ako na ovaj način budeš učio Kur'an, 

Uništićeš Ijepotu islama i muslimanske vjere. 

POGLAVLJE PETO - O LJUBAVII MLADOSTI 


Hikaja (1) 

Pitali Hasana Mejmendija: „Sultan Mahmud ima mnogo 
naočitih robova i svaki od njih predstavlja rijetku ljepotu. Kako to da ni 
prema jednom od njih ne osjeća naklonosti kao prema Ajazu, koji nema 
bogzna kakve finoće?“ On odgovori: „Što u srce uđe, to i oku izgleda 
lijepo.“ 

Onaj kome je car naklonjen 
Lijepo će izgledati kako god postupao. 

Onaj koga car ne voli 

Toga ne voli ni njegova rodbina. 

Ako neko nekoga gleda s prezirom i omalovažavanjem, 

Lice jusufovske Ijepote izgledaće mu ružno. 

A ako se i na zloduha gleda s naklonošću, 

U oku Kerruba on izgleda kao anđeo. 


Hikaja (2) 

Priča se kako je u nekog gospodara bio rob rijetke ljepote, na 
koga je gledao s velikom naklonošću. Jednom reče nekom svom 
prijatelju: ,,Ah, taj rob ima izvanrednu ljepotu i druge lijepe osobine, 
samo kad ne bi pružao jezik i drsko se ponašao.“ Prijatelj odvrati: „Е 
dragi moj, ako si iskazao naklonost, ne očekuj poslušnost, jer kad se 
pojavi zaljubljeni i voljeni, iščezavaju rob i gospodar. 

Kad gospodar s robom vilinske Ijepote 
Postupa kroz šalu i smijeh, 

Nije čudo ako se rob ponaša kao gospodar 
I ako gospodar trpi njegove kaprice kao rob. 

Rob treba da nosi vodu i pravi ciglu; 

Događa se da maženi rob postane udaračpesnicom. 

Hikaja (3) 

Vidio sam nekoć jednog pobožnjaka koji je toliko bio obuzet 
ljubavlju prema jednoj ljepotici da nije mogao podnijeti ni da govori o 
tome. Koliko god je prijekora slušao i poniženja doživio, nije prestao da 
bude zaljubljen i samo je ponavljao: 

Ne povlačim ruke od tvojih skuta 

Makar me po njima udaraia ostrim mačem. 

Osim tebe, nemam drugog skionista nipribježišta; 

Ako ću bježati, samo ću tebi bježati. 

Jednom ga prekorih: „Šta se dogodilo s tvojim bistrim umom pa 
ga je nadvladala nezasitna strast?“ Neko vrijeme se zamislio pa 
odgovori: 

Tamo gdje se pojavi sultan-ljubav, 

Ne ostaje mjesta za ruku pobožnosti. 

Kako nesrećni može časno i pošteno živjeti 

Kad se do gria uvaiio u kaijužu? 


Hikaja (4) 

Neki čovjek posta toliko nemoćan da vlada srcem da je bio 
spreman i od života se rastati. Predmet njegove želje bješe smrtonosni 
bezdan, provalija, a ne slatki zalogaj koji je zamišljao da će pasti u usta, 
niti ptica od koje očekuje da se uhvati u mrežu. 

Ako tvoje ziato nema vrijednosti u očima Ijepotice, 

I ziato i biato izgiedaće ti jednako vrijedni. 

Jednog dana počeše ga savjetovati: „Kani se neostvarive želje, 
jer mnogo je ljudi koji su u okovima istih maštanja u koja si ti zapao.“ 
On gorko zaplaka i reče: 

Prijateiji, nemojte me savjetovati 

Jer moje oči čeznu samo za njom. 

Ratnici snagom pesnica i pieća 

Pobjeđuju neprijatelje, a Ijepotice ubijaju prijatelje. 

Zahtjev ljubavi ne dopušta da se odvrati srce od voljenog bića da 
bi se spasio svoj život. 

Ako si obuzet brigom o sebi, 

Lažno tvrdis da si zaljubljen. 

Ako ne uspiješ naći put do voljenog bića, 

Ljubav nalaže da u tom traženju umreš. 

Ako voljena dopusti, prihvatiću je za rukav, 

Ako ne, odlazim da umrem na njenom pragu. 

Njegovi prijatelji, koji su pratili njegovu sudbinu i saučestvovali 
u njegovim gorkim osjećanjima, savjetovali su ga, čak ga i u okove 
stavljali, ali nije pomoglo. 

O, teško meni, liječnik mi preporučuje alojev sok, 

A moje pohlepno tijelo traži šećer! 

Nisi П čuo kako je jedna Ijepotica tajno 
Govorila strasnom zaljubljeniku: 

,,DokIe god se ti baviš sobom i o sebi, 

Kakvu vrijednost imam ja u tvojim očima? “ 

Priča se da su careviću, koji je bio predmet njegove ljubavne 
čežnje, ispričali kako jedan mladić kruži poljem ljubavi i pokazuje se 
uporan, velikodušan i rječit, tepa nježne riječi i od njega se čuju 
oštroumne dosjetke; očito da mu je srce uznemireno i da je obuzet 
velikom čežnjom. Carević shvati da je taj mladić srcem vezan za njega i 
da je ovu prašinu muke i nevolje uzvitlao on, te potjera konja prema 
njemu. Mladić vidje da mu se približava pa zaplaka i reče: 

Onaj ko me ubio meni dolazi; 

Ne, srce njegovo nije se rastužilo nad žrtvom! 

Koliko god mu se obraćao blagim riječima i pitanjima „odakle 
si, kako se zoveš, kakav zanat znaš“, nije odgovarao; toliko je bio 
utonuo do dna mora ljubavi, da nije mogao ni da predahne. 

Makar znao napamet sedam odjeljaka Kur'ana, 

Kad ti je srce uzbuđeno, ne možeš razlikovati „ a “ od,, b “, i “t “. 

Carević ga upita:,,Zašto mi ništa ne odgovaraš? Pa i ja sam iz 
kruga derviša, čak sam njihov odani sluga (doslovno: čak sam halka u 
njihovu uhu)?“ 

Tada on, ohrabren saosjećanjem voljene osobe, podiže glavu iz 
vrtloga valova ljubavi i prozbori: 

Čudno je da u tvom prisustvu moj život jos traje 
i da mogu išta progovoriti kada ti govoriš! 

Ovo izusti, uzdahnu i Istini dušu predade. 

Nije čudno što je neko ubijen Ijubavlju 
Pred vratima čadora voljenog bića 
Čuditi se je zaljubljenom 
Kada uspije da ostane živ. 


Hikaja (5) 

Neki učenik imadaše izvanrednu ljepotu i prekrasan glas. 
Učitelj, pod snagom osjećanja koja mogu da se nađu kod čovjeka, ne 
osta ravnodušan prema njegovoj ljepoti. Ukore koje je upućivao drugoj 
djeci, njemu nije, a kad bi ga samoga susreo, govorio bi mu: 

Toliko sam obuzet tobom, o ti, anđeoliki, 

Da mi misao o sebi i ne dolazi u glavu! 

Ne mogu oči zatvoriti da te ne gledaju 

Makar vidio da mi strijela u oči leti. 

Jednom prilikom dječak reče: „Pokloni pažnju mome odgoju 
koliko poklanjaš mome učenju. Ako primijetiš u mome postupku kakvu 
nepristojnost, koja bi se meni činila lijepom, ukaži mi na to, da se 
trudim da to otklonim i izmijenim!“ Učitelj će na to: „Sinko, to od 
drugog traži, jer očima kojima ja gledam tebe ne vidim ništa osim ono 
što je lijepo.“ 

U očima zlonamjernika - trag mu se zameo - 

Vrline izgledaju kao mane. 

A ako imaš jednu vrlinu, a sedamdeset mana, 

Prijatelj vidi samo vrlinu. 

Hikaja (6) 

Sjećam se da mi je jedne noći na vrata ušao jedan drag prijatelj. 
Toliko sam poskočio sa svoga mjesta da sam nehotice svijeću ugasio. 

U noći se pojavi siika onog koji pojavom obasja tamu, 

Ostah iznenađen od sreće: Otkud ovaj sretni čas? 

On sjede pored mene i poče me prekoravati: „Kakav smisao ima 
to što si ugasio svijeću čim si me ugledao?“ Odgovorih: ,,U tome su dva 
smisla: prvo, učinilo mi se da se sunce pojavilo; drugo, u glavi mi je 
sinuo ovaj stih: 

Ako ti nedrag zakloni svijeću, 

Ustani i ubij ga pred svima! 

Ali, ako izbije draga slatkih usana i osmijeha, 

Uhvati je za rukav, a svijeću ugasi. “ 


Hikaja (7) 

Jedan čovjek reče svome prijatelju s kojim se nije dugo vidio: 
„Gdje si, zaželio sam te se?“ On odgovori: „Bolje je biti željan nego 
zlovoljan.“ 

Kasno si dosla, o Ijepotice zanosna, 

Ne ispustam skoro t\>oj skut iz ruku! 

Kada se draga rijetko viđa, 

Treba se dovoljno nje nagledati. 

Ljepotica koja dođe sa svojim prijateljima dolazi da bi mučila, 
jer sastanak ne prođe bez ljubomore i prepirke. 

Kad mi dodeš sa društvom u posjetu, 

Unosiš svađu makar došla s mirom. 

Za jedan čas koji je draga provela s drugim, 

Ljubomora me gotovo dotukla. 

Kroz smijeh reče: „ O, Sadi,ja sam svjetiljka koja sija, društvu! 
šta ja imam s tim što leptirica spali sama sebe? “ 

Hikaja (8) 

Sjećam se kako smo minulih dana moja draga i ja živjeli kao 
dvije bademove košpice u jednoj ljusci. Iznenada dođe vrijeme da se 
rastanemo. Nakon izvjesnog vremena, ona se povrati i poče me 
prekoravati: ,,Za toliko vremena ti mi nisi poslao nijednog glasonošu!“ 
Odgovorih: „Војао sam se da će se oči glasonoše ozariti tvojom 
ljepotom, dok je to me i uskraćeno.“ 

O stari prijatelju, ne prisiljavaj me da se kajem riječima, 

Jerja se ne kajem ni podprijetnjom mača! 

Ljubomora me obuzima kad te neko gleda koliko želi; 

Ali opet ponavljam: Ne, niko te se ne može nagledati. 


Hikaja (9) 

Vidio sam jednog učenog čovjeka koji je bio pao u ljubavno 
iskušenje prema jednoj osobi i ta njegova tajna izađe na vidjelo. Mnoge 
objede je podnosio i mnogo zbog toga trpio. Jedanput mu se prijateljski 
obratih: „Ја znam da u toj tvojoj ljubavi nema ničega nepriličnog i da 
tvoja ljubav ne teži za niskim ciljem. Ipak, bez obzira na takvo 
shvatanje, nije dostojno visokog zvanja i ugleda učenjaka sebe 
podvrgavati podozrenjima i trpjeti objede neukog svijeta.“ On odgovori: 
„О prijatelju, povuci ruku prekora od skuta moje sudbine! Ja sam više 
puta razmišljao o tim dobrim savjetima koje mi daješ, ali meni se čini 
lakšim trpjeti objede zbog nje nego podnositi odvojenost od nje, a 
mudri su kazali: Lakše je srce umrtvljivati nego oči okretati.“ 

Ko god ne može živjeti bez nje, 

Ako mu bol nanosi, on mora trpjeti. 

Jednoga dana zamoliti je: Poštedi me! 

Koliko sam tražio oprosta zbog tog dana! 

Ne smije prijatelj strahovati od prijatelja; 

a sam se potpuno pokorio volji njezinoj. 

Ako me Ijubazno pozove sebi 

Ili rne Ijutito otjera, ona zna šta činil 


Hikaja (10) 

U ranoj mladosti, kao što se događa, što i sam znaš, družio sam 
se s jednom voljenom osobom, jer imađaše prekrasan glas, a vanjština - 
kao mlađak mjesec. 

Obrazi - kao da se živom vodom napajaju; 

Ko voli slast, neka gleda u šećer tih usana. 

Jednog dana primijetim jedan nedoličan postupak, koji mi se 
nije dopao. Povukao sam svoje skute i prekinuo veze: 

Idi i čini šta ti je volja; 

Ako nas ne uvažavaš, radi po svome! 

Čuo sam kako odlazi i govori: 

Ako slijepi miš ne želi družbu sa suncem, 

Sjaj sunca time se ništa ne smanjuje. 

Ovo izgovori, otputova, i taj rastanak me rastuži: 

Izgubih bliskost, a čovjek nije svjestan 

Vrijednosti ugodnog života prije nego dođu nevolje. 

Dođi i ubij me, jer umrijeti prije tebe 

Ugodnije je nego živjeti bez tebe. 

Međutim, po milosti Stvoritelja, nakon određenog vremena, 
vrati se, ali ono davudovsko grlo se izmijenilo, jusufovska ljepota 
izgubila svježinu, na jabučici podbratka pala prašina kao po dunji, 
nestalo živosti na bazaru ljepote. Očekivala je da je zagrlim, a ja se 
odmakoh i rekoh: 

Onoga dana kada si imala Ijepotu, 

Otjerala si onog ko te je zanosno gledao. 

Danas si prišla radi izmirenja 

Kad su ti na licu izrasle „fetha “ i „ damma “. 

0 proljeće rano, lišće ti je požutjelo; 

Ne pristavljaj lonca, naša se vatra ugasila. 

Dokle misliš hodati važno i nadmeno 
Uobražavajući sebi lanjsku Ijepotu i sreću? 

Onome idi ko traži tebe, 

Namiguj onom ko ti je mušterija. 

Zelenilo u bašči, kažu, lijepo je; 

Najbolje zna onaj ko to kaže. 

Nježnim crtama na licu Ijepotica 
Srca zaljubljenika najviše streme. 

Tvoj vrt je prazilukom zasađen; 

Što ga više čupaš, to više izrasta. 

*** 

Ako se i strpiš i čupaš dlačice iz obraza, 

Srećni dani Ijepote će zasigurno proći. 

Kad bih mogao rukom držati dušu, kao ti svoju bradicu, 
Ne bih joj dao da izađe do Dana proživljenja. 

Obratih joj sepitanjem: „Šta se desilo s tvojim licem? 
Kao da su mravi izmilili i nagrnuli oko mjeseca! 
Odgovori: Ne znam šta se dogodilo s mojim licem; 

Biće da se odjelo u crninu žaleći za Ijepotom! 


Hikaja (11) 

Pitali jednog beduina: „Sta misliš o golobradim mladićima?“ On 
odgovori: „Nema dobra kod njih. Dok su u punoj ljepoti, grubi su i 
osorni, a kad ogrube, postaju ljubazni.“ 

Dječak, dok je lijep i prijatan, 

Zajedljiv je, svojeglav i nepokoran. 

Kada obradati i postane ružan, 

Postaje druželjubiv i društven. 

Hikaja (12) 

Pitali jednog učenjaka: „Ако neko sjedi s ljepoticom u 
osamljenoj prostoriji, vrata zaključana, suparnici zaspali, želja navalila, 
strast prevladala - kao što kažu Arapi: Datule sazrele, a čuvar ne 
zabranjuje, - može li se on tada snagom sudržanosti spasiti od nje?“ On 
odgovori: „Ако se i spasi od ljepotice, od zlih jezika se neće spasiti. 
Čovjeku uspijeva da se spasi od svojih strasti, ali od zlih misli 
protivnika ne može se spasiti.“ 

Moguće je izaći nakraj sa svojim djelom, 

Ali, svezati tuđe jezike nemoguće je. 


Hikaja (13) 

Zatvorili papagaja u kafez s vranom. Papagaju se smučilo od 
njenog ružnog izgleda pa reče: „Kakva odvratna pojava, kakav ružan 
izgled, kakav proklet lik, kakvo neprijatno držanje! O vrano zloguko, 
dabogda između mene i tebe bio razmak koliko od Istoka do Zapada!“ 

Ko se ujutro probudi i lice ti pogleda 

Tome jutro spasonosnoga dana postaje večer. 

U tvom drustvu treba da se nađe zlosretnik kao ti, 

Ali, zar ima na svijetu neko ravan tebi?! 

Najčudnije je to što je i vrana veoma patila i tugovala zbog 
susjedstva s papagajem. Ponavljajući: Bože sačuvaj! Žalila se na 
sudbinu, trljala ruke od očajanja govoreći: „Kakva je ovo huda sreća, 
zla kob, varljiva sudbina, jer mome ugledu i položaju priličilo bi da s 
vranom - drugom šetam po ogradama vrtova!“ 

Za pobožnjaka dovoljno je kao zatvor to 

Što je zaključan zajedno sa lutalicom, dangubom. 

„Kakav sam grijeh počinila pa me je za kaznu sudbina stavila u 
takve okove bijede da budem u društvu ovakvog umišljenog glupaka i 
brbljivog nitkova?“ 

Niko neće doći pod zid 
Na kome je tvoja slika naslikana. 

Kad bi tvoje mjesto bilo u raju, 

Drugi bi voljeli biti u paklu. 

Ovu priču sam ispričao zato da bi ti znao da je odvratnost 
neznalice prema učenome sto puta veća nego mržnja učenoga prema 
neznalici. 

Neki dervis nasao se u drustvu lutalica; 

Jedan od njih, belhski Ijepotan, reče mu: 

Ako osjećas dosadu, ne sjedi s nama namrštena lica; 

I ti si među nama također nepoželjan. 

Sabralo se društvo kao da je od ruža i tulipana; 

Ti kao suho drvo stršiš među njima. 

Kao nepovoljni vjetar, kao neugodna studen; 

Kao snijeg sipao, kao led se zamrzao. 


Hikaja (14) 

Imao sam prijatelja sa kojim sam više godina putovao, dijelio 
hljeb i so. Među nama se učvrstilo veliko prijateljstvo. Jedanput on, radi 
male koristi, dozvoli sebi da uvrijedi moje srce, i prijateljstvo se 
prekinu. Pa ipak, srčana veza se produžila s obje strane. Jednog dana 
slušao sam da su u društvu čitali dva stiha iz moje poezije: 

Kad ulazi moja Ijepotica sa slatkim osmijehom, 

Ona dosipa so na rane ozlijeđenih. 

O, kad bi vrhovi njenih solufa dopali mojih ruku, 

Kao rukavi darežljivih u ruke derviša! 

Tada, nekoliko mojih prijatelja potvrde ljepotu tih stihova i 
mene jako pohvale. Među njima se naročito on u hvaljenju isticao, 
žaleći zbog gubitka starog prijateljstva i priznajući svoju grešku. 
Saznavši da i sa njegove strane postoji želja, poslao sam mu ove stihove 
i mi smo se izmirili: 

Zar nije među nama biloprijateljstva ipovjerenja? 

Ti si postupio okrutno i narusio prijateljstvo. 

Odjednom sam srce vezao za tebe, okrenuvši se od svijeta! 
Nisam znao da ćeš se tako brzo okrenuti od mene. 

Ali, ako ti sada želiš mir, vrati se 
I bićeš voljen više nego što si bio. 


Hikaja (15) 

Jednom čovjeku umrla lijepa i mlada žena, a oronula punica, 
zbog miraza, naseli se u zetovu kuću. Iako je patio zbog njene priče, 
nije imao načina da se izbavi njenog prisustva. Jedanput mu nekoliko 
poznanika dođu u posjetu. Jedan od njih upita: „Како živiš bez 
voljenog prijatelja?“ On će na to: ,,Ne pada mi toliko teško što ne 
gledam ženu koliko što gledam punicu.“ 

Ruža se osula, a trnovi ostali; 

Blago odneseno, a zmija ostala. 67 

Vidjeti svoje oko na vrhu koplja 

Ugodnije je nego vidjeti Нсе dušmanina. 

Treba prekinuti vezu sa hiljadu prijatelja 

Da ne bih gledao tebe, jednog dušmanina. 


Hikaja (16) 

Sjećam se da sam u danima mladosti prolazio jednom ulicom ne 
bih li vidio kakvo lijepo lice. Bijaše mjesec juli, čija je žega sušila usta, 
a od njegovog samuma ključala je moždina u kostima. Zbog ljudske 
slabosti, ne mogoh izdržati sunčanu žegu, pa se sklonih u hlad jednog 
zida nadajući se da neko od mene otkloni julsku žegu hladnom vodom. 
Najednom, iz tame kućnog predvorja pojavi se takva krasota da je ne 
može opisati ni najrječitiji jezik. Izašla je tako kako izlazi jutro u tamnu 
noć, ili kako izlazi voda života iz tamnih dubina. U rukama joj čaša 
snježne vode, pomiješane sa šećerom i slatkim pićem. Ne znam da li je 
to piće bilo namirisano ružinom vodom ili je u nju kanulo nekoliko kapi 


67 Aluzija na rašireno sujevjerje da na zakopanom blagu leži zmija i čuva ga. 

s njenog ružičastog lica. Ukratko, uzeh slatki napitak iz njenih 
prelijepih ruku, ispih ga i počeh ponovo živjeti. 

U srcu mi bijaše takva žeđ, koju jedva da je mogla ugasiti 
Bistra voda, makar ispio sva mora! 

Blažen onaj srećnik čije oči 
Svako jutro gledaju ovakvo lice! 

Opijeni pićem otrijezni se u ponoć, 

Opijeni krčmaricom - na Sudnji dan izjutra! 


Hikaja (17) 

Jedne godine Muhammed Hvarezm-šah 68 - da mu se Bog 
smiluje - radi nekog interesa zaželje da sklopi mir s Hitajcima. Ja sam 
ušao u glavnu džamiju u Kašgaru i opazih jednog mladića lijepog 
koliko čovjek može biti lijep, i o čijoj se ljepoti u pričama i 
poslovicama priča. 

Učitelj te naučio svim čarolijama kojim srca osvajaš, 

Naučio te okrutnosti, oholosti, jordamu i mučenju. 

Čovjeka tak\>og lika, ćudi, stasa i držanja 

Ne vidjeh, možda je sve to od vile naučio! 

U rukama je držao „Uvod u sintaksu“ od Zamahšerija 69 i čitao: 
„Zejd istukao Amra, glagolska radnja prelazi na Amra“. Rekoh mu: 
„Sinko, Hvarezm i Hitaj sklopiše mir, a kod Zejda i Amra još traje 
neprijateljstvo!“ On se nasmija i zapita me odakle sam. Odgovorih: 


68 Muhammed Hvarezm-šah - sedmi i najpoznatiji vladar iz dinastije 
Hvarezmšahijan, koja je vladala u Hvarezmu, a poslije i drugim predjelima srednje 
Azije 491-628/1098-1134, dakle 137 godina. Ova dinastija je došla na vlast uz pomoć 
seldžučke vladarske dinastije, koju je kasnije zamijenila. Dinastijuje srušio mongolski 
vladar Džingiz-han, jedan od najvećih i najkrvavijih vladara svijeta. Umro je 
624/1227. (S. Sami: Kamus, III, str. 1888 i 20651.) 

69 Zamahšeri - Mahmud ibn Omar, poznati učenjak i književnik s kraja XI i 
početka XII vijeka, naročito u oblasti arapskog jezika književnosti, tefsira, hadisa i 
fikha. Od mnogih djela kojaje napisao, najpoznatije muje Keššaf (komentar Kur'ana). 
Bio je mutezilljskog mezheba (S. Sami: Kamus, IV, str. 2421). 

„Pokrajina Širaz.“ On će na to: „Znaš li neke Sadijeve stihove?“ Ja 
izrecitovah: 

Ja se susreo s gramatičarem, koji je srdito nasrnuo 
Na mene kao sto nasrće Zejd na Amra. 

Jedan časak se pognuo u razmišljanju, pa progovori: „Većina 
Sadijevih stihova u ovom kraju je na perzijskom. Ako koji izgovoriš na 
perzijskom, biće lakše shvatiti, jer postoji izreka: Govori ljudima prema 
mogućnostima njihova uma! Ja izrekoh: 

Dok si ti obuzet gramatikom, 

To mi iz srca istjeruje strpljenje. 

O ti, u čiju mrežu su dospjela srca zaljubljenika, 

Mi se bavimo tobom, a ti Zejdom i Amrom. 

Sutradan, kad odlučih da krenem dalje, rekli su mu: „Ра taj 
nepoznati, to je Sadi!“ On dotrča meni i, ljubazno se izvinjavajući, 
sažaljivo reče: „Zašto tako dugo nisi kazao: Eto, ja sam Sadi, da bih se 
mogao opasati pojasom služenja, u znak zahvalnosti za dolazak tako 
uglednog čovjeka!“ Rekoh: ,,U tvojoj prisutnosti ponesta mi glasa da 
kažem: To sam ja.“ On uzviknu: ,,Da li bi se, još koji dan, odmorio u 
ovom kraju, da bismo se okoristili služeći ti i ukazujući ti pažnju!“ 
Odgovorih: ,,Ne mogu, a zašto, reći če ti ova priča: 

Vidio sam jednog mudraca u gorama, 

Od svega na svijetu zadovoljio se jednom pečinom. 

Upitah ga: Zasto ne ides u grad 
Da srce rasteretiš tolikih briga? 

On odgovori: Tamo su mnoge anđeolike Ijepotice, 

A gdje se stvori mnogo blata, zaglibe se i slonovi. “ 

Ovo sam rekao, izljubismo jedan drugom lice i čelo i oprostismo 
se. 

Kakva je korist poljubiti lice drage 
I u taj čas se s njom oprostiti? 

Opraštala se, priča se, jabuka sa jaranicama, 

A lice joj s jedne strane rumeno, a s druge - žuto. 

Ако пе umrem па dan rastanka od tuge, 
Nemojte smatrati da sam vjeran u Ijubavi. 


Hikaja (18) 

Neki derviš bijaše nam saputnik u karavani prema Hidžazu. 
Jedan arapski emir darova mu sto zlatnika da ih potroši u dobrotvorne 
svrhe na hodočašću. Iznenada hufadžaski 70 pljačkaši napadoše karavanu 
i opljačkaše nas do gole kože. Trgovci su počeli plakati, kukati i 
beskorisno zvati u pomoć. 

Bilo da plačeš, bilo da jaučeš, 

Pljačkaš ti neće povratiti zlato. 

Jedino onaj čestiti derviš osta miran, i bez ikakva uzbuđenja. 
Upitah ga: „Zar nisu razbojnici odnijeli i one tvoje zlatnike?“ On 
odgovori: ,,Da, odnijeli su, ali ja nisam bio za njih toliko vezan da bi se 
odveć srce ražalostilo kada se od njih rastajem.“ 

Ne treba se srcem vezati ni za šta i ni za koga; 

Jer, srce odvojiti od toga teško je. 

Rekoh: „То što si ti kazao odgovara i mome stanju. U mladosti 
drugovah s jednim mladićem i bijah iskreno vezan za njega, toliko da je 
njegova finoća bila Kibla mojih očiju, a druženje s njim bilo je cilj i 
izvor moga života.“ 

Možda se anđeli na nebu mogu porediti, ali 

Na zemlji se ne može naći čovjek takve finoće. 

Tako mi prijateljstva, haram je družiti se s nekim poslije njega 

Jer ni iz jednog zametka neće se roditi čovjek takve finoće. 

Iznenada, noga njegovog življenja upade u glinu smrtnog časa, 
podiže se dim rastanka iz njegovog doma. Danima sam sjedio na 
njegovu grobu, i evo šta sam govorio o rastanku s njim: 

O, da je onog dana kada se zabio trn smrti u tvoju nogu, 


70 


Hufadža - beduinsko pleme koje se bavilo pljačkanjem hodočasnika. 

Ruka sudbine udarila mene smrtonosnim mačem, 

Da danas moje oči ne giedaju svijet bez tebe! 

Evo me na tvom grobu, posut od žalosti prahom po glavi! 

Taj, kome nije dolazio mir ni san 

Dok ga ne bi obasuli ružama i jasminom, - 

Hod sudbine prosu ružu njegova lica, 

Nad njegovim grobom trnje je izraslo. 

Nakon rastanka s njim čvrsto sam odlučio da čilim želja savijem 
i da ostatak života provedem ne približavajući se nićijem društvu. 

Koristi od mora bile bi dobre da nije straha od valova; 

Ugodno bi bilo družiti se s ružom da nije trnja. 

Jučer sam kao paun ponosno setao po vrtu sastanka; 

Danas, zbog rastanka s voljenom savijam se kao zmija. 


Hikaja (19) 

Nekome od arapskih careva ispričali šta se dogodilo Medžnunu, 
koji je bio obuzet ljubavlju prema Lejli, o njegovim preživljavanjima, i 
o tome što je uz svu učenost i rječitost tumarao pustinjom ispustivši iz 
ruku uzde volje i razbora. Car naredi da ga dovedu pa ga poče 
prekoravati: „Kakav si porok vidio u dostojanstvu ljudske duše pa si 
poprimio narav divljih životinja i napustio druženje s ljudima?“ 
Medžnun odgovori: 

Mnogi prijatelji su me prekoravali zbog Ijubavi prema njoj. 

Zar nisu nikada nju vidjeli da bi našli opravdanje za mene? 

O, kad bi oni koji mene prekoravaju 

Vidjeli tvoje lice, o ti što srca plijeniš! 

Pred tvojim pogledom, oni bi umjesto narandži, 

Izbezumljeni tvojom Ijepotom, svoje ruke rezali. 71 


71 Ovdje je aluzija na ono mjesto u Kur'anu na koje se nadovezuje legenda po 
kojoj je vjerovjesnik Jusuf dospio na dvor faraona u Egiptu; tu se u njega zaljubi 
faraonova žena Zulejha. Zbog toga je blia prekoravana od svojih prijateljica. Ona ih 
jednom pozove na gozbu, dade im u ruke voće i noževe, a onda pred njih izvede slugu 
Jusufa. Zanesene njegovom ljepotom, one su izranile svoje prste noževima. 

Da bi se dovela u sklad suština istine sa načinom njenog 
utvrđivanja: „То je onaj zbog kog ste vi mene prekoravale“ 72 - car 
zaželi da vidi Lejlinu ljepotu, kakva je to slika koja je izazvala toliko 
uznemirenosti, pa naredi da je traže. Obišli su sva arapska plemena, 
pronašli je i doveli pred cara, u dvorište dvorca. Car baci pogled na 
njenu tjelesnu građu i ugleda cmoputu slabašnu djevojku. Izgledala je 
bijedno, jer je i posljednja sluškinja iz njegovog harema ljepotom bila 
ispred nje i raskoši i krasotom je nadmašivala. Medžnun svojom 
bistrinom i pronicljivošću shvati to pa reče: ,,Na Lejlinu ljepotu treba 
gledati očima Medžnuna - da bi ti postala jasna tajna blaženstva 
gledanja njena lica.“ 

Kada bi slušala priče o pasištima što dolaze do mojih ušiju, 
Grlica sa pasišta piakala bi zajedno sa mnom. 

O prijatelji, kažite onome koji nije obolio od Ijubavi: 

Ne znaš ti šta se događa u srcu zaljubljenog! 

Zdravi ne znaju za bolove rana; 

O svojoj boli ću pričati samo onome ko boluje istu bol. 
Beskorisno je pričati o osici onome 
Ko u svom životu nije osjetio ubod žaoke! 

Dokle god se ti ne budeš našao u mom položaju, 

Moj položaj će ti izgledati kao obična priča. 

Moju bol ne upoređuj s boli drugoga, 

U njega je so u rukama, u mene so na ranama. 


Hikaja (20) 

Priča se da je kadija Hamadana bio zanesen ljepotom sina 
jednog kovača i potkovica njegova srca bila zažarena na njegovom 
ljubavnom ognju. Dugo ga je posvuda tražio, iščekivao i za njim jurio, 
govoreći o svom preživljavanju: 

Za oko mi zapeo onaj vitki visoki čempres; 


72 Kur'an, sura Jusuf, ajet 32 

Ugrabio mi srce iz ruku i bacio pod noge. 

Te drske oči pritežu srce omčom; 

Ako želiš da nekom srce ne daš, zatvaraj oči. 

Čuo sam da je on susreo kadiju na putu. Nešto je čuo o tom 
ponašanju i bio je time jako uvrijeđen. Bez ustezanja poče ga grditi, 
psovati, podiže kamen da ga udari i ne osta nikakve uvrede koju mu nije 
nanio. Kadija reče jednom čestitom i uvaženom učenjaku koji je s njim 
išao: 

Pogledaj tog Ijepotana kako se razjario, 

Gledaj njegov slatki nabor među natmurenim obrvama. 

U arapskim krajevima kažu: 

Udarac voljenog, to je datula. 

Šaku preko zuba dobiti od tvoje ruke 

Ugodnije je nego jesti hljeb iz svoje ruke. 

Tim više što od njegove nepristojnosti dopire miris naklonosti. 

Nezrelo grožde ima kiseo okus; 

Strpi se dva-tri dana, postaće slatko! 

Ovo izgovori i vrati se u svoju sudnicu. Nekoliko uglednih i 
veoma cijenjenih ljudi, koji su pripadali njegovom sudskom vijeću, 
poljubiše pred njim zemlju u znak službeničke pokornosti govoreći: ,,S 
vašim dopuštenjem htjeli bismo nešto reći, iako to nije u skladu sa 
pristojnošću i riječima mudraca, koji kažu: 

Nije red o svemu raspravljati; 

Zapažati greške velikih, to je greška. 

Ali, s obzirom na to da su dobročinstva vaše visosti stalno 
pratila život ovih sluga, to što mi priznajemo dobročinstvom - ne 
pokazati javno, bilo bi također grijeh. Pravi put i način je taj da se ti ne 
predaješ želji za ovim mladićem i da saviješ ćilimak žudnje; jer, 
kadijski položaj je visok i ne smiješ ga prljati mrskim grijehom! Eto, 
društvo (tvoje) je takvo kako si vidio, a riječi (njihove) takve kako si 
čuo.“ 

Neko ko je počinio mnogo bestidnosti - 

Zar vodi računa o nečijoj časti? 

Često čast čestitog pedesetogodisnjaka 
Biva zgažena nogama jednog nevaljca. 

Kadija se iskreno obradova savjetima prijatelja i pohvali ih za 
njihova plemenita razmišljanja, te još dodade: „Mišljenja dragih 
prijatelja o sretnom ishodu mojih djela potpuno su tačna, u to nema 
sumnje, međutim: 

Prekoravaj i grdi mene koliko hoćeš, 

Crninu sa crnca nije moguće saprati! 

Ničim nije moguće mene prisiliti da te zaboravim. 

Ja, to je zmija razmrskane glave, moram se uvijati. 

Rekavši to, posla ljude da ispitaju stanje njegovo i potroši silne 
novce, jer kaže se: U koga je zlato na vagi, u toga je sila u rukama, a 
onaj ko nema bogatstva, nema nikoga na svijetu. 

Svako ko vidi zlato saginje glavu 
Makar bio kantar sa željeznom polugom. 

Ukratko, jedne noći on se osamio i te noći načelnik grada dozna 
da kadija noć provodi s vinom u glavi, mladošću u zagrljaju, od 
uživanja nespava i ovu pjesmu pjeva: 

Noćas vjerovatno ne pjeva u pravo vrijeme ovaj pijetao, 

Jer, zaljubljeni se nisu zasitili zagrljaja i poljubaca 

Dojke drage u uvojcima sjajnih pletenica - 

Kao lopta od slonovače u krivini „ čugana “ od ebanovine! 

Onog časa kada je zavodljivo oko u snu, 

Budan budi - da život ne prođe uzalud! 

Dok ne čuješ zov mujezina na jutarnji namaz 
Ili bubnjanje doboša iz dvorca atabegova, 

GIupo je odvajati usne odprekrasnih usana 
Zbog praznog pijeva i krika pijetlova. 

Dok se kadija nalazio u takvom stanju, jedan od njegovih sluga 
dođe i povika: „Šta sjediš! Ustaj i bježi kud te noge nose, zavidnici su te 
optužili, a možda su istinu kazali. Dok je vatra smutnje još mala, možda 

ćemo uspjeti da je ugasimo vodom razumnih postupaka, da, nedaj Bože, 
sutra, kad se razgori, ne bi zahvatila cijeli svijet.“ 

Kadija ga pogleda i sa osmijehom prozbori: 


Zar lav koji je zario kandže u lovinu, 

Da se uznemiri štopsi laju? 

Priljubi lice licu voljene, 

A neprijatej nek grize sebi prste. 

Te noći obavijeste cara: ,,U tvom carstvu dogodilo se to i takvo 
odvratno djelo, pa šta naređuješ?“ 

Car, reče: „Ја ga poznajem kao učenog čovjeka ovog stoljeća i 
kao rijetkog u ovom vremenu. Može biti da dušmani o njemu laži 
iznose. Ne vjerujem tim riječima dok ne vidim vlastitim očima, jer 
mudraci kažu: 

U gnjevu brzo hvatati rukom za mač, 

Znači zubima gristi prste od kajanja. “ 

Cuo sam da se car u rano jutro, s nekoliko povjerljivih osoba iz 
svoje pratnje, približio kadiji do jastuka. Opazi da svijeća uspravno 
stoji, voljena osoba sjedi, vino proliveno, čaša razbijena, kadija u snu 
pijanstva, potpuno nesvjestan šta se događa. Car zastade i poče ga 
lagano buditi: „Ustaj, sunce izašlo!“ Kadija shvati kakva je situacija pa 
upita: ,,S koje strane je izašlo?“ Car odgovori: ,,Sa Istoka!“. Kadija 
nastavi: „Hvala Bogu, vrata pokajanja još su otvorena, jer hadis kaže: 
‘Vrata pokajanja Božjim robovima nisu zatvorena sve dok se sunce ne 
pojavi sa Zapada’. Molim oprost od Tebe, moj Bože, i kajem se pred 
Tobom!“ 

Ove dvije stvari su me navele na grijeh: 

Zla sudbina i kratka pamet. 

Ako me podvrgneš kazni, to i zaslužujem; 

Ako mi oprostiš, oprost i jeste bolji od kazne. 

Car uzviknu: „Кајапје u tvom položaju, kada si svjestan svoje 
propasti, beskorisno je: ‘Vjerovanje im ne bi koristilo kada bi doživjeli 
kaznu našu...’“ 73 

Kakve koristi ima kajanje za nedjelo, 

Jer ne možeš nabaciti omču na dvorac. 

Neka i visoki povuče ruke od vočnih plodova 

Kada niski ne može dohvatiti rukom granje. 

Ti nećeš uspjeti da se spasiš poslije ovakvog nedostojnog djela 
koje je izašlo na vidjelo.” 

Ovo car izreče, a dželati se baciše na kadiju. 

On uzviknu: „Ostala mi je još jedna riječ na službi Sultanu.“ Car 
to čuje pa upita: „А šta to?“ Kadija reče: 

Iako si mahnuo na mene rukavom prijekora, 

Nemoj se nadati da ću povući ruke od tvojih skuta. 

Iako je spasenje nemoguće zbog moga grijeha, 

Ipak postoji nada u plemenitost koju imaš. 

Car će na to: „Izrekao si ugodnu i lijepu riječ, koja se rijetko 
čuje, ali je razumu neprihvatljivo i zakonu suprotno da to današnja 
oštroumnost i rječitost spasi od kazne moje ruke. Mislim da je najbolje 
da te dam baciti sa tvrđave, da bi drugi primili savjet i urazumili se!“ 
Kadija reče: „О gospodaru svijeta! Ja sam hranjen dobročinstvima 
ovoga doma i ovaj grijeh nisam počinio ja sam. Baci s kule drugoga, da 
bih se ja urazumio i pameti dozvao.“ Cara obuze smijeh i milostivo 
odusta od teške kazne, a onima koji su tražili da se pogubi reče: 

Svi vi koji ste nosioci vlastitih grijeha 

Ne prekoravajte druge za njihove poroke. 


Hikaja (21) 

Neki pošteni i čestiti mladić bijaše 
Zaljubljen u drugu časnu i poštenu osobu. 


73 Kur'an, sura Mu'min, ajet 85. 

Pročitao sam da su oboje u Velikom moru 
Pali zajedno u morski đerdap. 

Kadje mornarpotrčao da ga prihvati za ruku, 

Da ne bi umro u tak\>om stanju, 

Povika u uzburkanim valovima: 

Ostavi mene, a prihvati ruku moje drage! 

Pri tim riječima zadesi ga smrtni čas 
I čulo se samo kako je ispustajući dusu rekao: 

Ne slušaj priče o Ijubavi od onog pustomelje 
Koji u nevolji zaboravlja prijateljstvo. 

Kako su proživjeli zaljubljeni svoj život, 

Iskusnog starca poslušaj da bi saznao. 

Jer puteve i pravila Ijubavi znade Sadi tako 
Kako znaju arapski jezik u Bagdadu. 

Veži se srcem za voljenu osobu koju imaš, 

A potom zatvori oči, ne gledaj na sav ostali svijet. 
Da je Medžnun, zaljubljenik u Lejlu, živ, 

On bi napisao priču o Ijubavi iz ove knjige. 

POGLAVLJE ŠESTO - O NEMOĆII STAROSTI 


Hikaja (1) 

Jednom sam vodio rasprave s grupom učenjaka u glavnoj 
džamiji Damaska kad jedan mladić uđe na vrata i upita: „Ima li među 
vama neko ko zna perzijski jezik?“ Pokazaše na mene, a ja zapitah: „Sta 
je dobroga?“ Na to će on: „Jedan stopedesetogodišnji starac nalazi se 
pri posljednjem izdisaju, govori nešto na perzijskom, a mi ne 
razumijemo. Ako bi se smilovao i potrudio da pođeš, dobićeš nagradu, 
može biti da on ostavlja oporuku.“ 

Kad sam došao do njegova uzglavlja, on je izgovarao ove riječi: 

Mislio sam da udahnem nekoliko dahova kako ja želim. 

Nažalost, put disanja je zatvoren. 

O, žalosti! Za sarenim stolnjakom života 

Pojedosmo samo jedan zalogaj, a već nam rekoše: Dosta!“ 

Značenje tih riječi saopćio sam na arapskom Sirijcima, a oni su 
se iščuđavali njegovom dugom životu i njegovom žaljenju što se rastaje 
sa životom na ovom svijetu. Ja upitah: „Како ti je u takvom stanju?“ 
Odgovori: „Šta da kažem? 

Jesi li vidio kakvu bo! trpi čovjek 

Kada mu iz usta vade jedan zub? 

Zamisli sada kakvo je njegovo stanje u času 

Kada mu iz dragog tijela odlazi duša! “ 

Rekoh: „Izbij iz glave misao o smrti i ne daj strahu da nadvlada 
prirodu, jer grčki filozofi su kazali: 'Како god i koliko god se osjećao 
zdrav i snažan, ne možeš se nadati besmrtnosti’. Međutim, ni 
najstrašnija bolest ne znači neizbježan kraj. Ako zapovijediš, pozvaću 
liječnika da te liječi.“ On otvori oči, nasmiješi se i progovori: 

Iskusni liječnik počinje da se uznemiruje 

Kad vidi senilnog, nemočnog bolesnika. 

Domaćinje zabavljen ukrašavanjem dvorca, 
A dvorac u temeljima ruševan i klimav. 
Starac stenje i bori se s dušom u agoniji, 

A starica mu čisti i maže obuću. 

Kada je narušena ravnoteža zdravlja, 

Nepomaže ni Ijekarstvo ni nadriljekarstvo. 


Hikaja (2) 

Jedan starac je pričao: „Kad sam se oženio, ukrasio sam sobu 
ružama, sjedio s mladom u osami, srcem se za nju vezao i stalno je 
posmatrao. Noćima nisam spavao nego sam joj pričao zanimljive priče i 
šaljive dosjetke ne bi li se privikla na mene i prestala me izbjegavati. 
Jedne večeri joj rekoh: Velika sreća ti je bila prijateljica, oči sujoj bile 
budne, pa si dospjela u društvo iskusnog i obrazovanog starca, koji je 
obišao svijet, staloženog, koji je okušao i vrelo i studeno, koji je iskusio 
dobro i zlo, koji zna da cijeni prijateljstvo, koji ispunjava zahtjeve 
ljubavi, dobar i ljubazan, fine naravi i slatke riječi. 

Da bih pridobio tvoje srce, 

Neću se uvrijediti ako bi me i uvrijedila. 

Kad bi se hranila šećerom kao papagaj, 

dušu bih žrtvovao brinući se za tobom. 

Ti nisi dopala u ruke mladića umišljenog, hirovitog, zajedljivog, 
skitnice, koji svake minute smišlja novu strast a svake sekunde mijenja 
mišljenje, svake noći spava na drugom mjestu, svakog dana uzima 
drugu ljubavnicu. 

Krasni mladići, lica kao mjesec, 

Ni prema kome ne čuvaju vjernost. 

Ne očekuj vjernost od slavuja, 

Jer oni svakog trena pjevaju drugoj ruži. 

Naprotiv, starci žive razumno i čestito, a ne po zahtjevima 
mladalačke gluposti i neznanja. 

Traži boljeg od sebe i iskoristi svaku priliku 

Da što manje vremena provodiš s takvim kao što si sam “. 

Toliko sam govorio u ovom smislu, nastavio je starac, da sam 
bio uvjeren kako je njeno srce palo u moju mrežu i postalo moj plijen. 
Najednom, ona ispusti duboki i bolan uzdah i reče: „Sve to što si 
izrekao, na vagi moje pameti nema težine ni koliko jedna jedina riječ 
što sam je čula od svoje dadilje koja je rekla: Za mladu ženu bolja je 
strijela u slabini nego starac pokraj nje.“ 

Kada vidi pred suprugom svojim 

Nešto mlohavo poput usana onoga koji posti, 

Ona kaže: S njim je to nekakav mrtvac, 

A bajanje se vrši samo nad onim koji spava. 

Ako žena ustaje nezadovoljna iz zagrljaja muškarca, 

U njihovoj kući česta je svađa i razdor. 

U starca koji ne može ustati s mjesta 
Bez štapa, zar može ustati štap? 

Jednom riječju, pokazalo se da je nemoguće da živimo složno, i 
razveli smo se. Kad je istekao ,,iddet“, udali su je za jednog mladića 
plahovitog, namrštenog, siromašnog i zlobnog. Trpjela je udarce i 
uvrede, neimaštinu i životne tegobe, a stalno zahvaljivala Gospodaru za 
milost i blagodat riječima: „Hvala Bogu, izbavila sam se iz onih muka i 
dospjela u ovo sigumo blaženstvo.“ 

Bez obzira na svu t\>oju nepravdu i grubu narav, 

Ja brinem brigu o tebi,jer si lijep. 

Da gorim s tobom zajedno u paklu, 

Bolje je nego da sam s drugim u raju. 

Miris bijelog luka iz usta Ijepotana 
Prijatniji je nego miris ruže iz ruku nedraga. 


Hikaja (3) 

Bio sam gost kod nekog starca u Dijarbekm. Bio je veoma bogat 
i imao naočitog sina. Jedne večeri je pričao: ,,Do ovoga dječaka nisam 

imao djece. U ovoj dolini ima jedno sveto drvo, koje ljudi posjećuju da 
bi se tamo molili Bogu, da im usliši neke želje i udovolji potrebama. 
Noćima sam se pod tim drvetom molio Bogu dok mi je darovao ovo 
dijete.“ Čuo sam kako dječak tiho govori svojim drugovima: ,,Eh, kad 
bih ja znao gdje se nalazi to drvo, molio bih se da moj otac umre.“ 
Domaćin se radovao kako mu je sin pametan, a dječak se rugao da mu 
je otac ostario i omatušio. 

Mnogo je Ijeta prohujalo nad tobom, 

A ti nijednom ne ode na očev grob. 

Šta si dobro uradio za svoga oca 
Da bi isto očekivao odsvoga sina? 


Hikaja (4) 

Zanesen mladošću, jednog dana sam žestoko jurio putem, a 
uveče pao od iznemoglosti pod jednim brežuljkom. Neki onemoćali 
starac, koji se vukao iza karavana, dođe i reče: „Zašto ležiš, ovo nije 
mjesto za spavanje?“ Odgovorih: „Како ću ići kad noge ne mogu da me 
nose?“ Starac će: „Zar nisi čuo da su mudri ljudi kazali: Ići i odmarati 
se bolje je nego trčati pa pasti s nogu od umora. 

O ti, koji žeiiš stići do konačišta, ne žuri, 

Posiušaj moj savjet, uči se strpljenju! 

Arapski konj brzo pretrči udaljenost od dva dana hoda, 

A kamiia ide poiako danima i noćima. 


Hikaja (5) 

U našem društvu bijaše jedan mladić, živahan, oštrouman, veseo 
i slatkorječiv. U njegovu srcu ne bijaše nikakve brige, a usne mu stalno 
razvučene u osmijeh. Prođe neko vrijeme a ne sretosmo ga. A onda, kad 
sam ga vidio, bio se oženio, narodila se djeca, korijen njegovog veselja 
posječen, a ruža njegovih želja i čežnji uvehla. Upitah ga: „Како si, 
kako živiš?“ Odgovori: „Otkako sam izrodio djecu, ne ponašam se više 
djetinjasto.“ 

Čemu mladost kad su sijede vlasi zamijenile uvojke? 
Smjena vremena je dovoljan predznak i upozorenje. 

Kad ostariš, diži ruke od djetinjstva, 

Igru i šalu ostavi mladosti. 

Mladalačku radost ne traži u starca 

Jer voda koja je protekla, nikad se u korito ne vraća. 

Kad usjev sazrije do žetve, 

On se ne njiše kao kad je bio zelen. 

Vrijeme mladosti minu, izmače mi se iz ruku, 

Eh, žalosti za tim blaženim vremenom! 

Minu u nepovrat snaga lavlje šape, 

Sad se zadovoljavam komadom sira, poput lovačkog psa. 
Jedna starica obojila vlasi u crno. 

Rekoh joj: Ej starice, 

Možeš kosu bojiti u crno, 

Ali nećeš ispravitipovijena leđa. 


Hikaja (6) 

Jedanput sam, u mladalačkoj gluposti, povisio glas na majku. 
Uvrijeđena, sjela je u ugao i plačući ponavljala: „Zar si zaboravio svoje 
djetinjstvo pa se tako grubo ponašaš?“ 

Kako je lijepo kazala starica svome sinu 
Kad ga je vidjela snažnog poput slona, 
koji može da prevrne tigra. 

Kad bi se sjećao svoga djetinjstva, 

Kad si bio bespomoćan u пгот naručju, 

Ne bi mi danas nanosio uvrede 
Kad si snažan kao lav, a ja starica. 


Hikaja (7) 

Nekom se škrtom bogatašu razboli sin. Dobronamjemi ljudi mu 
rekoše: „Savjetujemo ti da radi njegovog ozdravljenja proučiš Kur’an ili 

zakolješ kurban.“ Načas se zamisli pa reče: „Bolje je proučiti Kur'an, 
jer stado je daleko.“ Jedan pobožnjak to ču pa povika: „Dao je prednost 
čitanju Kur'ana stoga što se on nalazi na vrhu jezika, a zlato mu je usred 
srca.“ 

O, kako bi im bilo žao saginjati glavu radi namaza 
Ako bi se time moraia davati nekome pomoć. 

Zbog jednog dinara oni zapadaju u glinu poput magarca, 

A ako kažeš da jednom prouče ,,El-hamd” 74 , uče stoputa. 


Hikaja (8) 

Pitali nekog starca: „Zašto se ne ženiš?“ Odgovori: ,,Od starica 
nema nikakvog zadovoljstva.“ Rekoše mu: „Ženi se mladom, bogat si.” 
Odgovori: „Ако se meni, starcu, ne dopadaju starice, kako će se njoj 
mladoj javiti ljubav i prijateljstvo prema starcu?“ 

Snaga treba ženi, a ne zlato; 

Šargarepa joj je draža nego deset „ menna ” mesa. 


Hikaja (9) 

Čuo sam ovih dana da je jedan starac smislio u staračkoj glavi 
da nađe sebi dragu. 

Zaprosi lijepu djevojku po imenu Dževher 
I sakri je od pogleda Ijudi kao kutiju s draguljima. 

Kad su prošli svečani svadbeni običaji, 

Pri prvoj navali starčev štap se opusti i savije. 

Netegao luk, ali nije pogodio cilj,jer nije mogao prošiti 
Platno od čvrste materije, osim željeznom iglom. 

Poče se žaliti prijateljima i dokazivati; 

Navodno, žena mu pokupila imetak i otišla. 

Između muža i žene nastade svada i smutnja 
Pa stvar dođe do ćehaje i kadije, a Sadi reče: 


74 Kur'an, sura Fatiha, ajet 1. 

Za sve svađe i podlosti djevojka nije kriva; 
Kako se može busiti biser kad ruka drhti? 

POGLAVLJE SEDMO - O UTICAJU ODGOJA 


Hikaja (1) 

Neki vezir imađaše glupa sina pa ga pošalje jednom učenom 
čovjeku i naloži mu: „Podučavaj ovog momka, možda će postati 
pametan.“ Dugo vremena ga je podučavao, ali bez uspjeha. Pošalje on 
jednog čovjeka dječakovu ocu s porukom: ,,Ne postaje pametniji, čak je 
i mene iz pameti istjerao i zaglupio.“ 

Ako je bit nečije naravi prijemčiva, 

Odgoj će imati uticaja na njega. 

Međutim, nikakvo glačanje neče dati sjaj 
Gvoždu slaba kvaliteta. 

Psa kupaj u sedam mora, 

Što se vise kvasi, biva prljaviji. 

Isaov magarac, ako ga odvedu u Meku, 

Kada se vrati, ostaje magarac kao i prije. 


Hikaja (2) 

Neki mudrac savjetovaše svoje sinove: „Draga djeco, naučite 
neki zanat, jer bogatstvo i ovosvjetska blaga ne zaslužuju pouzdanje. I 
srebro i zlato na ovom svijetu pretvaraju se u gubitak: ili kradljivac 
odnese, ili vlasnik malo pomalo potroši, a zanat - to je živo vrelo i 
trajno bogatstvo. Ako čovjek koji ima neki zanat izgubi vlast, nema 
brige, jer znanje u njegovoj duši - to je pravo bogatstvo. Kuda god išao, 
nailazi na uvažavanje, posa+uju ga u pročelje, na počasno mjesto. 
Covjek koji nema zanata živi u bijedi i trpi nedaće. 

Teško je, privikavši se na vlast, potčiniti se vlasti drugoga; 

Teško je onome ko je navikao na udobnost trpjeti samovolju 

drugoga. 

Jedanput nasta metež u Siriji, 

Svako se diže iz svog kutka: 

Učeni seljački sinovi 
Postase carski veziri; 

Slaboumni sinovi vezira 
Odoše u sela da žive u bijedi. 

Ako želiš očevo nasljedstvo, znanje očevo nauči, 
Jer očevo bogatst\>o se može potrošiti za jedan dan. 


Hikaja (3) 

Neki učenjak podučavao carevića. On ga je neštedimice šibao i 
žestoko kažnjavao. Jednog dana dječak, pošto nije mogao dalje da 
podnosi, potuži se ocu skinuvši odjeću sa izranjenog tijela. Otac se 
sažali na sina, pozove učitelja i reče mu: „Takva kažnjavanja i šibanja, 
koja si činio mome sinu, nisi činio sinovima drugih podanika. Kakav je 
razlog tome?“ Učitelj odgovori: „Razlog je u tome što treba govoriti 
promišljeno, a postupati dostojanstveno. To se odnosi na sve ljude 
općenito, a na careve posebno, zato što se naširoko priča o svemu što 
oni rade i govore, a riječi i djela običnih ljudi nemaju takvog značaja.“ 

Ako derviš učini sto nepodobnosti, 

Njegovi drugovi ne primjećuju ni jedne od sto. 

Ali ako neki car ispriča samo jednu neumjesnu šalu, 

Nju raznesu iz jedne zemlje u drugu. 

Učitelj, kada poučava carevića i utiče na njegov odgoj - neka 
Bog da da stasaju i podrastu s lijepim odgojem - mora da se založi više 
nego kada poučava sinove običnih ljudi. 

Svako koga u djetinjstvu ne odgajaju 

U zrelosti biće lišen sreće. 

Sirovu šipku savijaj kako ti je volja, 

Suha se može ispraviti samo na vatri. 

Caru se svidješe dobri savjeti učenjaka i njegovo rasuđivanje pri 
odgovoru. On mu podari počasnu odjeću, nagradi ga i dodijeli mu 
unapređenje u službi. 

Hikaja (4) 

Vidio sam jednog učitelja u zemljama Magriba: namrgođenog, 
britka jezika, opake naravi, nečovječnog, pohlepnog i naprasnog. Pri 
pogledu na njega, kvarilo se raspoloženje muslimana, a kad bi učio 
Kur'an, punio bi srca ljudi mučninom. Više čestitih dječaka i 
neporočnih djevojčica trpjeli su mučenja njegovih opakih ruku. Nisu se 
usuđivali da riječ progovore ili da se nasmiju. Sad je jednog šamarao po 
srebrenastom obrazu, sad je drugog šibao po kristalnim potkoljenicama. 
Ukratko, čuo sam da su ljudi upoznali njegovu prljavu dušu, istukli ga i 
otjerali, a školu predali jednom dobrom, čestitom, plemenitom i 
osjećajnom čovjeku; govorio je samo kada je bilo potrebno i nikada nije 
vrijeđao ljude. Kod djece je nestalo straha od surovosti onog drugog 
učitelja, svi su redom postali nestašni. Uzdajući se u njegovu blagost, 
odbacili su učenje, najviše vremena provodili u igri, a neispisane tablice 
razbijali jedan drugome o glavu. 

Ako učitelj nije strog, 

Djeca će se igrati,, medvjedčića “ na bazaru. 

Nakon dvije sedmice, kad sam došao u tu džamiju, vidio sam da 
su prvog učitelja udobrovoljili i vratili ga na njegovo mjesto. Uistinu 
iznenađen, uzviknuh: „Nema sile osim u Boga! - Zašto su tog đavola 
opet doveli da bude učitelj anđelima?“ Slušao je to jedan oštrouman i 
iskusan starac, nasmijao se i rekao: 

Neki car dao sina u skolu 

Objesivsi mu na grudi srebrenu tablicu. 

Na toj tablici bilo je zlatom upisano: 

Strogost učitelja je bolja nego nježnost roditelja! 


Hikaja (5) 

Sinu jednog pobožnjaka, poslije smrti njegovih stričeva, dopalo 
u nasljedstvo veliko bogatstvo. Počne on rasipno živjeti, novcem se 
razbacivati i neštedimice trošiti. Ukratko, nije bilo nikakva poroka i 

grijeha koji nije činio, nikakvog opojnog pića koje nije ispijao. Jednog 
dana počeo sam ga savjetovati: „Sinko, prihod je voda koja protiče, a 
život - to je vodenica koja se okreće; to znači da obilno trošiti može 
samo onaj ko ima trajan prihod. 

Ako nemaš prihoda, smanji rashod! 

Jer, mornari pjevaju ovakvu pjesmu: 

Kada kiša ne bi padala u planinama, 

Rijeka Tigris bi presušila za godinu dana. 

Sinko, pamet u glavu, razumno postupaj, ostavi provod i zabavu, 
jer kada bogatstva nestane, podnosićeš neimaštinu i kajati se.“ Mladić, 
zanesen uživanjem u piću, pjesmi i muzici, ne posluša ove savjete pa 
poče na njih prigovarati: „Zagorčavati bezbrigu današnjeg dana zbog 
straha za buduće nevolje - to se protivi mišljenju mudraca! 

Oni koji su se domogli sreće i zadovoljstva, 

Zašto da trpe oskudicu iz straha od oskudice? 

Idi i veseli se, o druže dragi, 

Ne treba brigu brinuti danas za sutra! 

Naročito ne ja koji sjedim na prijestolju darežljivosti, koji sam u 
prijateljskom savezu sa velikodušnošću, a priče o mojoj darežljivosti 
kruže od usta do usta.“ 

Ko god se proslavi darežljivošću i velikodušnošću, 

Ne pristoji mu da stavlja okove na novce. 

Ako se proširio lijep glas o tebi, 

Ne pristoji ti da zalupiš vrata pred svijetom. 

Vidio sam da ne prima mojih savjeta, da moja vruća želja ne 
djeluje na njegovo hladno gvožđe, pa sam prestao da ga savjetujem i 
nagovaram, prekinuo druženje s njim, a pouzdao se u riječi mudraca 
koji kažu: Kaži ono što osjećaš kao dužnost, a ako ljudi ne budu slušali, 
nisi odgovoran. 

Premda znadeš da te ne slušaju, ti govori, 

Savjetuj u dobroj namjeri sve što znaš! 

Uskoro ćeš se uvjeriti kako svojeglavi 

Padne u okove s obje noge. 

Tada će pokajnički udariti rukom o ruku: 

Teško meni, nisam slušao savjete učenih! 

Neko vrijeme poslije toga, vidio dam ga u bijednom stanju, kako 
sam i očekivao. Krpio je zakrpu na zakrpu, sabirao zalogaj po zalogaj. 
Srce mi se rastužilo kad sam vidio njegovo jadno stanje, ali nisam 
smatrao da je čovječno vrijeđati bijednog čovjeka i na njegovu ranu 
sipati so. Tada rekoh u sebi: 

Lakomisleni bekrija u pijanom stanju, 

Ne razmišlja o danima neimaštine. 

Stablo u proljeće rasipa cvjetove; 

Zimi hoćeš-nećeš ostane i bez lišća. 


Hikaja (6) 

Jedan car povjeri svoga sina jednom učenjaku i reče: „Eto, to je 
‘tvoj’ sin, odgajaj ga kao i svoje rođene sinove!“ Učenjak odgovori: 
„Pokoravam se i primam naređenje!“ Nekoliko godina on se zdušno 
zalagao oko njega, ali ništa nije postigao, dok su sinovi učenjaka 
postigli krajnje uspjehe u učenosti i rječitosti. Car pozove učenjaka na 
odgovornost i prekori ga: ,,Ti si iznevjerio naš dogovor i nisi ispunio 
zadatu riječ.“ 

Učenjak odgovori: ,,Da ne ostane skriveno umnom pogledu 
gospodara zemlje, odgoj je jednak, a prirode su različite.“ 

Premda se srebro i zlato dobivaju iz kamena, 

U svakom kamenu nema srebra i zlata. 

Suhejl sija na cio svijet, 

Ali na jednom mjestu čini sahtijan, na drugom ćuselu kožu. 


Hikaja (7) 

Slušao sam kako jedan pir-odgojitelj govori svome odgojeniku: 
„Sinko, kad bi ljudska duša bila toliko vezana za Onoga koji daje 

nasušni hljeb, koliko je vezana za sam nasušni hljeb, čovjek bi 
nadmašio meleka!“ 

Bog te ni tada nije zaboravio 

Kad si bio bez svijesti u majčinoj utrobi. 

Dao ti je dusu, narav, razum i moć rasuđivanja, 

Ljepotu, dar govora, mišljenja i saznavanja, 

Na rukama ti rasporedio deset prstiju, 

U ramenima ti dao dvije ruke, 

A sada misliš, o, ništavni čovječe, 

Da če ti zaboraviti dati nasušni hljeb. 


Hikaja (8) 

Vidio sam jednog beduina kako govori sinu: „Sinko, na Dan 
proživljenja bićeš pitan za ono što si radio i zaradio, a nećeš biti pitan 
od koga vodiš porijeklo. Znači, pitaće te kakva su ti djela, a neće te 
pitati ko ti je otac i mati? 

Pokrivač Ka ’be, što ga Ijube, 

Nije postao poznat po čauri svilene bube. 

Proboravio je neko vrijeme s uvaženom osobom 

I zbog toga je postao cijenjen, kao i ta osoba. 75 


Hikaja (9) 

U djelima mudraca iznosi se: Škorpije se rađaju na neobičan 
način, ne kao druge životinje. One pojedu unutricu materinu, provale joj 
stomak i izlaze u pustinju, a kožice koje se vide u rupama škorpija, 
tragovi su toga. - Jedanput sam to ispričao u prisustvu jednoga 
pobožnjaka. On će na to: „Моје srce vjeruje u istinitost tih riječi. 
Uostalom, drukčije ne može ni biti, jer dok su male, one tako postupaju 
s majkom; naravno da će ih poštovati i voljeti kada dostignu zrelost.“ 


75 Po predanju, pokrivač Ka'be pripadao je nekada vjerovjesniku 
Muhammedu. 

Otac je ostavljao oporuku sinu: 

Srećo moja, zapamti ovaj savjet: 

Ko ne poštuje svoje roditelje, 

Nikada neće biti voljen ni srećan. 

Pitali škorpiju: „Zašto se ti ne javljaš zimi?“ Ona će na to: „Ја 
uživam dovoljno poštovanja ljeti, pa zašto bih se pokazivala još i zimi?“ 


Hikaja (10) 

Žena nekog derviša bijaše bremenita i nastupi vrijeme poroda. 
Derviš nije imao djece. On reče: „Ако mi Moćni i Uzvišeni Gospodar 
podari sina, sve svoje imanje podijeliću siromasima, osim ovog 
iskrpljenog haljetka koji je na meni!“ Dogodi se da mu ježena rodila 
sina i on priredi gozbu za siromahe, kako je i obećao. Nakon niza 
godina, kada sam se vratio s putovanja iz Sirije, uputio sam se naseobini 
onog prijatelja i raspitao se o njegovom stanju. Rekoše mi da se nalazi u 
gradskom zatvoru. Upitah za razlog tome pa mi neko ispriča: „Njegov 
sin se napio vina, izazivao i zametnuo kavgu, ubio čovjeka, a onda 
pobjegao i sakrio se. Zbog njega su stavili ocu lance na vrat i teške 
okove na noge!“ 

Rekoh:,, Tu je nevolju sam tražio od Gospodara! “ 

O čovječe razumni, ako bremenita žena 
U vrijeme poroda rodi zmiju, 

Po mišljenju mudrih Ijudi, to je bolje 
Nego da rodi dijete - nesreću. 


Hikaja (11) 

Bijah dijete kada sam upitao jednog odraslog čovjeka o 
punoljetnosti. On odgovori: ,,U knjigama je napisano da punoljetnost 
ima tri znaka: prvo - petnaest godina, drugo - polucija u snu, treće - 
pojava dlaka. Međutim, u suštini, punoljetnost ima samo jedno 
obilježje: da se brineš da postigneš zadovoljstvo uzvišenoga Gospodara 

više nego što se brineš o tjelesnim uživanjima. Ko ne posjeduje to 
svojstvo, njega mudri ljudi ne smatraju punoljetnim.“ 

Kaplja sjemena zadobije čovječiji lik 
Kada miruje četrdeset dana u rodnici. 

АН, ako četrdesetogodišnjak nema pameti ni odgoja, 

Ne može se nazvatipravim čovjekom. 

Čovječnost, to je velikodušnost i darežljivost; 

Ne smatraj čovjekom sam čovječiji lik. 

Potrebne su Ijudske vrline, a sliku je moguče naslikati 
Na dvorcima, cinober i bakarnom bojom. 

Ako čovjek nema znanja ni plemenitosti, 

Kakva je razlika između čovjeka i njegove slike na zidu? 

Domoći se ovosvjetskih blaga nije nikakva vrlina ni čast; 

Ako si u mogućnosti, pridobij čije srce! 


Hikaja (12) 

Jedne godine među siromašnim hodočasnicima pješacima 
zametne se prepirka. Ovaj molitelj našao se kao pješak na tom 
putovanju. Mi smo ozbiljno vukli jedan drugog za kose i pravdu dijelili 
u metežu i bitki. Cuo sam kako jedan putnik, koji je jahao u plankinu, 
govori svome saputniku: „Kakvo čudo kada pješak od slonove kosti 
pređe šahovsko polje, postaje ,,ferzin“, znači bolji nego što je bio, a 
pješaci-hodočasnici prešli pustinju, a postali gori!“ 

Kaži, u ime mene, hodočasniku koji Ijude vrijeđa 

I svojim tlačenjem dere kožu Ijudima: 

Hodočasnik nisi ti, nego je to kamila,jer 

Ona jadnica trnje grize, a tovar nosi. 


Hikaja (13) 

Neki Indijac učio naftaški zanat. Jedan mudrac mu reče: ,,Za 
tebe, čija je kuća od trske, nije ovaj zanat.“ 

Ako ne znaš da su tvoje riječi prava istina, ne govori; 

Ne govori ni to ako znaš da ćeš doživjeti neprijatan odgovor. 


Hikaja (14) 

Nekoga glupaka zaboljele oči. Ode on veterinaru pa mu reče: 
„Liječi me!“ Veterinar mu premaže oči onim lijekom kojim je mazao 
oči četveronožaca, i glupak oslijepi. Pokrenu parnicu kod sudije, a 
sudija reče: „Оп ne zaslužuje nikakve kazne, jer da ovaj čovjek nije bio 
magarac, ne bi išao veterinaru!“ Smisao ovih riječi je: Znaj, ko god 
neukom i nestručnom povjerava važan posao, on će se ne samo kajati, 
nego će se, kod pametnih ljudi, pročuti kao lakovjeran i naivan. 

Ne prepušta pametni i oštroumni 

Važne poslove neznalici i nestručnjaku. 

Tkača hasura, premda je tkač, 

Ne puštaju u tkaonicu svile. 


Hikaja (15) 

U jednoga od velikih imama umre sin. Upitaše ga: „Šta da 
napišemo na nadgrobnom spomeniku?“ On reče: „Slava i veličina 
Kur'ana je previsoka da bi bilo dopušteno pisati ‘ajete’ iz njega na 
ovakvim mjestima, gdje vremenom nestanu i izbrišu se. Ljudi po njima 
gaze i psi zamokravaju. Ako treba da se nešto napiše, biće dovoljni ovi 
stihovi: 

Oh, kako je u vrtu zelenilo izrastalo, 

Tako se uvijek moje srce radovalo! 

Posjeti me, o prijatelju, u prolječe, 

Vidječeš kako je iz moje ilovače zelenilo izraslo. 


Hikaja (16) 

Neki pobožnjak, prolazeći pored jednog moćnika bogataša, 
opazi kako je ovaj čvrsto vezao ruke i noge jednoga roba i zlostavljao 
ga, pa reče: „О sinko, Uzvišeni Gospodar učinio je zarobljenikom tvoje 

vlasti jedno stvorenje kao što si ti, a tebe je uzvisio iznad njega! Zahvali 
Svevišnjem Gospodaru za tu blagodat i ne čini tolikog nasilja nad njim. 
Ne treba da on sutra, na Dan proživljenja, bude bolji od tebe a da se ti 
stidiš.“ 

Ne budi često srdit na roba, 

Ne čini mu nasilje, ne vrijedaj srce. 

Kupio si ga za deset drahmi, 

Nisi ga vlastitom moći stvorio. 

Ta koliko će trajati ta nadmoć, oholost, gnjev? 

Jer zasigurno je Gospodar od tebe moćniji! 

O gospodaru Arslana i Aguša, 76 

Ne zaboravi ti svoga Gospodara! 

Predanje o Prvaku svijeta - neka ga Bog blagoslovi i dade mu 
mir i spasenje - kaže da je on rekao: „Najveća žalost na Dan 
proživljenja biće to što će pravednog roba uvesti u raj, a griješnoga 
gospodara u pakao.“ 

Nad robom koji se nalazi u tvojoj vlasti 

Ne iskaljuj beskrajnu srdžbu i zlobu. 

Jer, biće sramota na Dan obračuna; 

Rob slobodan, a gospodar u okovima. 


Hikaja (17) 

Jednoga dana putovao sam iz Belha u Bamjan. Put je bio pun 
opasnosti od razbojnika. S nama se zaputi i jedan mladić kao vodič i 
pratilac. Bijaše to vrstan mačevalac, strijelac, iskusan u baratanju 
oružjem i vrlo snažan. Njegov luk je jedva savijalo deset snažnih 
momaka, a ni najsnažniji na zemlji ne bi ga mogli oboriti na pleća. 
Međutim, kao što već znaš, rastao je on u izobilju i njezi, nije putovao 
ni vidio svijeta, do njegovih ušiju nije dopirala grmljavina bojnih zvona 
i bubnjeva, on nije vidio sijevanje konjaničkih mačeva. 


76 Veoma česta turska imena, a zna se da su nekada Turci bili sluge 
Perzijanaca i Arapa. 

Nije dopadao kao zarobljenik u ruke dušmanima, 

Oko njega nije padala kiša bojnih strijela. 

Dogodilo se tako da smo ja i ovaj momak putovali zajedno. 
Svaku staru zidinu, koja nam se našla na putu, on je rušio snagom 
svojih mišica, silom svojih pesnica čupao je čvrsta stabla koja bi vidio, i 
nabusito i samozadovoljno govorio: 

Gdje je slon da vidi pleća i mišice momačke, 

Gdje je lav da vidi pesnice i dlanove junačke? 

Dok bijasmo u takvom stanju, dva Indusa podigoše glave iza 
jedne stijene, očito spremni da nas napadnu. U rukama jednoga soha, a 
pod mišicom drugoga - drveni malj. Ja rekoh mladiću: „Šta čekaš? 

Prikupi koliko imaš junaštva i snage, 

Jer dušmanin je prišao do groba, na svojim nogama. 

Vidio sam kako luk i strijela ispadoše momku iz ruku, 
a kosti mu zadrhtaše. 

Nije svako ko dlaku cijepa strijelom, koja štit probija, 

Čvrst onoga dana kada junaci u boj jurnu. 

Nismo vidjeli drugog izlaza nego 

da predamo putnu opremu, oružje i odjeću i tako život spasimo. 
Za važne poslove šalji iskusnog čovjeka, 

Koji može lava uhvatiti u petlju omče. 

Momak, makar bio snažna vrata i tijela kao slon, 

U bici s dušmanima, iz straha prekida veze i ne izdrži. 

U boju isprobani poznaje boj tako 
Kao što učenjak poznaje pitanja zakona. 


Hikaja (18) 

Vidio sam sina jednog bogataša kako sjedi na grobu svoga oca i 
prepire se sa sinom nekog siromaha: ,,U moga oca je nadgrobni 
spomenik od kamena sa prekrasnim natpisom, mramomom pločom, 
obloženom tirkiznim pločicama. Na šta je nalik grobnica tvoga oca: 
nabacano na gomilu nekoliko ćerpiča i po njima posuto nekoliko 

pregršti zemlje.“ Siromaški sin to sasluša pa reče: „Dok se tvoj otac 
prevrne pod tim teškim kamenjem, moj će u raj stići!“ 

Magarac na koga je natovaren mali tovar, 

Bez sumnje lakše korača. 

Siromah koji je podnosio teret nasiija i bijede, 

Uistinu lakše priiazi vratima smrti. 

Onaj ko je živio u biagostanju, miru i uživanju, 

Nema sumnje da njemu umiranje teško pada. 

U svakom siučaju, poiožaj zarobijenika, koji se osiobodio okova, 
Boiji je od stanja emira dospjelog u ropstvo. 


Hikaja (19) 

Pitao sam jednog mudraca o značenju ovog hadisa: „Tvoj 
najveći neprijatelj to je tvoja strast, koja se u tebi krije.“ On odgovori: 
„Stvar je u tome što svaki neprijatelj postaje prijatelj kada mu činiš 
dobro; međutim, strast, koliko joj više ugađaš, postaje sve veći 
dušmanin.“ 

Smanjivanjem hrane čovjek postiže anđeosku prirodu, 

Aii, ako se naždere kao životinja, postaje težak kao kamen. 

Ciju god žeiju ispuniš, postače pokoran tvojoj voiji; 

Strast nije tak\>a, ona komanduje kada joj se žeije ispunjavaju. 

SADIJEVA PREPIRKA S LAŽNIM DERVIŠEM O 
BOGATSTVU I SIROMAŠTVU 


U jednom društvu vidjeh jednog čovjeka. - Po vanjskom izgledu 
bijaše derviš, ali ne i po vladanju. Sjeo, otvorio knjigu žalbi, pa grdi li 
grdi bogate. Izlaganje svoje doveo je do tvrdnje kako su u siromaha 
ruke moći svezane, a u bogataša slomljene noge za činjenje dobrih 
djela. 

Kod darežljivih nema u rukama dirhema 

Oni koji imaju bogatstvo nemaju darežijivosti. 

Meni su teško pale te riječi, jer sam odhranjen dobročinstvom 
velikodušnih ljudi, pa rekoh: „Prijatelju, bogataši su izvor života 
siromaha, oni su rezerva za hranu derviša koji su se povukli od ovog 
svijeta, sklonište za namjemike, utočište za putnike. Oni podnose 
tegobe radi mira drugih. Ruku pružaju za hranom i jedu onda kada se 
najedu njihove sluge i potčinjeni. Obilje njihove darežljivosti dospijeva 
udovicama, starcima, rodbini i susjedima. 

Kod bogatih su dobročinstva, miiostinja i ugošćenje, 

Zekat, jitra, oslobađanje robova i kianje kurbana. 

Kako ćeš dostići njihove mogućnosti kada nisi u stanju 

Osim da kianjaš ona dva „rekata “, pa i to sa sto muka? 

Ako je darežljivost moć i ako je namaz snaga, onda je to 
dostupnije bogatim, jer je njihovo bogatstvo očišćeno ,,zekatom“, 
njihova odjeća je čista, čast neokaljana, a srce spokojno. Snaga 
bogobojaznosti je u lijepoj hrani, a ispravnost namaza i čvrstina vjere u 
čistoj i pristojnoj odjeći. Jasno je kakva snaga može proizići iz praznog 
želuca, kakvo dobro - iz praznih ruku, kako mogu put putovati noge 
žednog, kakvo dobro mogu učiniti ruke gladnog. 

Noć prespava nemirno onaj u koga nema 

Sredstava za život za sutrašnji dan. 

Mrav sakuplja hranu Ijeti 

Da bi u miru proveo zimu. 

Unutarnji mir ne može se uskladiti s nemaštinom, a duševna 
sabranost ne može se ostvariti u siromaštvu. Neko se udubio u večemji 
namaz, a dmgi sjedi i misli o večeri. Kako će ovaj drugi biti nalik na 
onog prvog? 

Bogati se predaju Bogu u namazu; 

U koga je nesredena opskrba, nemirno mu je srce. 

I tako, namazi ovih dostojniji su da budu primljeni kod Boga, jer 
su oni sabrani i mislima predani Njemu, a nisu rasijani. Imajući sredstva 
za život, oni su stalno u molitvama. Arapi kažu: „Bože, sačuvaj me 
teškog siromaštva i susjedstva čovjeka koga ne volim“, a predanje glasi: 
„Siromaštvo - cm obraz na oba svijeta!“ 

„А zar ti nisi slušao“, uzviknu on, ,,da je Vjerovjesnik - neka je 
mir Božji s njim - rekao: Siromaštvo - to je moj ponos!“ 

,,Ušuti“, rekoh, „riječi Vjerovjesnika - Bog ga spasio - odnose se 
na siromaštvo boraca na polju pokornosti Bogu, koji sebe izlažu 
strijelama sudbine a ne na one koji se premše i nose iznošene haljetke 
pravednika i trguju milostinjom koju dobiju.“ 

O bubnju, gromoglasni, prazne nutrine, 

Šta bi ti učinio bez zaliha hrane u vrijeme boja? 

Okreni Нсе pohlepe od Ijudi ako si pravi čovjek; 

Ne prebiraj u rukama tespih od hiljadu zrna! 

Neuki siromah se ne smiruje dok se njegovo siromaštvo ne 
okonča nevjerovanjem; siromaštvo - to je gotovo nevjerovanje. Ako 
nema imetka, nije moguće gologa odjenuti, niti izbaviti onoga ko je pao 
u kakvu nevolju. Zar se mogu uzdići naša braća do položaja i ugleda i 
zar se može porediti mka onoga koji daje s mkom onoga koji prosi? Zar 
ne vidiš da Uzvišeni Gospodar u jasnim kur'anskim izrekama govori o 
bogatstvu ljudi koji su zaslužili raj. „То su oni kojima je opskrba 
osigurana.“ 77 Eto znaj da je čovjek opterećen brigama za životnu 


77 Kur'an, sura as-Saffat, ajet 37. 

opskrbu lišen sreće moralne čistote, da carstvom životnog mira upravlja 
osigurana opskrba. 

Onima koji su žedni, u snu se pokazuje 

Cio svijet kao izvor vode. 

Kad sam te riječi izgovorio, uzde strpljenja ispadoše iz ruku 
derviša, on isuka mač svoga jezika, istjera konja rječitosti na mejdan 
odvažnosti, usmjeri ga na mene i uzviknu: „Toliko si pretjerao u 
iznošenju njihovih vrlina i napričao praznih riječi da bi mašta mogla da 
predstavi da su oni tobože spasonosni napitak ili ključevi riznice 
nasušnog hljeba. U stvari, oni - to je šaka nadmenih umišljenika, 
odvratnih samozadovoljnika, gramzivaca, koji su stalno zabavljeni 
imetkom i ovosvjetskim dobrima, opsjednuti i zabavljeni brigom o 
visokim položajima i bogatstvu. Oni nikada riječ ne izuste a da to nije 
neka glupost, ne gledaju drugačije osim s prezirom i omalovažavanjem. 
Učenjake nazivaju bijednicima, siromasima upisuju u grijeh siromaštvo. 
Zanoseći se bogatstvom koje imaju, zavedeni ugledom koji sebi 
pripisuju, drže se iznad svih i smatraju sebe boljim od svih. Ne 
pomišljaju da pred nekim obore glavu. Oni nemaju pojma o riječima 
mudraca koji su rekli: Ko god je u pokornosti Bogu niži od drugih, a po 
bogatstvu viši, on je naoko bogat, a u biti bijednik.“ 

Ako se neko bez vrlina bogatst\>om uzdiže pred mudracem 

Smatraj ga magarećom zadnjicom makar bio mosusni bik. 

Rekoh: ,,Ne dozvoli sebi da ih ponižavaš, jer oni su 
velikodušni.“ On odgovori: „Varaš se, oni su robovi zlatnika. Kakva je 
korist u tome što su oni aprilski oblaci kad ne šalju kišu? Ili što su žarko 
sunce kad nikoga ne obasjavaju? Oni jašu na konju mogućnosti, ali ga 
ne tjeraju. Ni koraka ne korače radi Gospodara i ne podijele nijednog 
novčića bez prebacivanja, nabijanja na nos i računa. Oni s mukom 
sakupljaju bogatstvo, škrto ga čuvaju i s velikom žalošću ostavljaju iza 
sebe. Mudraci su kazali: Srebro škrtice izlazi iz zemlje onda kada on 
sam ulazi u zemlju.“ 

Neko s mukom i trudom sakuplja blago, 

Neko dođe i bez truda i muke ga odnosi. 

Rekoh mu: „Otkrio si škrtost bogataša samo po tome što si 
moljakao i prosio. Inače, onome ko ostavi pohlepu, i darežljivi i škrtica 
izgledaju jednaki. Probni kamen zna šta je i kakvo je zlato, a prosjak 
zna ko je škrtac.“ On uzviknu: „Ја to govorim iz iskustva sudeći po 
tome što oni postavljaju sluge pred vrata i određuju snažne grubijane da 
ne dopuštaju poštenim ljudima da im ulaze i da guraju rukom u prsa 
čestite ljude govoreći im: „Ovdje nema nikoga!“ Tačno je, oni istinu 
govore: 

Za onoga ko nema pameti, dobre namjere, 

moći prosuđivanja i ideje, 

Dobro je rekao vratar dvorca: 

Nikoga nema u dvorcu. 

Ja rekoh: „Pošto su bogati dovedeni do očajanja i bijesa zbog 
ispruženih ruku i zakrpa prosjaka, nemoguće je zamisliti da bi oči 
prosjaka mogle da se zasite makar se i pijesak u pustinji u biser 
pretvorio. 

Oči gramzivaca ne mogu se zasititi ovozemaljskim blagom 

Kao što se ni bunar ne može napuniti rosom. 

Gdje god vidiš one koji trpe oskudicu i osjećaju gorčinu života, 
oni se zbog gramzivosti bacaju u opasnost, ne čuvaju se posljedica, ne 
boje se Božje kazne, ne razlikuju dozvoljeno od nedozvoljenog. 

Pa kada psu gruda zemlje padne na glavu, 

Skače od radosti misleći da je kost. 

Kad dvojica nose na ramenima lijes s mrtvacem, 

Gramzivac misli da je to sto sa jelom. 

Ipak, Gospodar je blagonaklon prema bogatima i čuva ih 
posredstvom dozvoljenog i nedozvoljenog. Pretpostavimo da nisam 
ničim potkrijepio ove riječi i donio ubjedljive dokaze, molim te da 
kažeš istinu: Jesi li ikada vidio da su ruke pravednika bile vezane iza 
leđa, ili da je koji nevoljnik ležao u zatvoru, ili da je kome prekrivač 
nevinosti poderan, ili da je šaka prava-zdrava čovjeka odsječena, izuzev 
kada se radi o siromaštvu. Često odvažne ljude, tjerane nevoljom, 
hvataju u krađama i provalijama i lome im noge. Može se desiti da 

neukrotiva strast od nekog siromaha traži da je zadovolji, pa kada on 
nema mogućnosti, biva gumut u grijeh, jer trbuh i spolno mjesto su 
blizanci, znači djeca jedne utrobe, i dok se jedno nalazi na mjestu, na 
nogama je i dmgo. Slušao sam kako su uhvatili nekog siromaha na 
djelu silovanja. Osim sramote, koja je pala na njega, postojala je i 
opasnost da ga kamenuju. On reče: „О muslimani, nemam sredstava da 
se oženim, niti snage da se savladam. Sta sad da radim, jer u islamu 
nema monaštva i isposništva!“ A od mnogih činilaca duševnog mira i 
unutamje sabranosti i sređenosti, koji su dostupni bogatima, jedan je i 
taj što svaku noć privijaju na gmdi ljepotice i svaki dan im se obnavlja 
mladost. Takve ljepotice pred čijom se ljepotom rujna zora klanja i 
stavlja mku na srce, a noge vitkog čempresa od postiđenosti pred njom 
tonu u glinu. 

Oni zarivaju nokte u krv zaljubljenika; 

Od toga su im vrhovi prsta tamnocrvene boje. 

Ne može se dogoditi da se oni, uz takvu ljepotu, upuste u grijeh 
ili posegnu za gnusnim djelima. 

Srce koje je pridobila rajska hurija 

Zar obraća pažnju na Ijepotice izJagme? 78 

Onaj pred kojim se nalaze svježe datule, koje želi, 

Nema potrebe da se kamenjem baca na grozdove vinograda. 

Većina bijednika grijesima uprijaju skute čestitosti: gladni kradu 

hljeb. 

Kada krvoločni pas nađe meso, ne pita 

Je li od Salihove deve ili od Dedždžalova magarca. 79 

Koliko je čestitih ljudi zbog siromaštva palo u izvor razvrata i 
svoju dragocjenu čast puštaju vjetm mžnog spomena! 


78 Jagma - mjesto u Turkestanu, čuveno po ljepoticama. 

19 Salih jedan od 25 vjerovjesnika koje Kur'an izričito spominje. Ovdje je 
aluzija na njegovu kamilu, koja se veoma poštuje, jer je njemu pripadala. Dedždžal - 
lažni prorok, koji, po legendi, treba da se na Sudnjem danu pojavi na magarcu, jer je 
sijao laž i smutnju. 

Uz glad ne ostaje snage za sudržijivost; 

Bijeda istrgne uzde iz ruku bogobojaznosti. 

Ti kažeš da oni zatvaraju vrata pred nevoljnicima, ali da je 
Hatem-i Tai, koji je živio u pustinji, bio građanin, postao bi iznuren i 
nemoćan zbog dosađivanja prosjaka koji bi mu i odjeću s njega 
poderali. 

,,Ne“, uzviknu on, „ја imam sažaljenja prema njihovoj sudbini. “ 

Ja rekoh: ,,Ne, ti se žalostis zbog njihova bogatstva! “ 

Tako smo razgovarali i prepirali se jedan s drugim. Svaki potez 
pješakom koji je povlačio, nastojao sam odbiti: od svakog šaha, koji je 
najavljivao, ja sam se kraljicom pokrivao. Tako je on izgubio glavnicu 
iz novčanika namjera i izbacao sve strijele iz tobolca dokaza. 

Pazi, ne bacaj štita zbog navale brbljivaca, 

Jer oni nemaju ništa osim razmetanja i igre riječima. 

Djeluj vjerom i spoznajom, jer taj vješti pričalica 

Drži oružje pred vratima, a u tvrdavi nema nikoga. 

Na kraju kod njega nesta dokaza i ja ga ponizih. Tada on ispruži 
ruku neprijateljstva i poče se uzalud riječima braniti. Jer običaj je da 
neznalice, kad ostaju pobijeđeni dokazima protivnika, pokreću lanac 
neprijateljstva. Kad Azer, vajar kipova, nije mogao pobijediti sina 
Ibrahima dokazima, zaprijetio mu je govoreći: „Ако ti ne prestaneš, 
kamenovaću te!“ 80 On me tako napade psovkama, a ja sam mu grdnjom 
odvratio; on meni podera ovratnik, ja njega uhvatih za bradu. 

On mene grčevito uhvatio, ja zgrabio njega, 

A svijet za nama trči i smije se. 

Cio svijet iznenađen, stavio prst među zube 

Od čudenja šta mi jedan drugom govorimo. 

Ukratko, ovaj spor smo pokrenuli pred kadijom i oslonili se na 
pravičnu presudu, neka islamski sudija traži najbolje rješenje i odredi 
razliku između bogataša i siromaha. Kadija, uvidjevši naš spor i 
saslušavši naše riječi, razmišljajući obori glavu. Poslije dužeg 


80 Kur'an, sura Merjem, ajet 46. 

razmišljanja, podiže glavu i reče: „Еј ti, koji hvališ bogataše a 
dozvoljavaš sebi da grdiš i vrijeđaš siromahe, znaj gdje god ima ruža, 
ima i tmja; gdje je vino, tamo je i mahmurluk; gdje je blago zakopano, 
na njemu je i zmija; tamo gdje se nalazi ajkula-ljudožder, nalazi se i 
biser; poslije ugodnosti i naslada zemaljskog života, slijedi ubod žaoke 
smrti; pred rajskim nasladama nalazi se zid muka i nevolja. 

Sta da radi onaj ko žudi za prijateljem, 

da ne bi doživio uvredu neprijatelja; 

Riznica i zmija, ruža i trn, tuga i radost, zajedno su. 

Zar ne vidiš u vrtu i mirisnu vrbu i suho drvo? Tako isto i među 
bogatima ima i Bogu zahvalnih i nezahvalnih; u krugu siromaha ima i 
strpljivih i nestrpljivih. 

Kad bi se svaka kap rose pretvorila u biser, 

Bazar bi se biserom napunio kao običnim škoijkama. 

Bliski Bogu Uzvišenom jesu bogataši koji se ponašaju kao 
siromasi i siromasi bogatih misli i namjera. Najveći među bogatim je 
onaj koji se brine o siromasima, a najbolji među siromasima je onaj koji 
ne gleda na bogate, koji se pouzdaje u Boga i kome je On dovoljan.“ 

Zatim okrenu od mene lice prekora prema dervišu i reče: „О ti, 
koji si pričao da su bogataši zabavljeni, obuzeti zabranjenim poslovima 
i opijeni porocima! Jest, među njima ima ljudi s takvim osobinama kao 
što si govorio: bez visokih želja i namjera, nezahvalnih za bogatstvo 
koje odnose i slažu, ne troše ga i ne dijele. Ako bi, na primjer, prestale 
kiše padati, ili sveopći potop odnio svijet, oni, uzdajući se u svoja 
bogatstva, ne bi ni upitali za nevolje i stradanja siromaha. Ne bojeći se 
ni Boga, oni govore: 

Ako drugi propadne i umre od nemaštine, 

Ja imam sve; zašto da se patka boji potopa? 

Žene koje putuju u nosiljkama na kamilama 

Ne obaziru se na onog koji se zagnjurio u pijesak. 

Nitkovi, kada su izvukli svoj ćilim (iz potopa), 

Govore: Baš me briga ako propadne cio svijet! 

Ima takva vrsta ljudi o kojima si ti slušao, ali postoji i druga, 
koji postavljaju stolove svojih blagodati i otvaraju ruke darežljivosti, 
želeći lijep spomen i blagonaklonost Božju. Oni će ovladati i ovim i 
budućim svijetom. Takvi su sluge njegovog veličanstva, pravednog 
vladara svijeta, pobjedonosnoga, od Boga pomognutoga i od Njega 
štićenoga, onoga koji drži uzde upravljanja narodom, čuvara islamskih 
granica, nasljednika carstva Sulejmanova, najpravednijeg vladara 
atabega Muzafferuddina Ebu Bekra sina Sada sina Zengija - da mu Bog 
produlji njegove dane i da učini pobjedonosnim njegove zastave!“ 

Otac za sina nije nikada učinio toliko dobra 

Koliko tvoja darežljiva ruka za Ijudski rod. 

Bogje htio da ukaže milost svijetu; 

Svojom milosću tebe je učinio vladarom svijeta! 

Kad je kadija doveo riječ do toga mjesta i konja rječitosti 
potjerao preko granica našeg poimanja, po zahtjevu presude, mi smo se 
i z mirili i oprostili jedan drugome za ono što je prošlo; nakon prepirke 
krenusmo putem učtivosti, naklonismo se duboko jedan drugom, 
izljubismo se u glavu i lice, a razgovor završismo ovako: 

Ne tuži se, bijedni čovječe, na kretanje sudbine ukrug; 

Nesretan si ako umreš u takvom stanju! 

Bogati čovječe, kada imaš sretno srce i ruku, 

Koristi se i dijeli, steći ćeš i ovaj i onaj svijet! 

POGLAVLJE OSMO - O PRAVILIMA DRUŽENJA 


Imetak je radi životnog mira, a nije život radi sakupljanja 
imetka. Pitali nekog pametna čovjeka: „Ко je sretan, a ko nesretan?” On 
odgovori: „Sretan je onaj ko je jeo i sijao, a nesretan onaj ko je umro i 
ostavio!“ 

Ne moli se za onog ko nije nikakva dobra učinio, 

Jer, onje život proveo u sticanju imetka, a nije trosio. 

'k'k'k 

Musa - spašen bio - savjetovao je Karuna ovako: „Cini dobro 
onako kao što je tebi dobra dao Allah!“ Nije poslušao, i ti si čuo kakav 
mu je bio kraj. 

Onaj ko dinarima i drahmama nije dobro činio, 

Na koncu je radi novca i glavu izgubio. 

Ako želiš da uživaš i na ovom i na onom svijetu, 

Cini dobro Ijudima kao što je Bog tebi učinio. 

kkk 

Arapi kažu: „Čini dobro, ali ne prigovaraj, i korist od toga 
vratiće se tebi!“ Znači: dijeli, ali ne traž i zahvalnosti, jer će se korist od 
toga vratiti tebi. 

Gdje god drvo darežljivosti uhvati korijen, 

Njegove grane i vrh pružaju se prema nebesima. 

Ako se nađaš da jedeš njegove plodove, 

Ne prislanjaj pilu na njegov korijen traženjem zahvalnosti. 

Zahvali Bogu što si postao dostojan dobra, 

Što te nije lišio dobročinst\>a. 

Ne traži priznanje što si u službi sultana; 

Njemu zahvali za milost što te je uzeo u službu. 

'k’k'k 


Dvije osobe su se uzalud trudile i beskorisno se zalagale: onaj 
ko je gomilao i štedio, a nije se okoristio, a drugi je onaj ko je naučio, a 
nije po tome postupao. 

Koliko god znanja stekneš, 

Ako ga ne primjenjuješ - neuk si. 

Ne postaje ni mudar ni učen 
Četveronožac na kome je nekoliko knjiga. 

Kako može znati taj praznoga mozga 
Jesu li na njemu drva ili knjige? 

•k’k’k 

Nauka se uči da bi se pomoglo i služilo vjeri, a ne da bi se 
sticala ovosvjetska dobra. 

Ko god je prodavao uzdržanost, znanje i pobožnost, 

Taj je žetvu sabrao, a onda sve spalio. 

'k'k'k 

Učenjak koji nije umjeren - to je slijepac koji drži baklju. 

Ko je beskorisno život proveo, 

Taj ništa nije kupio, a novac razbacao. 

•k'k'k 

Zemlja dobiva ljepotu zahvaljujući učenim i pametnim, a vjera 
dostiže savršenstvo zahvaljujući moralnim i bogobojaznim. Carevima je 
potrebno da su u društvu mudraca više nego što je mudracima potrebno 
da su u blizini careva. 

Ako čuješ jedan savjet, o care, 

Na cijelom svijetu nema ništa bolje od toga. 

Osim pametnih ne zadužuj nikoga upravljanjem, 

Premda upravljanje nije posao razumnih. 

'k’k'k 


Tri stvari nisu dugovječne: bogatstvo bez trgovine, nauka bez 
raspravljanja i država bez politike. 


•k’k’k 

Samilost prema zlim - to je okrutnost i nepravda prema dobrim i 
poštenim; opraštati nasilnicima - to je nasilje prema bijednicima. 

Ako se brineš za nitkova ipodržavaš ga, 

On će praviti prestupe u tvojoj zemlji, a ti si mu saučesnik. 

'k'k'k 

Ne može se pouzdati u prijateljstvo careva i u ugodni glas djece: 
prvo se izmijeni zbog jedne sumnje, a drugo se izmijeni za jednu noć. 

Ne poklanjaj srce djevojci koja ima hiljadu prijatelja; 

Jer ako ga pokloniš, srce daleko ostavljaš. 

'k'k'k 

Nemoj svaku svoju tajnu otkrivati prijatelju, jer šta znaš, možda 
ti on jednoga dana postane dušmanin; i nemoj svako zlo, ako si u 
mogućnosti nanijeti dušmaninu, jer se može dogoditi da ti vremenom 
postane prijatelj. Tajnu za koju želiš da ostane skrivena ne otkrivaj 
nikome makar ti bio i iskreni prijatelj, jer taj prijatelj možda ima svojih 
iskrenih prijatelja, slično lancu. 

Boije je šutjeti nego tajnu svoga srca 

Nekome kazati pa mu reći: Nikome ne kazuj! 

O dobroćudni, začepi vodu na samom izvoru; 

Jer, nabujali potok ne možeš obuzdati. 

'k'k'k 

Ne treba ni tajno govoriti onu riječ 

Koju nije pristojno izreći u svakom skupu. 

'k’k'k 


Cilj nemoćnog neprijatelja, koji iskazuje pokomost i pokazuje 
prijateljstvo, nije ništa dmgo nego da postane moćan dušmanin, jer kaže 
se: ,,Ne smije se pouzdati u prijateljstvo prijatelja“, pa kako je onda 
moguće osloniti se na ulagivanje neprijatelja. 

'k'k'k 

Ko god slabog neprijatelja smatra beznačajnim, sličan je onome 
ko iz nebrige ne ugasi malu vatm. 

Danas ugasi dok je moguće ugasiti; 

Jer kad se vatra rasplamsa, spaliće svijet. 

Ne dopusti neprijatelju da nategne luk 
Dok je moguće prikovati ga strijelom. 

’k’k’k 

Između dva neprijatelja vodi razgovor tako da se ne postidiš ako 
oni postanu prijatelji. 

Borba među dvojicom Ijudi je kao vatra; 

Nesrećnipotkazivač je kao nosač drva 
Kada se oni međusobno izmire, 

On ostaje među njima postiđen. 

Raspaliti vatru među dvojicom Ijudi 
Nije pametno, - a onda sam u njoj izgorjeti. 

'k'k'k 

Budi tih u razgovoru s prijateljima - 
Da ne bi mogao čuti dusmanin Ijuti. 

Budi oprezan kad govoriš ispred zida - 
Da nema uho koje prisluškuje iza zida. 

'k'k'k 

Ko god sklapa mir s neprijateljima taj vrijeđa prijatelje. 

0 mudri, peri ruke od onogprijatelja 
Koji se druži s tvojim neprijateljima. 


Ako še ti kolebaš u provođenju nekog posla, izaberi ono rješenje 
koje je bezbolnije. 

Sa Ijudima blage naravi ne razgovaraj grubo; 

Ne traži svađu sa onim ko želi mir. 

'k'k'k 

Ako se posao može srediti zlatom, nije pametno život bacati u 
opasnost. Arapi kažu: „Mač - posljednji iziaz.“ 

Ako je ruka isprobala sve domisljatosti, 

Dozvoljeno joj je onda da se lati mača. 

kkk 

Ne žali dušmanina kad je nemoćan, jer kad postane moćan, neće 
se on tebi smilovati. 

Kad vidiš dušmanina da je nemoćan, ne hvali se svojom moći; 

U svakoj kosti ima moždina, u svakoj košulji muškarac. 

kkk 

Ko uništi zločinca spasava ljude od njegova zla, a njega od 
Božije kazne. 

Samilost, praštanje, je pohvalno, ali 
Ne stavljaj Ijekovite maze na ranu zlikovca. 

Nije shvatio onaj ko se smilovao zmiji 
Da je to zločin prema Ijudima. 


kkk 


179 



Primati savjete od dušmanina - to je pogreška, ali saslušati - 
pametno je, da bi postupio suprotno, jer to je ispravno. 

Čuvaj se onoga što dušmanin predlaže da činiš - 
Da se ne bi udarao rukom kajanja po koljenu! 

Ako ti pokazuje putpravo, kao strijela, 

Skreni s njega i idi nalijevo. 


'k'k'k 

Prekomjema srdžba donosi strah, a neumjesna ljubaznost odnosi 
poštovanje. Ne budi toliko strog da te se zasite, a ni toliko blag da 
postanu drski prema tebi. 

Strogost i blagost najbolje idu zajedno, 

Kao što vidar - ranar i reže i mehlem stavlja. 

Pametni se ne pokazuju strogim ni važnim, 

Niti blagim i slabim da unize svoje dostojanstvo. 

Ne uznosi se i ne pravi važnim; 

Ne izlaži se istovremeno poniženju. 


'k'k'k 

Čobanin reče ocu: O mudri, 

Daj mi kakav mudri savjet! 

Budi dobar, ali ne toliko - odgovori - 
Da oštrozubi vukpostane bezobrazan. 

*** 

Dva čovjeka su neprijatelji države i vjere: car bez blagosti i 
pobožnjak bez znanja. 

Neka carstvom upravlja onaj car 
Koji je Gospodaru poslušni rob. 

’k’k’k 

Car ne treba da srdžbu izlijeva na neprijatelja do te mjere da 
izgubi povjerenje prijatelja, jer plamen srdžbe zahvata najprije onog ko 
se srdi, a onda jezik plamena ili stigne ili ne stigne do neprijatelja. 

Ne pristoji se sinu Ademovu, stvorenom od zemlje, 

Da u glavi drži oholost, gnjev i osornost. 

Ti, sa tak\>om okrutnosću i nadmenošću, 

Po mom mišljenju nisi nastao od zemlje, nego od vatre. 

U zemlji Bajlakan posjetio sam jednog pobožnjaka 
Irekoh mu: Očisti me od neznanja svojim uputama! 

Idi i budi izdržljiv kao zemlja, o učenjače, - odgovori on, 

Uprotivnom, sve što si naučio zakopaj u zemlju!” 

Covjek ružne naravi - to je zarobljenik u rukama takvog 
dušmanina, iz čijih mučiteljskih noktiju se on ne izbavlja ma kud da 
ode. 

Zloćudan čovjek, kad bi na nebo uzletio iz ruku nesreće, 

U nesreći je u rukama svoje zle naravi. 

*** 

Kad vidiš da je u neprijateljskoj vojsci zavladao razdor, budi bez 
brige, ali kada se oni slože i sjedine, čuvaj se rastrojstva u svojoj. 

Idi i mirno sjedi s prijateljima 

Kad vidiš da neprijatelji ratuju među sobom. 

Ali ako vidiš da su se oni sporazumjeli, 

Nategni luk i nosi kamen na tvrđavski zid. 

'k'k'k 

Kad kod neprijatelja iščeznu lukavstva, on pribjegava prividnom 
prijateljstvu, i tada u ,,prijateljstvu“ počini takva djela kakva ne može 
nikakav dušmanin. 

Razmrskaj glavu zmije rukom dušmanina - da bi se tako 
ostvarilo jedno od dva korisna djela: ako je on svlada, ti si ubio zmiju, a 
ako ona njega nadvlada, spasio si se dušmanina. 

Na dan borbe ne budi siguran od slaba protivnika; 

Jer on može izvaditi mozak lava kada izgubi nadu za život. 

*** 

Vijest koju saznaš, a koja nečije srce vrijeđa i žalosti, prešuti i 
ne pričaj, nek je neko drugi razglasi. 

O slavuju, donesi radosnu vijest o proljeću, 

Ružne vijesti ostavljaj sovi. 


Ne donosi vijest caru o nečijoj izdaji, osim u slučaju kada si 
potpuno siguran da će naići na odobravanje; u protivnom, ti radiš o 
vlastitoj propasti. 

Oružje riječi tada upotrijebi 

Kada si uvjeren da će riječ koristiti. 

Ko god savjetuje tvrdoglavca, njemu samom potreban je savjet. 

Ne nasjedaj varci neprijatelja i ne daj da te neko zanese 
pretjeranom pohvalom; jer prvi je razapeo mrežu lukavstva i 
podmuklosti, a drugi je razastro skut pohlepe. Glupaku se dopada 
pohvala, koja je kao zaklano bravče koje, kada ga napušeš kroz članak 
na nozi, izgleda debelo. 

Ne slusaj pohvale blagoglagoljivca 

Koji od tebe ima malu korist; 

Ако jednoga dana ne udovoljiš mu želji, 
Naredaće ti dvjesta mana. 


Dok neko ne ukaže na greške onoga koji govori, njegov govor 
neće se ispraviti. 

Nemoj sebi uobražavati da si rječit govornik 
Prema pohvali neznalice iprema vlastitom mišljenju! 

Svakom čovjeku vlastita pamet izgleda savršena, a svoje dijete 

lijepo. 

Neki Jevrejin i musliman posvađaše se 

Tako da me smijeh uhvatio od njihova razgovora. 

Muslimanje ozlojeđeno vikao: Ako moja potvrda 
Nije ispravna, dabogda ja umro kao Jevrejin! 

Kunem se Tevratom - govorio je Jevrejin 

Ako postupam nepošteno, neka budem musliman kao ti! 

Ako nestane razuma sa zemljinepovršine, 

Niko neće misliti za sebe da je glupi neznalica. 

*** 

Deset ljudi mogu jesti za jednim stolom, a dva psa ne mogu da 
se slože na istoj strvini. Pohlepnik je gladan da mu daš cio svijet, a 
skromni je sit i zadovoljan jednim hljebom. Mudri ljudi kažu: „Biti 
bogat skromnošću vrednije je nego bogatstvo u imetku.“ 

Usko crijevo napuni se jednim običnim hljebom; 

Sva zemaljska blaga ne mogu napuniti pohlepne oči. 

Kada mu se zatvorio krug života, moj otac 
Dade mi jedan savjet i umrije: 

Strast - to je vatra, - čuvaj se, 

Ne raspaljuj sebi na stetu pakleni oganj! 

Ti ne možeš izdržati da goriš u toj vatri; 

Danas vodom strpljivosti ugasi ovaj oganj. 

'k'k'k 

Ko god ne čini dobro kad je u mogućnosti, kada padne u bijedu, 
trpjeće oskudicu i nemaštinu. 

Nema nesrećnijeg čovjeka od onog koji druge vrijeđa; 

U dane nevolje niko mu nije prijatelj. 

*** 

Sve što brzo dođe, dugo ne traje. 

Slušao sam da u krajevima istoka prave 
Četrdeset godina jednu porculansku zdjelu. 

U Merdeštu za dan naprave stotinu; 

Nema sumnje, tebi je jasna njihova vrijednost. 

Ptiče, čim iziđe iz jajeta, traži hranu; 

Dijete nema pojma o razumu i rasuđivanju. 

Ono (ptiče) što u času postane živo biće, ništa ne postigne; 

Ovo, (dijete) svojim sposobnostima sve nadmaši. 

Staklo možeš naći svugdje, stoga nema veliku vrijednost; 

Rubin se trudom dobiva, zbog toga je dragocjen. 

Poslovi se rade strpljivošću, a ko je brzoplet taj se kaje. 

Vidio sam vlastitim očima u pustinji: 

Onaj koji polako ide prestiže one što su žurili. 

Brzi konj, kao vihor, umori se od trčanja, 

A gonič kamila polagano a ustrajno korača. 

Neznalici nema ništa bolje od šutnje, ali kad bi on to znao, ne bi 
bio neznalica. 

Ako nemaš velike učenosti, boije je 
Da čuvaš jezik iza zuba. 

Jezik čovjeka otkriva i sramoti; 

Prazan orah - stvar bez vrijednosti. 

'k'k'k 

Neki glupak podučavao magarca; 

Oko njega utrošio mnogo truda. 

Jedan mudrac mu reče: Neznalico, što se trudiš, 

U tom praznom posiu - boj se prekora ziih jezika! 

Životinja neće naučiti od tebe govor, 

Nauči se ti od životinje šutnji. 

kkk 

Ko god ne razmišija kada odgovara, 

Često su mu riječi netačne. 

IIi ukrasi riječi razumom kao Ijudi, 
iii sjedi i šuti kao životinja. 


Ko god raspravlja sa učenijim od sebe da bi ljudi doznali da je 
on učen, oni će doznati da je neznalica. 

Kada neko stariji od tebe počne govoriti 
Ne prigovaraj, premda znaš boije od njega. 

kkk 

Ko god se druži s lošima, neće dobra vidjeti. 

Ako se anđeo druži sa đavolom, 

Nauči divljaštvo, prevrtljivost i lukavstvo. 

Od zlih Ijudi nećeš se dobru naučiti; 

Vuk nikoga ne uči krznarstvu. 

"кЖЖ 


Ne istražuj kod ljudi tajne poroke da bi njih osramotio, a sam 
ostao bez povjerenja. 


'k'k'k 

Ko god nauku stekne a po njoj ne radi, sliči onome ko zemlju 
obrađuje a ništa ne sije. 


'k'k'k 

Iz tijela bez srca ne dolazi pobožnost; ljuska bez jezgra - roba 
bez vrijednosti. 


'k'k'k 

Nije svako, ko je u prepirci dovitljiv, i u poslu pošten. 

Mnogo je „ lijepih stasova “ pod čadorom; 

A kad otkriješ, pokaže se prava baba. 

'k'k'k 

Kada bi sve noći bile Kadr-noć, onda Kadr-noć ne bi imala 
vrijednosti. 

Kad bi svaki kamen bio badahšanski rubin, 

Vrijednost rubina i kamena bi se izravnala. 

'k'k'k 

Nije svako, ko je po izgledu lijep, i po naravi fin. Suština je u 
srcu i nutrini, a ne na koži i vanjštini. 

Po vanjskim znakovima čovjeka je moguće upoznati za dan, 

Do kog stepena je stiglo njegovo znanje, 

Ali u njegovu nutrinu ne budi siguran i ne varaj se, 

Jer podla duša ne razotkriva se godinama. 

Ko bitku bije s velikima, sam svoju krv prolijeva. 

Ti sebe smatraš velikim i važnim! 

Pravo su kazali: razroki jedno gleda, dvoje vidi, 

Uskoro ćeš vidjeti razbijeno čelo, 

Ti koji se glavom udaraš s ovnom borbenim. 

Boriti se golim rukama s lavom i odbijati mač šakom - nije 
posao pametnih ljudi. 

Ne bori se i ne mjeri snagu sa razjarenim lavom; 

Pred njegovim snažnim šapama stavi ruke podpazuha! 

Nejaki, koji se nadmeće sa silnim, - on je pomoćnik dušmaninu 
u vlastitoj pogibiji. 

Otkud mekušcu i mazi tak\>a snaga 
Da se upušta u borbu s ratnicima?! 

Nejaki, zbog neznanja, nadmeće se 
Sa čovjekom gvozdenih pesnica. 

Ko god ne sluša i ne prima savjet, suđeno mu je da sluša ukore. 

Ako ti ne stiže savjet u uši, 

Suti kada te budem prekoravao. 

'k'k'k 

Neobdareni ljudi ne mogu da gledaju darovitog i učenog, isto 
kao čaršijski psi lovačkog kera. Oni laju, ali ne smiju prići blizu. Tako i 

nitkov, koji se ne može natjecati ni s kim svojim vrlinama, zbog svoje 
podlosti i prljavosti druge ogovara. 

Nemoćni zavidnik upravo stoga kleveće 

Što se boji da govori izravno u lice. 

'k'k'k 

Kad ne bi bilo sile od stomaka, nikakva ptica ne bi pala u 
lovačku zamku, a vjerovatno ni lovac ne bi postavljao zamku. 

kkk 

Mudraci jedu vrlo malo; bogomoljci do polusitosti; pobožnjaci 
samo da se održe u životu; mladi ljudi dok ne odnesu ispred njih 
posudu; stari dok se ne oznoje, a derviši-isposnici jedu toliko da u 
želucu ne ostane mjesta za disanje ni hrane na stolnjaku ni za koga. 

Zarobljenik stomaka ne može da spava dvije noći: 

Jednu noć - od tegoba u želucu, drugu noć - od čežnje za jelom. 

kkk 

Savjetovati se sa ženama je pogibeljno, a velikodušnost prema 
zločincima je grijeh. 

Oprastanje ostrozubom tigru - 

To je nasilje nad ovcama. 


kkk 

Ko ne ubije neprijatelja koji je pred njim, on je neprijatelj sam 

sebi. 

Kamen u ruci, a zmija na kamenu; 

Glupo je čekati i odgađati. 


kkk 

Neki misle drugačije i kažu: Bolje je razmisliti i pričekati sa 
kažnjavanjem dušmanina, jer ostaje mogućnost izbora: može se ubiti, a 
može se pomilovati. Ako se ubije bez razmišljanja, može se dogoditi da 
propadne dobro djelo, koje je nemoguće ponovo uspostaviti. 

Vrlo lako je živoga usmrtiti; 

Nemoguće je ubijenogponovo oživiti. 

Znak pameti kod strijelca je strpljenje; 

Jer strijela, izbačena iz luka, ne vraća se nazad. 

•k'k'k 

Učeni, koji ima posla s neukim, ne treba očekivati poštovanje 
prema sebi; pa ako neznalica u raspravi nadvlada učenoga, nije nikakvo 
čudo, jer kamen može da razbije biser. 

Nije čudno ako umukne slavuj 

Zatvoren u krletku s vranom. 

'k'k'k 

Ako odgojen čovjek trpi vrijeđanje odprostaka, 

Nek ne bude uvrijeđen, bezvoljan i neraspoložen; 

Ako obični kamen razbije zlatnu posudu, 

Kamenu se vrijednost ne uvećava, niti zlatu umanjuje. 

*** 

Ne čudi se obrazovanom koji u društvu s neznalicama bude 
prisiljen da zašuti, jer buka i tutanj bubnja zagluši zvuk harfe, a zapah 
bijelog luka ubija miris ambre. 

Grlati neznalica diči se time 

Što je psovkama napao i svladao učenjaka. 

On ne zna da se hidžaska lijepa melodija 

Ne čuje od zaglušne buke ratnog bubnja. 

'k'k •k 

Dragulj ostaje na cijeni ako i padne u blato; prašina ostaje 
prašina makar se digla do neba. 


'k'k'k 

Darovitost bez odgoja je uzaludna, a obrazovanje bez darovitosti 
je beskorisno. Pepeo ima visoko porijeklo, jer vatra je cjenjeniji 
elemenat; pa kako pepeo sam po sebi nema vrijednosti, ravan je prahu. 
Vrijednost šećera nije u šećernoj trski, to je njegovo vlastito svojstvo. 

Pošto je Kan 'an po prirodi bezvrijedan, 

To što se u njemu Vjerovjesnik rodio nije mu dalo vrijednost. 

Učenost i umijeće pokaži ako ga imaš, a ne dragulje; 

Ruža raste iz trnja, Ibrahim 81 je rođen od Azera. 

*** 

Mošus je ono što miris daje, a ne ono što attar hvali. Mudrac je 
sličan sandučiću attara: šuti i pokazuje svoje vrijednosti, a neznalica je 
sličan bojnom bubnju: bučan a unutra prazan. 

O učenom koji se kreće među neukim 

Pravedni Ijudi su izrekli posiovicu: 

On je kao ijepotica među slijepcima, 

Iii kao Kur'an u kući nevjernika. 

'k'k’k 

Prijateija koji se stiče tokom života 

Nije pametno uvrijediti u jednom času. 

Kamen kroz niz godina postaje rubin; 

Pazi da ga ne razbiješ u jednom času kamenom. 


81 Ibrahim - vjerovjesnik, daleki predak vjerovjesnika Muhammeda (Š. Sami: 
Kamus al-a’lam, I, str, 528). Njegov otac Azer bio je i idolopoklonik i bavio se 
izradom kipova (Š. Sami: Kamus ala ’lam, /, str. 178). 

Razum u rukama strasti zarobljen je kao muškarac mekušac u 
rukama žene svađalice. 

Vrata radosti zatvorena su na onoj kući 
Iz koje dopiru krikovi žene svađalice. 


Razum bez snage - to je lukavstvo i podmuklost, a snaga bez 
razuma je varvarstvo i bezumlje. Neophodni su zdrav razum, mudrost i 
pamet, a potom vlast. Jer, vlast i moć neznalice - to je oružje za borbu 
protiv Gospodara. 


kkk 

Darežljiv čovjek, koji troši i drugima dijeli, bolji je od 
pobožnjaka koji posti a imetak sakuplja i ostavlja. Ko se usteže od 
dozvoljenog uživanja da bi se dopao ljudima, taj je iz halala upao u 
haram. 

Pobožnjak koji nije odabrao osamu radi Boga 

Nesrećnikje; šta može da vidi u tamnom ogledalu? 


’k’k’k 

Malo pomalo, postaje mnogo; kap po kap, nastaje potok. To 
znači: oni koji nemaju snage u rukama sabiru sitno kamenje da bi u 
zgodnoj prilici razbili glavu tiraninu. 

Kap po kap - eto rijeke! 

Rijeka u rijeku kad se slije - eto mora! 

Malo i još malo - eto mnogo! 

Zrno po zrno - pun ambar. 


kkk 

Učeni ne smije da prolazi mimo pokraj gluposti običnog svijeta, 
jer to donosi štetu i njemu i njima: učenjaku se smanjuje poštovanje, a 
kod njih se učvršćuje neznanje i prostota. 

Kada s prostakom razgovaraš Ijubazno i nježno, 

Povećava se njegova oholost i nadmenost. 


Griješenje, od koga god poticalo, zazorno je i za osudu, a još je 
gore ako potiče od učenih, jer znanje je omžje protiv šejtana, pa kada 
naomžan čovjek padne u ropstvo, za njega je veća sramota. 

Običan čovjek, neuk i nesretan u životu, 

Bolji je od učenog, a nemoralnog. 

Jer on je skrenuo s puta zbog sljepoće, 

A učeni ima oba oka, a pao u provaliju. 


’k’k’k 

Ljudski život je u vlasti jednog trena, a ovaj svijet je bitisanje 
između dva nepostojanja. Oni koji vjem prodaju za ovaj svijet su 
magarci. Jusufa prodaju, a šta mogu da kupe? 82 

„Nisam li vam naredio, o sinovi Ademovi, da ne obožavate 
šejtana!“ 83 

Po zahtjevu dušmanina prekršio si zadatu riječ, prijatelju! 

Pogledaj s kim siprijateljstvo prekinuo, a s kim si se povezao! 

kkk 


82 Aluzija na slučaj koji se desio s vjerovjesnikom Jusufom, koga su braća iz 
zavisti bacila u bunar, a trgovci ga našli i prodali. Ovaj se događaj iznosi u Kur'anu u 
suri Jusuf. 

83 Kur'an, sura Jasin, ajet 60. 

Šejtan se ne pokazuje pobožnim ljudima, a ni sultan - propalim 
trgovcima. 

Ne daji zajam onome ko ne obavlja namaz 
Makar mu bila usta otvorena od neimaštine. 

Taj ko ne ispunjava obavezu prema Bogu, 

Ne brine se ni za dug prema tebi. 

Toga, čiji hljeb ne jedu dok je živ, kad umre, ime mu ne 
spominju. 

Ukus grožđa zna siromašna udovica, a ne vlasnik vinograda. 

Jusuf-i Saddik 84 - Bog ga spasio - u vrijeme sušnih godina u 
Egiptu nije se najedao da ne bi zaboravio na gladne i siromašne. 

Taj ko živi u miru i blagostanju, 

Kako može znati kako je gladnome?! 

Stanje siromaha znade onaj 
Ko je i sam u životu bio siromah. 

O ti, što jašeš na trkaćem konju, pogledaj 
Magarca natovarenog trnjem, zaglibljenog u ilovači. 

Ne traži vatre u domu siromašnog susjeda; 

Jer što prolazi kroz njegov dimnjak - to su uzdasi srca! 


U sušnoj i nerodnoj godini ne pitaj iznemoglog siromaha kako je 
i kako živi ako nisi stavio lijek na njegovu ranu i nešto novaca pred 
njega. 


84 Jusuf-i Siddik (Jusuf tskreni) - aluzija na vjerovjesnika (pejgambera) 
Jusufa, čiji su preci (Jakub, tshak i Ibrahim) također bili vjerovjesnici. Rođen je 1745. 
godine prije vjerovjesnika Isaa (tsusa) u gradu Harranu (danas selo u Libanu, 35 km 
južno od Urfe). Jedna kur'anska sura govori o njegovom životu i pejgamberskoj misiji 
(Š. Sami: Kamus al-a’lam, VI, str. 4814). 

Kad vidiš magarca pod tovarom zaglibljenog u ilovači, 
Žali ga srcem, ali mu ne prilazi blizu. 

Ali ako si seprimakao i upitao kako je zaglibio, 
Pripremi se i kako dolikuje pravim Ijudima, vuci za rep. 


Dvije stvari ne može zdrav razum prihvatiti: da neko može 
pojesti više nego je bogomdano i umrijeti prije odredenog roka. 

Sudbina se ne može izmijeniti ni uz hiljade vapaja, 

Proklinjanjem i jadanjem ma iz čijih usta. 

Melek zadužen da ravna riznicama vjetrova - 
Zar on da žali što se ugasi svijeća neke starice? 

*** 

Ej ti koji tumaraš i tražiš nasušni hljeb, stani malo, dobićeš 
svoje, a ti koga smrt traži, ne bježi, nećeš život spasiti. 

Trudio se ti ili ne, tražeći opskrbu, 

Gospodar Uzvišeni daće ti tvoj dio. 

Kada bi se bacio u usta lavu ili tigru, 

Neće te proždrijeti, osim kad ti dođe smrtni čas. 

'k'k'k 

Ruka neće dosegnuti i dobaviti ono što nije određeno, a što je 
suđeno, dohvatiće - gdje god se nalazilo. 

Jesi slušao s koliko muka je Aleksandar 
došao do „ tamnog vilajeta “ 

Ali vodu života ispio je onaj kome je bilo suđeno. 85 

'k'k'k 


85 Aluzija na legendamu ličnost Hizira, za kojeg se vjeruje da je ispio vodu 
života i postao besmrtan (S. K. Karaalioglu: AnsiklopedikEdebiyat Sčzlugii, str. 307). 

Ribolovac tanke nafake ne može uloviti ribu u Tigrisu; 

A riba bez smrtnog časa ne umire ni na suhu. 

Bijedni gramzljivac tumara po cijelom svijetu; 

On trči za nafakom, a smrt za njim. 

*** 

Bogataš razvratnik - to je pozlaćeni grumen suhe prljavštine, a 
pošteni siromah - to je ljepotan blatom zaprljan. Ovaj je sličan 
Musaovom zakrpljenom ogrtaču, a onaj faraonovoj bradi ukrašenoj 
dragocj enostima. 


Bijeda poštenih siromaha okrenuta je licem prema sreći i radosti, 
a udobnost nevaljalca okrenuta je strmoglavce. 

Onog ko ima visokpoložaj i bogatstvo, 

A neće da razumije sudbinu bijednika, 

Upozori da nikakvo bogatstvo ni položaj 
Neće naći u zagrobnom životu. 

Zavidnik je škrtac na Božjim darovima i nevinog čovjeka smatra 
neprijateljem. 

Vidio sam jednog glupog, ograničenog čovjeka, 

Koji je ogovarao jednog dostojanstvenika. 

Rekoh mu: Gospodine, ako si ti nesretan, 

Šta su tome krivi oni što su sretni? 

Nikada ne želi nesreću zavidniku, 

Jer taj nesretnik je već u nesreći. 

Kakva je potreba da si s njim u neprijateljstvu 
Jer njega i tako progoni zavist-neprijatelj. 

Učenik bez marljivosti isto je kao zaljubljenik bez novaca; 
putnik bez znanja je kao ptica bez krila; učeni koji znanje ne 
primjenjuje, on je kao drvo bez ploda; pobožnjak bez znanja je kao kuća 
bez vrata. 


* * * 

Svrha objavljivanja Kur'ana je da bi ljudi stekli dobru narav i 
ponašanje, a ne radi čitanja bez razumijevanja napisanih poglavlja. 

*** 

Obični pobožnjak - to je pješak koji je prevalio put; lijen 
učenjak - to je konjanik koji je zaspao na konju. 

•k'k'k 

Griješnik koji digne ruke u pokajanju bolji je od pobožnjaka koji 
se uzoholio. 


Blagi i saosjećajni vojni komandant 
Bolji je od učenjaka koji Ijude vrijeđa. 

*** 

Pitali nekog čovjeka: „Čemu sliči učenjak koji po znanju ne 
radi?“ On odgovori: „Pčeli bez meda.“ 

Kaži Ijutoj osici, koja žaokom ubada: 

Kada već ne dajes med, nemoj ubadati! 

Čovjek bez velikodušnosti - to je žena, a pohlepni bogomoljac - 
to je drumski razbojnik. 

O ti, koji si obukao ubijeljenu odjeću licemjerstva 

Radi mišljenja Ijudi, a svjedodžba ti crna! 

Ne treba ruke pružati za ovosvjetskim dobrima 

Pa bili ti rukavi dugački ili kratki. 

'k'k'k 

Čežnja dvojice iz srca ne izlazi, i noge im neće izaći iz ilovače 
žaljenja i kajanja: trgovca čiji se brod razbio i nasljednika koji se s 
dervišima udružio. 

Dervišima će biti dozvoljena i tvoja krv 

Ako im ne razdijeliš svoje dobro. 

Ili se nemoj družiti s „ Plavokošuljašima “, 

Ili digni ruke od svog doma i dobra. 

Ili se ne druži sa goničima slonova, 

Ili traži sebi kuču podesnu i za slonove. 

’k'k'k 

Premda je od cara darovani ogrtač dragocjen, još je dragocjenija 
svoja torba i iznošeno odijelo. Gozbe uglednika su ukusne, ali su mrve 
iz svoje torbe još slađe. 

Sirće i praziluk dobijeni trudom vlastitih ruku 

Bolji su nego hljeb i pečena janjetina seoskog starješine. 

*** 

Protivi se razumnom postupku i ne slaže se sa mišljenjem 
mudrih nasumce uzimati lijek i ići na nepoznat put, sam, bez karavana. 

'k'k'k 

Pitali ,,imama-muršida“ Muhammeda Gazalija 86 - da mu se Bog 
smiluje: ,,Na koji način si u naukama dospio do takvog stepena?“ On 
odgovori: „Тако što se nisam stidio da pitam ono što nisam znao.“ 

Nada u ozdravijenje, saglasno s razumom, nastaje onda, 

Kada puls pokažeš liječniku-specijalisti. 

Pitaj što god ne znaš, jer „poniženje “ od pitanja 
Pokazaće ti put ka vrhuncu učenosti i mudrosti. 

'k'to’k 

Ne žuri da pitaš za ono što si uvjeren da ćeš na ovaj ili onaj 
način saznati, jer to može da šteti ugledu. 

Kad je Lukman vidio da u rukama 

Davuda željezo nekim čudom smekšava kao vosak, 

Nije ga upitao: Kako to činiš?, jerje znao 
Da će i bez pitanja njemu poznato postati. 

kkk 

Jedno od neophodnih pravila druženja je i to: Ili gradi sebi kuću, 
ili se prilagodi kućevlasniku. 

Razgovor prilagodi prirodi slušaoca 
Ako želiš da ti bude naklonjen. 

Svaki pametni, ako se druži sa Medžnunom, 

Treba da spominje samo Lejlu. 87 

kkk 


86 Muhammed al-Gazali (1058-1111) - veliki islamski filozof. Rođen u gradu 
Tusu. Najpoznatije njegovo djelo je ,Jhya al-'Ulum“ (Oživljavanje nauka) (S. K. 
Karaalioglu: Ansiklopedik Edebiyat Sčzlugii, str. 255). 

87 Medžnun i Lejla - legendarni zaljubljeni par čija je platonska ljubav postala 
motivom mnogih pjesnika i prozaista Istoka. Prema predanju, živjeli su u drugom 
stoljeću po Hidžri, za vladavine dinastije Omejjevića. 

Ко god se druži s nevaljalcem, makar njegova ružna narav i ne 
imala uticaja na njega, biće osumnjičen za nevaljalstvo. Ako pođe u 
razvaline da klanja namaz, pripisaće mu se da je išao da pije vino. 

Ti sam sebi zapisuješ neznanje 

Jer si izabrao društvo neznalica. 

Zamolio sam od mudraca jedan savjet; 

Rekoše mi: Ne druži se s neukim! 

Jer da si najučeniji, postaćeš magarac, 

A ako si neuk, postaćeš još glupiji. 

Blagost kamile, kao što je poznato, tolika je da, ako bi je dijete 
uzelo za povodac i vodilo sto ,,fersanga“, ne bi pokazala neposlušnost. 
Ali, ako naiđe na opasnu provaliju, gdje bi mogla stradati, i ako dijete iz 
neznanja pođe tamo, tada istrgne povodac iz njegovih ruku i više mu se 
ne pokorava. Jer kada je potrebna grubost, blagost je pokudna. Kažu: 
Blagošću dušmanin ne postaje prijatelj, nego mu se samo povećava 
gramzljivost. 

Ko prema tebi blago postupa, budi mu prah pod nogama! 

АИ ako se bude tukao s tobom, napuni mu oči prahom. 

Ne govori blago sa neotesancem; 

Jer ono što je rđom izgriženo, ne čisti se mekom turpijom. 

'k'k'k 

Ko god se upliće u razgovor drugih da bi oni saznali stepen 
njegove učenosti, oni tako doznaju dubinu njegova neznanja. 

Pametan čovjek ne daje odgovor 

Sve dok mu se ne obrate pitanjem. 

Iako je suština njegovih riječi istinita, 

Njegove tvrdnje smatrače se praznim govorom. 

’k’k’k 

Imao sam jednu ranu ispod odijela i moj šejh - Bog mu se 
smilovao - raspitivao se svaki dan kako je rana, a nije pitao gdje je. Ja 
sam shvatio da on to namjerno izbjegava, jer, po pravilima pristojnosti, 
nije red spominjati sve dijelove tijela, a i mudri ljudi su govorili: Ko ne 
mjeri svoje riječi, od odgovora trpi uvrede. 

Dok nisi siguran da je tvoja riječ prava istina, 

Ne smiješ otvarati usta da odgovaraš. 

Ako kažeš istinu i stoga padneš u okove, 

To je bolje nego da te laž izbavi iz okova. 

*** 

Laž je slična udarcu koji ostavlja trag: ako rana zaraste, ostaje 
ožiljak. Tako i brada Jusufova - neka je Božiji spas nad njim - kada su 
nazvani lažljivcima, nestalo je povjerenja u njihove istinite riječi. Rekao 
im je otac: ,,U vašim dušama je ponikla zla misao, a ja se neću 
jadati...“ 88 

Onaj ko je navikao govoriti istinu, 

Ako napravi grešku, oprašta mu se; 

Ako se neko pročuo po lažnim riječima, 

Ne vjeruju mu ni kada istinu govori. 

*** 

Najuglednije stvorenje po vanjskom izgledu je čovjek, a najniže 
pas; ali mudraci jednodušno misle da je zahvalni pas bolji od 
nezahvalna čovjeka. 

Pas ne zaboravlja nikada komad hljeba 
Makar ga sto puta udario kamenom. 

Ako nitkova cio život maziš, 

Zbog male uvrede zametnuće svađu. 


88 Kur'an, sura Jusuf, ajet 18. 

Ко ugada svojim prohtjevima i strastima, od njega ne potiče 
čovječno djelo, a ko je lišen ljudskosti, nije dostojan da upravlja 
drugima. 

Ne žali vola koji je proždrljiv, 

Jer ko je proždrljiv, onje i pospanko. 

Zar ti treba ugojenost kao u vola? 

Zar ćeš kao magarac podnositi Ijudski teret? 

*** 

U Indžilu se kaže: „О sine Ademov! Ako ti dam bogatstvo, bićeš 
obuzet njime i zaboravićeš na mene; ako te učinim siromašnim sjedićeš 
potišten. Tako, kako ćeš naći ugodnost spominjanja moga imena i hitati 
da mi se klanjaš!?“ 

Kad si u blagostanju, ti si ohol i zaboravan, 

A kada si u bijedi, tužan si i potišten. 

Pa kada je takvo tvoje stanje, sad veselje, sad tuga, 

Ne znam kad ćeš biti zabavljen Bogom, a ne sobom. 

'k'k'k 

Neumitna Božja volja nekoga skida s carskog prijestolja, a 
drugoga sačuva u utrobi ribe. 

Srećanje onaj ko se ne odvaja od spomena Tvog imena 

Makar se nalazio u utrobi kita, poput Junusa. 

*** 

Ako On isuče mač gnjeva, i vjerovjesnik i bogougodnik 
sklanjaće glavu. Ako pak baci pogled milosti, stigne i zle i dobre. 

Ako se On na Dan proživljenja obrati s gnjevom, 

Ni vjerovjesnicima neće biti isprike. 

Digni zastor s lica milosti, 

To je i griješnicima nada za oprost. 

'k’k'k 


Ko kroz odgoj na ovom svijetu ne pođe pravim putem, taj se 
podvrgava patnjama na budućem svijetu: ,,Mi im damo da iskuse blažu 
kaznu, prije one najveće“ 89 

Moćni najprije savjetuje riječima, a onda okovima; 

Ako ne slušaš savjete, onda okove stavljajte. 


•k'k'k 

Sretni uzimaju savjete iz postupaka prethodnika prije nego što 
njihovi nasljednici budu uzimali primjere iz njihovih postupaka. 
Kradljivci neće povući ruke od krađe dok ih drugi ne spriječe. 

Ptica ne prilazi blizu zrnu 
Kada vidi drugu pticu u zamci. 

Uzmi pouku iz nevolja drugih, 

Da drugi ne uzimaju pouke iz tvojih. 

'k'k’k 

Kako može slušati savjete onaj čije je uho htijenja stvoreno 
nagluhim, a kako može da ne ide taj koga uže sreće svojom silom vuče! 

Tamna noć za Božje prijatelje, 

Svijetla je kao bijeli dan. 

Sreća se ne postiže snagom mišica 
Ako je ne daruje Onaj koji sve daje. 

Kome da se žalim na Tebe,jer nema drugog suca, 

I nema moći iznad Tvoje moći? 

Onog koga Ti vodiš, niko ne može zavesti; 

Koga Ti ostaviš da luta, niko ne može uputiti! 

'k'k'k 


89 Kur'an, sura as-Sadžda, ajet 21. 

Siromah sretne budućnosti bolji je od cara koji nesretno život 

završi. 

Tuga poslije koje dolazi tvoje radovanje 
Bolja je od radosti poslije koje ćeš tugovati. 


Blagodat pada s neba na zemlju, a sa zemlje prema nebu diže se 
prašina. Iz svake posude izbija ono što je u njoj. 

Ako ti moja narav izgleda nedolična, 

Ne puštaj iz ruku svoju dobru narav. 

*** 

Uzvišeni Bog mane vidi i pokriva; zao susjed ne vidi, a viče i 
razotkriva. 

Da Ijudi, nedajbože, znaju i vide ono nevidljivo, 

Niko ne bi živio u miru od drugih. 

*** 

Zlato se dobiva kopanjem minerala iz rudnika, a iz ruku škrtice - 
otkidanjem od njegova života. 

Gramzljivci ne troše, nego cicijaše, 

Govore: Nada je bolja nego potrošeno! 

Jednog dana vidjećeš kako je na radost dušmanina 
Zlato ostalo, a prezreni škrtac mrtav. 

Ko ne oprašta svojim potčinjenim taj se podvrgava nasilju jačih. 

Ne može svaka mišica koja posjeduje snagu 
Kršiti ruke slabim Ijudima. 

Ne nanosi rane srcima slabih, 

Jer ćeš se sam naći pod silom moćnoga. 

'k'k'k 


Pametan izbjegne kada vidi kakvu prepirku, a gdje vidi mir, tu 
sidro baca; jer u prvom slučaju - to je traženje spasa na obali, a u ovom 
drugom - sreća nadohvat ruke. 


Igraču-kockaru potrebne tri šestice, a on izvukao tri jedinice. 

Pašnjak je hiljadu puta bolji od mejdana, 

Ali konj ne upravlja uzdama. 

'k'k'k 

Neki derviš u vrijeme molitve, u osami, obraćao se Bogu: 
„Smiluj se, Bože, zlikovcima, jer prema dobrima si milostiv: stvorio si 
ih dobrim.” 


Prvi čovjek koji je izradio vez na odjeći i stavlo prsten na ruku 
bio je Džemšid 90 . Upitali su ga: „Zašto si sve ukrase stavio na lijevu 
stranu, a prvenstvo pripada desnoj?“ On odgovori: Desnoj je ukras to 
što je desna, i to je dovoljno.“ 

Feridun reče kineskim umjetnicima 
Da izvezu ovakav tekst na njegovom šatoru: 

O pametni, dobro postupaj s lošim, 

Jer dobri su sami dostojanstveni i sretni! 

’k’k’k 


90 Džemšid - legendarni perzijski vladar iz dinastije Pitšdadijan. On je 
historijska ličnost, ali o njemu kruže i mnoge priče koje spadaju u domen legendi 
(Više: Š. Sami: Kamus al-a’lam, III, str. 1834-35). 

Pitali nekog mudraca: „Pored tolikih prednosti koje ima desna 
ruka, zašto se prsten nosi na lijevoj?“ On odgovori: „Zar ne znaš da oni 
koji imaju dobra svojstva, bivaju loše sreće i prikraćeni.“ 

Onaj ko je stvorio sreću i nasušni hljeb 
Daruje ili vrline ili sreću. 


Savjete davati carevima priliči onome ko se ne boji izgubiti 
glavu i ko ne očekuje zlato. 

Istinskom vjerniku, bilo da mu sipaš zlato pred noge, 

Bilo da mu staviš indijski mač na glavu, svejedno je. 

On se nikoga ne plaši i ni od koga ništa ne očekuje; 

U tome, samo u tome, sastoji se temelj vjere u jedinog Boga. 

*** 

Car postoji radi suzbijanja zulumćara, gradonačelnik radi 
razbojnika, a kadija izlazi nakraj sa džepokradicama. Nikada dvojica 
koji se spore, a pokomi su Bogu, ne idu pred kadiju. 

Kadpouzdano znaš da moraš dati nečije pravo, 

Bolje daj milom nego silom i uz grdnju. 

Ko ne plaća harač dobrovoljno, 

Naplate mu silom i uz sudske troškove. 

'k'k'k 

Kod svih ljudi gorčina u ustima nastaje od kiseline, samo kod 
kadija nastaje od slatka. 

Kad kadija kao mito pojede pet krastavaca, 

Presudi u tvoju korist deset vrtova lubenica. 

•k'k'k 

Sta da čini stara bludnica kada se ne kaje za grijehe, a šef 
policije penzionisan i nema moći da kažnjava? 


205 



Mladić, koji se povuče u ugao od strasti, 

junak je na Božjem putu, 

A starac sam ne može ni ustati iz ugla. 

Mladić treba biti jak da bi se suzdržao od strasti; 

Kod starca iznemogloga ona se i ne javlja. 

'k'k'k 

Pitali nekog mudraca: „Allah, Veliki i Uzvišeni, stvorio je 
mnogo plodonosnih drveta. Zašto niti jedno od njih nije nazvano 'azad’ 
osim čempresa, koji i nema ploda? Bi li kazao kakva je mudrost u 
tome?“ On odgovori: ,,Za svako drvo postoje određeni uvjeti i vrijeme 
kada daje plod, lista i zeleni, a kad nema tih uvjeta, ono vehne. Kod 
čempresa ništa od toga nema; on je vazda svjež, a to i jeste osobina 
'slobodnih’ (od zemaljskih uživanja).“ 

Ne veži se srcem za ono štoje prolazno, jer će Tigrls 

Teći još dugo kroz Bagdad i poslije halifa. 

Ako imaš mogućnosti, budi darežljiv kao palma; 

Ako nemaš mogućnosti, budi slobodan kao čempres. 

'k'k'k 

Dvojica umiru i sa sobom odnose tugu: prvi je onaj što je imao a 
nije trošio, a drugi - što je znao a nije po tome radio. 

Svako ko vidi obrazovanog škrticu 

Rado iznosi njegove mane. 

Darežljivi, ako ima dvjesta grijeha 

Darežljivost skriva njegove grijehe. 

*** 

Završi se knjiga Đulistan, Allah mi je pomogao u tome! Uz 
pomoć Stvoritelja - neka je slavljeno ime Njegovo - nije bilo 
pozajmljivano, kao što je običaj kod pisaca, nikakvih stihova 
prethodnika radi ukrašavanja ovog zbornika. 

Iskrpiti i popraviti svoj stari ogrtač 
Bolje je nego tražiti na posudbu tuđi. 

Sadijeve riječi većim dijelom šaljive su i zabavne, i zbog toga 
kratkovidi pružaju jezike uvrede i ogovaranja govoreći da, tobože, nije 
posao pametnih beskorisno zamarati mozak i uzaludno gutati dim 
svjetiljke (čitajući ovu knjigu). Međutim, neka ne ostane skriveno od 
pogleda ljudi čistoga srca, kojima je i upućen ovaj govor, da je na nit 
prekrasnoga teksta nanizan biser ljekovitih savjeta, a gorki lijek savjeta 
pomiješan je i pripremljen s medom fine šale, da ne bi oni zbog svoje 
gorke prirode ostali bez sreće lijepog prijema. 

Mi smo pružili korisne savjete 
I na to utrosili dosta vremena. 

Ako ne bude po ukusu za nečije usi, 

Zna se: Dužnost poslanika je samo predati objavu. 

O ti, koji gledas u ovu knjigu, moli milost od Allaha, 

Za pisca knjige i traži oprost grijeha njegovih; 

Za sebe uzmi sve što nađeš dobroga u njoj, 

A zatim se pomoli Bogu i za prepisivača. 

RJEČNIK MANJE POZNATIH RIJEČI 


abdest 

- obavezno obredno pranje pred namaz, molitvu 
kod muslimana 

ajet 

- kur'anska rečenica 

Alijev mač 

aluzija na mač četvrtog halife, zeta 
vjerovjesnika Muhammeda, Alija, koji je po 
svom junaštvu postao legenda, a i njegov mač, 
koji je nosio naziv Zulfikkar, ušao je u 
legendu. (Nema junaka nad Alijem, nema 
mača nad Zulfikkarom.) 

ambra i amber 

- a) cma mirišljava materija, koja se vadi iz 
crijevnih žlijezda jedne vrste kita; 


b) smolasta ili polutečna mirisna izlučevina iz 
tropskog amber drveta 

atabeg 

- a) vaspitač sultanskog prijestolonasljednika; 


b) titula emira kojima je bio povjeravan odgoj 
seldžučkih prinčeva, a dodjeljivana im je na 
upravu i neka provincija u kojoj su vremenom 
postajali samostalni vlastodršci, naročito u VI i 
VII stoljeću Hidžre (XII i XIII st. n. e.) 

attar 

- travar, prodavač mirisa i ljekovitog bilja 

azad 

- slobodan, neovisan 

bab 

- dosl. vrata; u knjizi: poglavlje 

barbat 

- vrsta žičanog instrumenta na Istoku 

bezzaz 

- trgovac tkaninama 

čauš 

- (janjičarski) podoficir 

čirak 

- svijećnjak 

ćufte 

- vrsta jela od sjecanog mesa 

ćusela 

- učinjena goveđa koža 

defterdar 

- najviši finansijski činovnik Osmanskog 
Carstva ili jedne pokrajine 

derviš 

- povučen, pobožan čovjek; pripadnik nekog 
derviškog reda u kojem njegovi pripadnici 
iskazuju pobožnost posebnom vrstom obreda 

dirhem 

(drahma) 

- zlatni novac 

divan 

- ovdje; vezirsko ili carsko vijeće; skupština, 
savjet; državno vijeće 

dova 

- neobavezna molitva Bogu, blagoslov (za 
nekoga) 

Dželalijski 

kalendar 

- (Takvim-i dželali) - sunčani perzijski 
kalendar, koji je, ispravivši stari kalendar, 
uspostavio poznati perzijski naučnik 

(matematičar, astronom, filozof, pjesnik) Omer 
Hajjam Nisaburi (živio u XI i XII stoljeću, 
umro 527. (1132.) godine), po naređenju 
seldžučkog sultana Dželaluddina Melik-šaha 
1074. g. Poznat je kao Dželalijski kalendar. 

džin 

- demon, duh (dobar ili zao) 

emir 

- prvak; vođa; vladar 

ezan 

- poziv na namaz 

fakih 

- pravni učenjak, poznavalac šeriata 

ferraš 

- sluga, čuvar i čistač (obično džamije) 

farsang 
(ar. farsah ) 

ferzin 

fetha i damma 

fetva 

fitra ili 
zekati fitr 

gulistan 

hadis 

halal 

halifa 

hanikah 

harač 

haram 

harem 

haša 


- mjera za razdaljinu (iznosi oko 5 km) 

- kraljica u igri šah 

- oznake za vokale u arapskom jeziku 

- mišljenje koje, o nekom pitanju, izdaje muftija 

- zakonom određeno davanje, koje se daje 
siromašnim muslimanima tokom mjeseca 
ramazana, u iznosu kojim se može prehraniti 
za jedan dan 

- ružičnjak 

- Muhammedove a.s. izreke, usmena tradicija od 
Muhammeda a.s.; hadis je uz Kur'an glavni 
vjerski i pravni izvor islama 

- ono što je šeriatom dopušteno 

- dosl. zastupnik, zamjenik, nasljednik; vladar 
muslimana svijeta ili jednog njegovog dijela 

- tekija s intematom za derviše 

- vrsta ličnog poreza koji se ubirao od muškarca 
nemuslimana u Osmanskoj Carevini, jer nisu 
bili obavezni služiti vojsku, a uživali su ličnu i 
imovinsku sigurnost 

- ono što nije šeriatom dopušteno 

- ovdje: dvorište džamije 

- ukrašeni prekrivač sedla i sapi konja (ili dmge 
jahaće životinje) 

hatib 

hikaja 

hirka 

huma 

ibadet 

ibrik 

iddet 

Ihvanus-safa 

imam 

Indžil 

jordam 

Kaba 


kadija 

Kadr-noć 


- propovjednik koji uči u džamiji hutbu; imam 
koji predvodi vjernike u zajedničkom namazu 
petkom i Bajramom 

- priča, pripovijest, anegdota 

- haljetak (obično derviški) 

- bajoslovna ptica koja donosi sreću; sreća (u 
prenesenom značenju), dobitak, uspjeh; 
(Feniks kod starih Grka) 

- bogosluženje, molitv 

- vrsta posude za vodu 

- šeriatom određeno vrijeme u kojem razvedena 
žena ili udovica ne može stupiti u novi brak 

- vjerni, prisni prijatelji, šiijska vjersko-politička 
organizacija nastala u X stoljeću 

- pravni učenjak; predvodnik u skupnom 
namazu u džematu 

- Evanđelje; po islamskom vjerovanju, jedna od 
četiri Božije knjige - objave (Tevrat - Tora; 
Zebur - Psalrni Davidovi; Indžil - Evandelje i 
Kur'an) 

- oholost, ponositost, umišljenost, nadmenost 

- hram u Meki u Arabiji; prema Kur'anu, 
sagradili su ga vjerovjesnici Ibrahim 
(Abraham) i sin mu Ismail. To je mjesto 
hodočašća muslimana, kao i mjesto prema 
kome se muslimani okreću prilikom obavljanja 
namaza 

- šerijatski sudac 

- 27. noć ramazana u kojoj je počela objava 
Kur'ana vjerovjesniku Muhammedu 

kaftan 

kan'anski 

bunar 


kanifas 

kanafas 

kasida 


Kerub 

kubbe 

Kibla 

,,La havle” 

lazur 

menn 

mejdan 

minber 

mošus 

(Moschus 

moschiferus) 


- ovdje: derviška gruba odjeća 

- aluzija na priču, koju i Kur’an iznosi, o 
vjerovjesniku Jusufu sinu Jakubovu koga su 
braća iz zavisti bacila u bunar, jer ga je otac 
najviše volio. To se zbilo u pokrajini Kan’an. 
Izbavili su ga karavanski trgovci. 

- rešetkasta tkanina od pamuka ili lana, juta 

- najčešća pjesnička forma u orijentalnoj poeziji. 
U stvari, to je prošireni gazel. Sastoji se 
najmanje od petnaest, a najviše od 99 bejtova 
(distiha); pjesma kojom se hvali, kudi, 
proslavlja ili oplakuje 

- arhanđeo Kerub(in) 

- kupola 

- strana kuda se muslimani okreću u namazu, 
prema Kabi u Meki 

fraza kojom se izražava čuđenje, 
preneraženost; dosl. „Moć i snaga pripadaju 
Bogu” (La havle ve la kuvvete illa billah) 

- lazurit; svijetlo siva boja 

- zapreminska mjera za tekućine i žitarice; 
težina joj varira, zavisno od mjesta, do osam 
oka (nova oka - kilogram) 

- poprište, borilište 

- propovjedaonica u džamiji 


- životinja srodna jelenu, malog rasta, bez 
rogova; iz žlijezde na trbuhu mužjak luči 

mirisavu tvar, koja se osušena koristi u 
kozmetici 

muhur 

- pečat 

mujezin 

- pozivač na namaz (obično s munare) 

murid 

- sljedbenik nekog šejha (pira, duhovnog vođe 
nekog derviškog tarikata) 

muršid 

- šejh; učitelj; vođa na putu moralnog 
usavršavanja derviša 

muhtesib 

- šef policije 

nafaka 

- sredstva za život 

nafile 

- dobrovoljni namaz 

namaz 

- muslimanska molitva; ima pet dnevnih 
obaveznih namaza kao i „džuma” namaz koji 
se klanja petkom u džamiji; postoje i 
neobavezni, dobrovoljni namazi 

nedim 

- učeni i duhoviti vladarev intimus koji mu je 
pravio društvo naročito u slobodnom vremenu, 
pri jelu, lovu i sl. 

palankin 

- zatvorena nosiljka, tahtarevan 

pešiz 

- sitni novac; groš 

pir 

- starješina derviša, šejh 

rekat 

- naklon u namazu 

ruta 

- vrsta pitomog mirisnog cvijeća 

sahtijan 

- fino učinjena kozja koža 

samum 

- vrući vjetar koji puše iznad predjela sjeverne 
Afrike i Arabije 

seis 

- konjušar 

sjera 

Sodoma 
(Sodoma i 
Gomora) 

sufija 

šadrvan 

(perz. šadrevan) 
tesavvuf 

tespih 
(ar. tesbih) 

Tevrat 

urdibihišt 

vezir 

zalim 

zekat 


masna tvar na ovčijoj još neopranoj vuni; 
zgrušano mlijeko krave ili ovce, koze i dr. 
(prije oteljaja ili neposredno iza oteljaja) 


■ naselja na obali današnjeg Mrtvog mora koja 
su zbog razvrata kažnjena uništenjem 

■ derviš; pripadnik nekog derviškog tarikata 
(reda); obično nosi grubu odjeću kao simbol 
odricanja od ovosvjetskih uživanja; često 
boravi u hanikahu (tekiji) radi pobožnosti 

- vodoskok 

■ islamski misticizam; u tesavvufu se polazi od 
nekih suštinskih mjesta koja neposredno 
upućuju na njegovo ezoterično značenje 


brojanica kod muslimana 

Tora, jedna od četiri Božje objave. Objavljena 
je vjerovjesniku Musau (Mojsiju) 

drugi mjesec iranske sunčane godine; 
odgovara 21. aprila - 21 maja 

ministar, član carskog divana; titula koja se u 
XVIII st. davala mnogim valijama pokrajina 

silnik, zulumćar 

zećat, obavezni godišnji vjerski porez u korist 
siromaha; iznosi 2,5% od cjelokupne gotovine, 
dragocjenosti, trgovačke robe i nekih drugih 
pokretnosti koji se nalaze u vlasništvu nekog 
muslimana u trajanju preko godinu dana 

zikr 

zulum 

zulumćar 


- spominjanje Božijeg imena; neobavezna 
molitva; zajedničko derviško učenje u slavu 
Boga 

- nasilje, nepravda 

- nasilnik, silnik 

